ނިއުމަތް – ދިވެހި ނޫސް\nHome ⁄ ވާހަކަ ⁄ ނިއުމަތް\nނިއުމަތް ދެއްވަނީ الله سبحان و تعالىٰ. އެވެ. ނިއުމަތް އަނބުރާ ގެންދަނީވެސް الله سبحان و تعالىٰ. އެވެ. ނިއުމަތެއް ލިބުމުން އެ ނިއުމަތަކަށް ޝުކުރުނުކޮށް ހިތުހުރިހާ ގޮތަކަށް މިދުނިޔޭގަ އެއްވެސް ބިރެއްނެތި އުޅޭ އިންސާނުންވެސް މަދެއްނޫނެވެ.\nއެމެރިކާގެ ބިލިޔަނަރެއްކަމުގާވާ ޓްރެވޯއަކީ އޭނާގެ މުއްސަނދިކަމަށް މަޝްހޫރު މީހެކެވެ. މީސްމިޑިއާގަވެސް އެހާ މަގްބޫލް މީހެކެވެ. ފައިސާއިން އޭނާއަށް ނުކުރެވޭ ކަމެއް ނޯވެޔެވެ. ޒަމާނީ ހަތިޔާރާއެކު އޭނާގެ ގެދޮރު ފޯރިމެރުމަށް ބައިތިއްބާފަ ތިބެނީ އެންމެ އަގުބޮޑު އަދި އެންމެ ތަޖުރިބާކާރު ސިފައިންނެވެ. މިލްކިއްޔާތުގާ ފަސް މެންޝަން އަދި ތިން އިމާރާތާ އެތައް އުޅަނދެއްއޮވެއެވެ.\nއެހެން ދުވަސްތަކެކޭ އެއްގޮތަށް މިއަދުވެސް ޓްރެވޯ ދިޔައީ އޭނާގެ ވިޔަފާރިޔާގެން ކުރިޔަށްށެވެ. އޮފީހުގާ އިނދެގެން އެކި މީހުންނަށް ގުޅާ ވާހަކަދައްކަމުންނެވެ. ދުވަހުގެ ތާވަލް ރޭވިފާވާ ގޮތުން މިއަދަކީ މެންދުރުން ފަށައިގެން ދިހަ ދުވަހަށް އޭނާ ޗުއްޓީ ހަދާލަން ތާކަށްދާދުވަސްކަމުން މަސައްކަތް މަޑުޖައްސާލާފަ އަމިއްލަ ޖެޓަށް ގުޅުމަށްފަހު އެއާޕޯޓްއަށްދިޔައެވެ. ޖެޓްއަށް އެރުމަށްފަހު ޕައިލްޓް ކައިރި އޭނާ އިޓަލީއަށް ގެންގޮސްދިނުމަށް އެދުނެވެ.\nދިގު ދަތުރަކަށްފަހު ޓްރެވޯއަށް އިޓަލީއަށް އާދެވިއްޖެއެވެ. އެންމެ ފުރުތަމަވެސް އޭނާ ބޭނުންވީ ވިއެންސްއަށް ގޮސްލާށެވެ. ދުވަހަކީ ހުކުރުދުވަހެވެ. ވިއެންސްގައި އުޅުމުގެތެރޭގައި އޭނާއަށްފެނިގެން ދިޔައީ ބޮޑެތި ޖަމާއަތްތައް ހަދައިގެން ބަޔަކުމީހުން ހަށަށްބަނދެގެންތިބިތަނެވެ. ޓްރެވޯ އޭނާގެ ހަށިފާރަވެރިޔެއް ކައިރި އެއީ ކޮންބައެއްތޯ އަހާލުމުން އެނގިގެންދިޔައީ އެއީ މުސްލިމުންކަމަށްށެވެ. ކޮންމެޔަކަސް ވިއެންސްގާ އިތުރަށް މަޑުނުކޮށް ދެން ޓްރެވޯ އެންމެ ބޭނުންވީ ފެރާރީއެއް ގަންނަންށެވެ. އެގޮތުން ފެރާރީގެ އެންމެ ފަހުގެ ވައްތަރު ވިއްކާ ފިހާރައަކަށް ދިޔުމުން އެފިހާރަގައި ބަންދުބޯޑު އަޅުވާފައި އިނެވެ. އެ ބޯޑުގާވާ ލިޔުންކޮޅު ކިޔާލިއިރު އޭގަ ލިޔެފައިވަނީ ވެރިފަރާތްވަނީ ހުކުރުނަމާދަށް ގޮސްކަމެވެ. އަދި ހުޅުވާނީ ދެގަޑި ބައިގަކަމަށްށެވެ.\nކައިރީގަ ހުރި ކޮފީ ޝޮޕްއަކަށްވަދެ ޓްރެވޯ މަޑުކޮށްލައިގެން އިނދާ އިރުކޮޅަކުން ފިހާރާއިގެ ވެރިމީހާ އައިސް ފިހާރަ ހުޅުވިތަން ފެނިގެންދިޔައެވެ. ފިހާރަ ހުޅުވުމާއެކު އަވަސް އަވަހަށް ޓްރެވޯ ގޮސް ފިހާރައަށްވަނެވެ. އަދި އެންމެ ފަހުގެ ފެރާރީ މޮޑެލް ދައްކާލުމަށްއެދުނެވެ. ވެރިމީހާ އެންމެ ފަހުގެ މޮޑެލް ދައްކާލުމުން ވަގުތުން ފައިސާ ދައްކާފަ ޓްރެވޯ އޭނާގެ ފެރާރީ ގަނެގެން ނުކުތެވެ. އެއަށްފަހު ފެރާރީގައި މުޅި އިޓަލީގަ ބުރެއްޖަހަން ނިންމިއެވެ. އެތައް އިރަކު ދުއްވުމަށްފަހު ވަރުބަލި ފިލުވާލުމަށް ފެހިކަން ގަދަ ރީތި މާތައްހުރި ބިމަކަށް މަޑުކޮށްލިޔެވެ. އެއަށްފަހު ފެރާރީއާއެކު ސެލްފީއެއްނެގިއެވެ. އަދި އަޕްލޯޑްކުރަމުން ސްޓޭޓަސްގާ ޖަހާލިޔެވެ. މިއީ އަހަރެންނާއެކު ދެން އޮތް ދުނިޔެއަށްވެސް ގެންދާނެ ކާރެވެ. އަހަރެން މިކާރުގާ ދިގުދެމިގެންވާ ދަތުރުތައް ކުރާނަމެވެ.\nއަޕްލޯޑްކުރުމާއެކު ތައުރީފްގެ ބަދަލްގާ ޓްރެވޯއަށް ލިބެންފެށީ މަލާމާތާ ލަދެވެ. މީހުންގެ ނުރުންވި ބަސްތައް ފަތިފަޗަށް ޓްރެވޯގެ ދެލޮލަށް ދިޔައީ ފެންނަމުންނެވެ. މި ސްޓޭޓަސްގެ ސަބަބުން ބައެއް ޙަބަރުތަކުގާވެސް އިސާހިތަކު އެ ވާހަކަ ލިޔެވިގެންދިޔައެވެ. ބުނާނެ އެއްވެސް އެއްޗެއް ނޭނގި ހުރެ އެ ސްޓޭޓަސް ފުހެލިޔެވެ. އެއަށްފަހު ފެރާރީއަށް އަރާ ދުއްވާލިޔެވެ. މިހެން ދުއްވުމުގެ ތެރޭގަ ކުޑަ އަވަށަކަށް އާދެވިއްޖެއެވެ. އެ އަވަށުގެ މީހުންވަނީ ގެޔަކަށް ވަނުމަށް ދިގު ސަފެއް ހަދާފައެވެ. ވެގެން އުޅޭގޮތް ބަލާލުމަށް ޓްރެވޯ އަވަސްވެގަތެވެ. އެތަނުން މީހަކާ ސުވާލުކޮށްލުމުން މީހަކު މަރުވެގެން އުޅޭ ވާހަކަ ބުނެލިޔެވެ. އަދި މޫނު ބަލާލަން އައުމަށް ދައުވަތުދިނެވެ. ޓްރެވޯ އިރުކޮޅަކު ކިޔުގަ ހުރެފަ އެތެރެޔަށްވަނެވެ. ފުރުތަމަވެސް ނޭފަތުގާ ޖެހުނީ ދުވަހަކުވެސް ނުދުވާހާ މީރުވަހެވެ. މައްޔިތާއާ ކައިރިވިވަރަކަށް ދިޔައީ މީރުވަސް ގަދަވަމުންނެވެ. މައްޔިތާއާ ކައިރި ވުމާއެކު ފެނިގެންދިޔައީ އުޖާލާ މޫނެކެވެ. އެމޫނުގާ އުފާވެރި ހިނިތުންވުމެއްހުއްޓެވެ. ހައިރާންވެފާހުރި ޓްރެވޯ އެތައް އިރަކު ބަލަން ހުރުމަށްފަހު އެގެއިން ނުކުތެވެ. އަދި މައްޔިތާގެ އާއިލާ މީހުންނާ ބައްދަލްކުރިޔެވެ. މައްޔިތާގެ ބައްޕަ ޓްރެވޯ ގޮވައިގެން ގޮސް ހަލާކުވާން ކައިރިވެފާހުރި ޖިފުޓިގަނޑަކަށްވަނެވެ. އެއަށްފަހު ކިޔާދޭންފެށިއެވެ.\n” މިއީ އަހަރެންގެ ދަރިފުޅު އުޅެ ބޮޑުވިގެ. އޭނާއަށް ކުއްލި މުއްސަނދިކަމެއްލިބުނު ނަމަވެސް އޭނާ އެ ބޭނުންކުރީ އަހަރުމެން ހީވެސް ނުކުރާގޮތަށް. އޭނާއަށް ލިބުނު މުއްސަނދިކަމުން އޭނާ އެންމެ ފުރުތަމަވެސް އަހަރުމެން ގޮވައިގެން ދިޔައީ ހައްޖަށް އަދި ހައްޖަށް ނުދެވިފާތިބި އެތައް ބަޔަކު ފޮނުވާދިން. އެއަށްފަހު ސަދަގާތްގިނަކުރި އަދި މިތަނުގާ މިސްކިތެއްވެސްއެޅި. އޭނާގެ ކޮންމެ ދަތުރަކީ އިންސާނިއްޔަތައް އެހީވުމަށްކުރި ދަތުރެއް. އެތައް ބަޔަކަށް އޭނާގެ ފަރާތު އެހީލިބުން. މިހެން އުޅެނިކޮށް ދުވަސްގަނޑަކަށްފަހު އޭނާ ވަރަށް ބަލިވި އަދި އަނބުރާ މިތަނަށް އައި. އެ އައި ގޮތަށް އޭނާ ބޭނުންވީ މި ޖިފުޓީގަ އޭނާގެ ބާކީ ދުވަސްތައް ހޭދަކުރަން. ކޮންމެ ދުވަހަކު އޭނާ އެތައް ކުދިންނަށް އިލްމު އުނގަނާދޭ ހާއްސަކޮށް ގުރުއާން. އިއްޔެ އޭނާ ހަބަރެއް ނުވެގެން އައިސް އަހަރެން ބެލިއިރު ކުނާމަތީގާ އޭނާ އޮށޯވެލައިގެން އޮތް އަހަރެން ވަތްތަނުން އެދުނީ ވަރަށް އަވަހަށް ގޭތެރެ ރީތިކޮށްދިނުމަށް މެހެމާނުންތަކެއް އޭނާ ބަލާ އައިސް އެބަތިބިކަމަށް. އަހަރެން އަވަސް އަވަހަށް ގޭތެރެ ސާފުކޮށް ދޮރަށް ބަލަހައްޓައިގެން ހުރި ނަމަވެސް އަހަރެންނަށް އެބުނާ މެހެމާނުންނެއް ނުފެނުން. އެންމެ ފަހަށް ދަރިފުޅަށް ބަލާލިއިރު އޮތީ ހިނިތުންވުމާއެކު ނިޔާވެފަ. އަދިވެސް އޭނާގެ މިލްކިއްޔާތުގާ އެތައް އެއްޗެއް އެބަހުރި. އެކަމު އޭނާ ދާން އެ ޖެހުނީ ހުސްއަތާ. ގެންދެވުނީ ފިލާކޮޅަކާ ފޮތިކޮޅެއް އަދި އޭނާގެ ހެޔޮ އަމަލް. އޭ އަހަރެންގެ މެހެމާނާ. މިއަދު އަހަރެން އުފާކުރަމެވެ. އަހަރެންގެ ދަރިފުޅަށް އެވަނީ الله سبحان و تعالىٰ. ހެޔޮމަރެއް ދެއްވާފައެވެ. މި ދުނިޔެއަކީ ވަގުތީ ތަނެއް ކިތަންމެ ބޮޑު މުއްސަނޖަކަސް ރަނުންނާ ޖަވާހުރުން ސަންދޯކް ހަދައިގެން އުޅުނަސް އެކައްޗެއްވެސް ދެން އޮތް ދުނިޔެއަކަށް ނުގެންދެވޭނެކަން ހަނދާންކުރާތި ”\nމައްޔިތާގެ ބައްޕަ ކިޔާދިން ވާހަކަ ޓްރެވޯ ރަނގަޅަށް އަޑުއެހުމަށްފަހު ފުންކޮށް ވިސްނަންފެށިއެވެ. އަދި އޭނާ ގަނެފައިވާ ފެރާރީއަށް ބަލާލިޔެވެ. އެއީ އޭނާގެ ހަރުމުދާކަން އެނގެއެވެ. ނަމަވެސް މާދަންވެސް އޭނާ މަރުވެއްޖެނަމަ އެ ނުގެންދެވޭނެކަން އޭނާއަށް ވިސްނެންފެށިއެވެ. މައްޔިތާ ބައްޕަގެ އެހީއާއެކު އިސްލާމްދީންގެ ހުރިހާ މައުލޫމާތެއް ޓްރެވޯ ހޯދިޔެވެ. އަދި ޝަހާދަތްކިޔާ އިސްލާމްވުމަށްފަހު އޭނާގެ މިލްކިއްޔާތު ހެޔޮގޮތުގާ ބޭނުންކުރުމަށް އަޒުމް ކަނޑައެޅިޔެވެ.\nSindbaadh vaahaka hutaalee tha\nސަބްމިޓްކޮށްފަ އިންނާނީ އެނގޭތޯ. ކުރުވާހަކައަށްވެސް ޖާގަދޭތީ ލަސްވަނީ\nމާޝާﷲ! ވަރަށް އިބުރަތްތެރި، ރީތި ވާހަކަ އެއް!\nއިންސްޓްރާމުގައި 50 މިލިއަން ފޮލޯވާސް ލިބުނު ދެވަނަ ތަރިއަކީ ޕްރިޔަންކާ!


މާސްޓަރ އޮފް އާރޓްސް ޕްރޮގްރާމް އިން ޑިޕްލޮމަސީ އެންޑް އިންޓަރނޭޝަނަލް ސްޓަޑީޒް (2 އަހަރު)\n2. 31 މާރޗް 2020 އަށް އުމުރުން 50 އަހަރު ފުރިފައި ނުވުން.\n5.3ރިކޮމެންޑޭޝަން ލެޓަރ. (އެކަޑެމިކް އަދި ޕްރޮފެޝަނަލް އެކްސްޕީރިއަންސްގެ)\n* މިމިނިސްޓްރީ ކޮންމެ ކޯހަކަށް ނޮމިނޭޓް ކުރުމަށް ހަމަޖެހިފައިވަނީ5ކެންޑިޑޭޓުންނެވެ. ނަމަވެސް މިސްކޮލަރޝިޕްގެ ފައިނަލް ސިލެކްޝަން ހެދުމަށް ހަމަޖެހިފައިވަނީ ތައިލޭންޑް އިންޓަރނޭޝަނަލް ކޯޕަރޭޝަން އެޖެންސީ (ޓައިކާ) އިންނެވެ. އަދި މިސްކޮލަރޝިޕަށް ހޮވުނުކަން ނުވަތަ ނޫންކަން އެނގޭނީ 2020 ވަނަ އަހަރުގެ މެއި މަހުގައެވެ.\n* މިމިނިސްޓްރީއަށް އެޕްލިކޭޝަން ހުށަހަޅުއްވާ ފަރާތްތަކުގެ ތެރެއިން މިސްކޮލަރޝިޕަށް ނޮމިނޭޓް ކުރެވޭ ކެންޑިޑޭޓުން މިމިނިސްޓްރީން އެންގުމުން، ޓައިކާގެ އެޕްލިކޭޝަން ފުރަން ޖެހިވަޑައިގަންނަވާނެއެވެ. ޓައިކާގެ އެޕްލިކޭޝަންއާއިއެކު ހުށަހަޅުއްވަން ޖެހިވަޑައިގަންނަވާނެ ލިޔުންތަކުގެ ތަފްސީލް މިއިޢުލާނާއިއެކު އަޕްލޯޑު ކުރެވިފައިވާ ގައިޑްލައިން ގައި ބަޔާން ކުރެވިފައިވާނެއެވެ. އެހެންކަމުން، އެޕްލިކޭޝަނާއި އެހެނިހެން ލިޔުންތަކުގެ އެޓެސްޓަޑް އަސްލު މިމިނިސްޓްރީއަށް ފޮނުއްވެވޭ ގޮތަށް ތައްޔާރުކޮށްފައި ބެހެއްޓުން އެދެމެވެ.\n2020 މާރިޗު 08 ވާ އާދިއްތަ ދުވަހުގެ 13.30 ގެ ކުރިން


Siyaasee muahzafunge hadhiyaa aa havaaluvaanee ACC\nސިޔާސީ މުވައްޒަފުންނަށް ލިބޭ ހަދިޔާ އޭސީސީއާ ހަވާލު ކުރަންޖެހޭ ގޮތަށް ހަދައިފި\nއޭސީސީގެ އިސް ދެ ވެރިން ހަފުލާއެއްގައި މަޝްވަރާ ކުރައްވަނީ --\nސިޔާސީ މަގާމްތަކުގައި ތިއްބަވާ މުއައްޒަފުންނަށް ނުފޫޒު ފޯރުވުމުގެ ގޮތުން ދޭ ހަދިޔާތައް އެންޓި ކޮރޮޕްޝަން ކޮމިޝަން (އޭސީސީ) އާ ހަވާލު ކުރަން ޖެހޭ ގޮތަށް ގަވައިދު ބަދަލުކޮށްފި އެވެ.\nދެހާސް ބާރަ ވަނަ އަހަރު އަމަލު ކުރަން ފެށި، "ސިޔާސީ މުއައްޒަފުންގެ ގޮތުގައި ރައިސުލްޖުމްހޫރިޔާ އަައްޔަން ކުރާ މުއައްޒަފުން އަމަލު ކުރަން ޖެހޭ އުސޫލު"ގެ ތިން ވަނަ މާއްދާގެ ދ އާއި ނުވަ ވަނަ ނަމްބަރާއި 13 ވަނަ ނަމްބަރުގެ ހ އިސްލާހުކޮށް މިއަދު ވަނީ ގެޒެޓުކޮށްފަ އެވެ. އެ އުސޫލުގެ ދ ގައި ބުނެފައި ވަނީ ސިޔާސީ މުއައްޒަފުން މަގާމުގެ ވާޖިބުތަކާއި މަސްއޫލިއްޔަތު އަދާކުރުމުގައި، މުއައްޒަފެއްގެ ތެދުވެރިކަމާއި އަމާނާތްތެރިކަމަށް ސުވާޅު އުފެދިދާނެ ގޮތަކަށް އެއްވެސް ފަރާތަކުން ދޭ ހަދިޔާއެއް ބަލައިގަތުމަކީ ކުށެއް ކަމަށެވެ.\nއެގޮތުން ދައުލަތާ ގުޅިގެން ކަމެއް ކުރާ، ނުވަތަ ކަމެއް ކުރަން އުޅޭ މީހަކު އެކަމާ ބެހޭ ދައުލަތުގެ މުއައްޒަފަކަށް ނުވަތަ އެ މީހެއްގެ އަނބަކަށް ނޫނީ ފިރިއަކަށް ހަދިޔާއެއްގެ ގޮތުގައި އެއްވެސް ލިބިއްޖެ ނަމަ ލަސްނުކޮށް އޭސީސީއަށް އެ އެއްޗެއް ހަވާލު ކުރަން ޖެހޭނެ ކަމަށް ގަވައިދުގައި ބުނެފައިވެ އެވެ. އެފަދަ ހަދިޔާއެއް ދިނުމަަށް މީހަކު ހުށަހަޅައިފި ނަމަ އެކަމެއް އޭސީސީއަށް އަންގަން ވާނެ ކަމަށް ވެސް ގަވައިދުގައި ބުނެފައިވެ އެވެ.\nއަލަށް ގެނައި އިސްލާހާއެކު އެ ގަވައިދުގެ 13 ވަނަ މާއްދާގެ ހ. ގައިވާ ގޮތުން އެއްވެސް ފަރާތަކަށް އެނގުމަކާ ނުލާ، ޗުއްޓީ އާއި ސަލާން ބުނެފި ނަމަ ހާޒިރު ނުވެ ހުންނަ ދުވަސްތަކަށް މުސާރައެއް ނުލިބޭނެ އެވެ. އޭގެ އިތުރުން 30 ދުވަހުގެ ޗުއްޓީ ހަމަވެފައިވީ ނަމަވެސް އާއިލީ ކަމެއް ދިމާވެއްޖެ ނަމަ އޮފީހެއްގެ އޮންނަ އުސޫލެއްގެ މަތިން މުސާރަ ނުލިބޭ ޗުއްޓީ ދެވިދާނެ ކަމަށް ނުވަ ވަނަ މާއްދަގެ ހ ގެ ހަތް ވަނަ ނަމްބަރުގައި ބުނެފައިވެ އެވެ.\nސިވިލްސާވިސް ކޮމިޝަން އޭސީސީ\nމުއައްސާސަތައް މިނިވަން ކުރަން މަޖިލީހަށް ފަސް ބިލެއް\nސީއެސްސީގެ ރައީސް ޝަމީމްގެ މައްސަލަ އޭސީސީއަށް ހުށަހަޅަނީ\nހިޔާނާތުގެ މައްސަލަ ބަލާތީ އޭސީސީން ސީއެސްސީއާ މަޝްވަރާކޮށްފި


Ungoofaaruge Nerumahchah Kolhuvettieh Araifi | Ungoofaaru\nބަނޑޭރިގަނޑު/ޙަބަރު/އުނގޫފާރު ނެރުމައްޗަށް ކޮޅުވެއްޓިއެއް އަރައިފި\nއުނގޫފާރު ނެރުމައްޗަށް ކޮޅުވެއްޓިއެއް އަރައިފި\nމުނާޒު މުޙައްމަދު 8 އޯގަސްޓް 2018\n0 1,032 މިނެޓެއް ނުވަނިސް ކިޔާލެވޭ\nއުނގޫފާރު ފަޅަށް ވަންނަން އުޅުމުގެ ތެރޭގައި އުނގޫފާރުގެ ނެރުމައްޗަށް ކޮޅުވެއްޓިއެއް އަރައިފިއެވެ. މަޢުލޫމާތު ލިބިފައިވާ ގޮތުގައި މި ހާދިސާ ހިނގާފައި ވަނީ މިރޭގެ 7:30 ހާ އިރުއެވެ.\nމި ކޮޅުވެއްޓިއަކީ ރ.އިނގުރައިދޫއިން ވެހިކަލްތަކެއް ބަރުކޮށްގެން އުނގޫފާރަށް ދަތުރުކުރި އެމްޓީސީސީގެ ކޮޅުވެއްޓިއެކެވެ. މި ކޮޅުވެއްޓި ފުންކުރުމުގެ މަސައްކަތް އާންމުންނާއި ފުލުހުން ގުޅިގެން މިހާރު ދަނީ ކުރަމުންނެވެ.\nއުނގޫފާރު ނެރަކީ މިކަލަލަ ހާދިސާތައް ވަރަށް ގިނައިން ހިނގާފައިވާ ސަރަހައްދެކެވެ. އެ ގޮތުން 2015 ވަނަ އަހަރު އުނގޫފާރު ނެރުމައްޗަށް ބޯޓެއް އަރާފައިވެއެެވެ. އަދި މީގެ އިތުރުން 2016 ވަނަ އަހަރު އުނގޫފާރު ނެރުމައްޗަށް ތެޔޮ ބޯޓެއް ވެސް އަރާފައިވެއެވެ. އޭގެ އިތުރުން 2016 ވަނަ އަހަރު އުނގޫފާރު ނެރުމައްޗަށް ދޯންޏެއް ވެސް އަރާފައިވެއެވެ.\nއުނގޫފާރުގެ ނެރުމައްޗަށް އަރާދައިވާ އެމްޓީސީސީގެ ކޮޅުވެއްޓި


Kadhdhoo Airport Deputy Manager Vazeefaa In Vakikohfi - Vaguthu\nކައްދޫ އެއާޕޯޓުގެ ޑެޕިއުޓީ މެނޭޖަރު ވަޒީފާއިން ވަކިކޮށްފި\n2014 ވަނަ އަހަރުގެ ޑިސެމްބަރ 31 ވަނަ ދުވަހުން ފެށިގެން ލ.ކައްދޫ އެއަރޕޯޓުގެ ޑެޕިއުޓީ މެނޭޖަރުގެ މަގާމުގައި މަސައްކަތްކުރަމުން އައި މީހާ، ވަޒީފާއިން ވަކިކޮށްފިއެވެ.\nއޭނާ ވަޒީފާއިން ވަކިކޮށްފައިވަނީ މި މަހުގެ4ވަނަ ދުވަހު ވަޒީފާއިން ވަކިކުރުމުގެ އެއް މަސް ދުވަހުގެ ކުރިން ދޭ ޗިޓް ފޮނުވުމަށްފަހު، އެއް މަސް ވުމުގެ ކުރިން، މި މަހުގެ 8 ވަނަ ދުވަހުއެވެ. މީގެ ކުރިން ކައްދޫ އެއަރޕޯޓުގައި3ޑެޕިޔުޓީ މެނޭޖަރުން ތިބެއެވެ.\nޑެޕިއުޓީ މެނޭޖަރަކު މަގާމުން ވަކިކުރުމުން ހުސްވެފައިވާ ޖާގައަށް މީހަކު ހަމަޖައްސަން އަދި ވަޒީފާއަށް އިއުލާން ކޮށްފައެއް ނުވެއެވެ. ނަމަވެސް ލ.އޮތޮޅު ދާއިރާއެއްގެ މަޖިލިސް މެމްބަރެއްގެ އާއިލާ ބޭފުޅަކަށް އެ މަގާމު ދޭން އުޅޭކަމަށް މިހާރު ވަނީ އަޑު ފެތުރިފައެވެ.\nލ.އަތޮޅުގެ ސަރުކާރު ވަޒީފާތަކާއި ސަރުކާރު ކުންފުނިތަކުގެ ގިނަ މުވައްޒަފުންތަކެއް މިސަރުކާރު އައިސް ވަނީ ވަކިކޮށްފައެވެ. އަދި ބައެއް މަގާމުތަކަށް އެމްޑީޕީގެ ސަޕޯޓަރުން ގެންދަނީ އައްޔަން ކުރަމުންނެވެ. މިހާތަނަށް ގަން ރީޖަނަލް ހޮސްޕިޓަލްގެ މެނޭޖަރު ކަމަށާއި ފޮނަދޫ ޞިއްޙީ މަރުކަޒުގެ މެނޭޖަރުކަމަށް ވަނީ އެމްޑީޕީގެ އެކްޓިވިސްޓުން އައްޔަން ކޮށްފައެވެ. އަދި ޔޫތު މިނިސްޓްރީގެ މަގާމެއް ފޮނަދޫގައި އުފައްދާ އެމަގާމަށް ވެސް މީހަކު އައްޔަން ކޮށްފައިވެއެވެ.\nވެރިކަމުގެ ހުވާކުރެއްވުމުގެ ކުރިން ރައީސް އިބްރާހީމް މުޙައްމަދު ސޯލިހު ވިދާޅުވެފައިވަނީ، އެމަނިކުފާނުގެ ވެރިކަމުގައި އެއްވެސް މީހަކަށް ވަޒީފާގެ ބިރުވެރިކަމެއް ނޯންނާނެ ކަމަށެވެ. އެހެންނަމަވެސް ސަރުކާރުގެ ބައެއް ކުންފުނިތަކުގައި މަސައްކަތް ކުރަމުން އަންނަ މީހުންގެ ވަޒީފާތައް ގެއްލިގެން އެކަމުގެ ޝަކުވާ ގިނަ ބަޔަކު އަންނަނީ ކުރަމުންނެވެ.\nސޮނޭވާ ޖާނީ އިން 85 ވަޒީފާ، އިސްކަން ދެނީ ދިވެހިންނަށް\nގިނަ ޒުވާނުން ވަޒީފާ އަދާނުކުރޭ، ތައުލީމު ހާސިލްނުކުރޭ: ތަފާސްހިސާބުތައް\nމިނިމަމް ވޭޖް އާއި ރަށަށް ދިއުމުގެ ހައްގު ހިމެނޭ ވަޒީފާގެ ބިލް ތަސްދީގުކޮށްފި\nއޮގަސްޓް 31, 2019 21:44\nވަޒީފާއާއި ސިޔާސީ މަގާމުތަކަކީ ތަފާތު އެއްޗެއް. މިސާލަކަށް މިސަރުކާރު އައިސް ޔާމީނުއާ މުއިއްޒު ވަޒީފާއިން ވަކިކޮށްފިއޭ ބުނީމަ އެހާ ހަމައެއްނުޖެހޭނެ.\nސެޕްޓެމްބަރު 1, 2019 08:42\nކިހާބޮޑުކަމެއްތަ؟ ބަލަ ޕީޕީެއެމް ސަރުކާރުގައި ތަނެއްދޮރެއްނުބަލާ އެމީހުން ބޭނުންވާއަދަދަކަށް މީހުންއެޅީ ދެންއެމިހުން ކޮންމެހެން ބައިތިއްބައްޖެހޭތަ؟ ފިލްމްސްޓާރުންވެސް އެއްވެސް ބެލުމެއްނެތިއަޅާލީ ނުވިތާކަށް 14 ނުވަތަ 15 މަގާމުގެ ކުރިެރުން އެންމެ4މަސްތެރޭ ދިނުން އަހަރެން ގަބޫލްއެއްނުކުރާނަން އަނެއްކާ އެމީހުން އުޅެނީ އުޅޭނޭގޮތަކަށް މިދެން ކިހާބޮޑު ބަލާއެއްތަ؟؟؟\nސެޕްޓެމްބަރު 1, 2019 09:50


Ulhe Ulhe Ves Nuroveneetha? Thivaa Gothakee Miee Kamah Vedhane - Vaguthu\n9 މަސް ކުރިން ( ޖެނުއަރީ 12, 2021 )\nބައެއް ފަހަރު ކިތަންމެ ދެރަވި ނަމަވެސް ރުއިމަކީ ކޮންމެ ކޮންމެ މީހަކަށް އެހާ ފަސޭހަ ކަމެއް ނޫނެވެ. ލޮލުން ފެންއައިސް ފެންކަޅި ވި ނަމަވެސް ރޯން އުނދަނގޫވާ މީހުން ތިބެއެވެ.\nބައެއް މީހުންނަކީ ހަންބޯ މީހުންނެވެ. ވަރަށް ހިތާމަވެރި، ކަންބޮޑުވާ ހާލަތުގައި ވެސް ރުއިން އެއީ ނުކުރެވޭ ކަމަކަށް އޮންނަނީ ވެފައެވެ. ރުއިމަކީ ދެރަވުމުން އިންސާނާގެ ތޮބީއަތުގައި ވެސް ކުރެވޭ ކަމެކެވެ. އެހެންކަމަށް ވާ ނަމަ ނުރޮވެންވީ ކީއްވެހެއްޔެވެ؟\nމީގެ އެންމެ ފުރަތަމަ ސަބަބަކީ ސިއްހީ ސަބަބަކަށް ވެދާނެއެވެ. އެއީ ކަރުނަ އުފެދުމުގެ ޤާބިލްކަން ސިއްޙީ ސަބަބުތަކާއި ހުރެ ނެތުމެވެ. އެއީ ކެރަޓޮކޮންޖަންކްޓިވަައިޓިސް އަކީ ލޯ ހިކި ކަރުނަ އުފެދުމުން ދުރުކޮށްދޭ ކަމެކެވެ.\nމި ނޫނަސް ބައެއް ސިއްހީ ސަބަބުތަކާއި ހުރެ ވައިރަލް އަދި ބެކްޓީރިއަލް އިންފެކްޝަން އުފެދުމުން ކަރުނަ ނައުމަކީ ވެދާނެ ކަމެކެވެ. އާއްމުކޮށް މި ހާލަތު ދިމާވަނީ އުމުރުން 40 އަހަރުން މަތީގެ އަންހެނުންނަށެވެ.\nމީގެ އިތުރުން ފިނިހޫނުމިން ހުންނަ ގޮތުންވެސް ރޯން އުނދަނގޫ ވެދާނެއެވެ. ތެތް ފިނިކަން ނެތް ތަންތަނުގައި އުޅެ، ހިކި ކަން އިހުސާސް ކުރެވޭ ނަމަ ރޯން އުނދަނގޫ ވުމަކީ ވެދާނެ ކަމެކެވެ.\nރޯން އުނދަނގޫވާ އަނެއް ސަބަބަކީ ބައެއް ބޭސްތައް ބޭނުން ކުރުމެވެ. އޭގެ ތެރޭގައި ބަރތް ކޮންޓްރޯލް، ލޭގެ ޕްރެޝަރގެ ބޭސް އަދި މި ނޫނަސް ސެރޮޓިން ފަދަ ބޭސްތައް ފާހަގަކޮށްލެވެއެވެ.\nމީގެ އިތުރުން މެލަންޗޯލިއާ އަދި ޑިޕްރެޝަން ފަދަ ކަންކަމުގެ ސަބަބުން ވެސް ރޯން އުނދަނގޫވުމަކ ވެދާނެކަމެކެވެ.\nލޯބި ލިބޭ ނަމަ ފަލަ ވާނެ\nއެންމެ ދުވަސްވީ ދަރިފަންޏަށް 100 މިލިއަން އަހަރުވެއްޖެ\nޖެނުއަރީ 12, 2021 10:28\n" ލޮލުން ފެންއައިސް ފެންކަޅި ވި ނަމަވެސް ރޯން އުނދަނގޫވާ މީހުން ތިބެއެވެ." ލޮލުން ފެންއައިސް ފެންކަޅިވުމަކީ ރުއިމެއް ނޫންތަ؟ އަޑުން އަޑު ނަގައި ރުއީމަތަ ރުއިން ކަމަށްވަނީ؟\nޖެނުއަރީ 12, 2021 13:57\nކަލޯ ފެން ނުބޮވި ޑީހައިޑްރޭޓް ވީމަވެސް ލޮލުން ފެން ނާންނަ ފަހަރު އާދޭ\nހަބަރާއި ސުރުހީއާ ދިމައެއްނުވެ\nޖެނުއަރީ 12, 2021 13:58\nޖެނުއަރީ 12, 2021 14:54\nތިބޭނެ އެތެރެއަށް ރޯ މީހުން! އެމީހުން ބަޑިފަޅައިހެންގޮސް އަޑު ބޭރުވާނީ ވަރަށް ބޮޑު ކަމެއް ޖެހުމުން!


އާރޓިކަލް | Bithufangi - Part 3\n2003 ވަނަ އަހަރުގެ ސެޕްޓެމްބަރު 20 ގެ ހާދިސާގެކުރިންވެސް މައުމޫނުގެ ސަރުކާރުން ހުރަގޭގައި މީހުން މަރާ ވާހަކައާއި އަނިޔާ ކުރާ ވާހަކައަކީވެސް ރައްޔިތުން ދައްކަމުން އައި ވާހަކަތަކެވެ. ނަމަވެސް މިކަމުގެ ހަޤީޤަތް އޮތީ ފޮރުވާފައެވެ. މައުމޫނުގެ ސަރުކާރަށް ފާޑުކިޔާ ފަރާތްތަކަށް އޮތް ޝަޒާއަކީ ޖަލުތަކުގެ ތޭރިތަކުތެރޭ މައުމޫނުގެ އަނިޔާވެރިކަމާ ކުރިމަތިލުން ކަމަށްވާތީ މިވާހަކަތަށް ދެއްކުމަކީ ރައްޔަތުން ބިރުގަންނަ ކަމެކެވެ. އޭރު މިވާހަކަތައް ދައްކަމުންއައީ ސިއްރިއްޔާތުގައެވެ. އެއީ ދިވެހި ރާއްޖޭގެ ތާރީހުގައި ކަޅު ދުވަހެކެވެ. މައުމޫނުގެ އަނިޔާވެރިކަމުގައި ދިވެހި ޖަލުތަކުގައި ވޭނީ އާހުގެ ކެކުޅުންތަށް ކެކުޅަމުން ދިޔަ ދުވަހެވެ. މައުމޫނު އަޑީގައި ހުރެ އޭނާގެ ސަރުކާރުން ރަހުމެއްނެތި 2003 ސެޕްޓެމްބަރ 19 ވަނަ ދުވަހު މައުމޫނުގެ ސަރުކާރު ހުރަގޭ ބަނޑޭރީން އިވާން ނަސީމް ރަހުމެއްނެތި މަރާލާ އެހާދިސާ ސިއްރުކުރަން އުޅުމުން ޖަލުގައި ހިނގާދިޔަ ހާދިސާ ތަކުގައި އޭރުގެ ސަރުކާރުން ޖައްވަށް ފަޒާޔަށް ވައިގެ ތެރެއަށް ބަޑިޖަހާ އެތަށް ގައިދީނެއް މަރާލި ދުވަހެވެ. ސެޕްޓެމްބަރު 19 ވަނަ ދުވަހުގެ ރޭ އިވާން ނަސީމް ޖަލުގެ ގޮޅީގައި ހުއްޓާ ބަނޑޭރީންގެ އެތައް ބައަކު ގޮޅިއަށް ވަދެ ގަދަކަމުން ގޮޅިން ނެރެގެން ގެންދިއައީ ޢާންމުކޮށް މީހުންނަށް ބޮޑެތި އަނިޔާތައްކުރާ ސަރަހައްދަށެވެ. އެ ސަރަހަށްދަށް އޭނާ ގެންދިއުމަށްފަހު އޭނާއަށް އަނިޔާކުރަނީ ކޮންބައެއްކަން ނޭނގޭނެގޮތަށް ސަތަރިގަނޑެއްގައި އޮޅާލުމަށްފަހު މައުމޫނުގެ އެންގެވުމުގެމަތިން ވަކިގޮތެއް ނުބަލައި ތަޅާ އަނިޔާކުރީއެވެ. އެއަނިޔާތަކުގައި އޭނާ މަރުވެދިއައިރުވެސް މަރުވިކަންވެސް އަނިޔާކުރި ބަނޑޭރީންނަކަށް ނޭނގެއެވެ. މަރުވުމުންވެސް އަނިޔާކޮށް ގައިގެ އެކިތަންތާގައި އަލިފާން ޖައްސާ ހެދިއެވެ. މައުމޫނުގެ ސަރުކާރަކީ މިފަދަ ރަހުމެއްނެތް އަނިޔާތަކުގެ ސަބަބުން އޮހޮރުނު ލެއިން ފޯވެފައިވާ ސަރުކާރެކެވެ. އީވާން ނަސީމް މަރާލި ޚަބަރު ޖަލުގެ ގައިދީންނަށް ލިބުމާ ގުޅިގެން ޖަލުތަކުގެ ގޮޅިތަށް ފަޅާލާ ނިކުމެ މައުމޫނުގެ އަނިޔާވެރި ބަނޑޭރީންނާއި ހިންގި ހަމަނުޖެހުންތަކުގައި ބަނޑޭރީން ބަޑިޖަހާ އެތަށް ގައިދީންނެއް މަރާލާ އެތަށް ބަޔަކު ޒަހަމް ކޮއްލިއެވެ. މި ޒަހަމްތަކާއެކު ބައެއްމީހުން ނުކުޅަދޭ މީހުންނަށް ވިއެވެ. އީވާން ނަސީމްގެ މަރުގެ ޚަބަރާއެކު ވެރިރަށް […]\n"ޅައިރުންސެރެ މިއީ އަހަރެން އިންތިޒާރުކުރި ވަގުތެވެ. އަހަރެންގެ ބައްޕަޔާއި ބޮޑުބޭބެއަށް މައުމޫނު ޖެއްސި ހާލު އަދިވެސް ހަނދާން އެބަހުއްޓެވެ. ބައްޕަޔާއި ބޮޑުބޭބެ ޖަލުގައި އޮތްހެން މައުމޫނުވެސް ޖަލުގައި އޮންނަތަން ދެކެން އަހަރެން ބޭނުމެވެ. " މިއީ ޒުވާނެއްގެ ޝުއޫރުވެ. މިއަދު ފޭސްބުކް ވޯލް ފުރިފައިއޮތީ މިފަދަ ޝުއޫރުތަކުންނެވެ. މައުމޫނުގެ ވެރިކަމުގެ 30 އަހަރަކީ އެތަކެއް ނިކަމެތި ރައްޔިތުންނަކަށް ނުހައްގުން އަނިޔާލިބުނު 30 އަހަރެކެވެ. ޅަދަރިނާއި އަބިން ރޮއެރޮއެ ތިއްބާ އެބައިމީހުންގެ ފިރިން ޖަހާގަނެގެން ޖަލަށްލައި އަނިޔާކުރިއެވެ. ކިރިޔާވެސް ތައުލީމީ މީހެއްވިއްޔާ މައުމޫނުގެ ޕަޕެޓަކަށް ހަދައެވެ. ބުނާގޮތެއް ނަހަދައިފިނަމަ ޝިކާރަކޮއް ލަނީ ޖަލަށެވެ. އެމީހުންނަށްވެސް ލިބެނީ މައުމޫނުގެ " އޯގާތެރި "ފިރުމުންތަކެވެ. ވެރިކަމުގެ ހިނގުމުގެ ނިޒާމަށް ކިރިޔާވެސް "އުއްފު" ބުނެފި ނަމަ ލިބިގެންދަނީ ކުޑަ ގޮޅީގެ ހިދުމަތެވެ. ފަޑިޔާރުގެ އާއި ހުރަގެއަކީ ރަން 30 އަހަރުގައި މައުމޫނުގެ ތަރިކަ މުދަލެވެ. ހިތު ހުރިގޮތަކަށް ހުކުމްތަށް ފަޑިޔާރުންނަށް މަޖުބޫރުކޮއްގެން ނެރެމުން ދިޔައީ ބާރުހުރީތީއެވެ. ކިރިޔާވެސް ނު ގޮތެއް ހަދާލާފި މީހަކަށް ތަހައްމަލު ކުރަންޖެހެނީ ހުރަގޭ ބަނޑޭރީންގެ ހިދުމަތެކެވެ. އަނިޔާއެވެ. ލާ އިންސާނިޔަތުކަމެވެ. ދުނިޔެ ހިނގާނީ ތޮށަލި ދުޅައަށޭ ބުނެއެވެ. އާރާ ބާރަކީ އަބަދު ދެމިހުންނާނޭ އެއްޗެއް ނޫނެވެ. ކޮންމެވެސް ދުވަހަކުން ބާރުތަށް ފިލައިގޮސް ނިކަމެތިވާނޭ ދުވަހެއް އަންނާނެއެވެ. އަޑިގަނޑަކަށްފަހު އުސްގަނޑެއް އަންނަ އުސޫލުންނެވެ. ޤާނޫނުގެ ބާރު މުށު ތެރޭގައި ގެންގުޅުނުދުވަސް ފަސްދީފިއެވެ. ޤާނޫނު އޭގެ ހަމަ އިސްކޮޅަށް ދެމިލައިފިއެވެ. ތަދުބީރު ކުރިނަމަވެސް ތަޤުދީރެއް ބަދަލެއް ނުކުރެވޭނެއެވެ. ދިވެހިނަށް އަޑިގަނޑަށްފަހު އުސްގަނޑު މިއޮތީއައިސްފައެވެ. ޤާނޫނުގެ ދިގުއަތް ކޮންމެ މުޖުރިމެއްގެ މައްޗަށް މިވަނީ ދަމާލެވިފައެވެ. ކަރެއް ކަނދުރާއެއް ސީދީއެއް ދީދީ އެއްގެ ދަރިއެއް ބެލުމެއްނެތެވެ. މިއަދަކީ ދިވެހި އެތަކެއް ޒުވާނުން ދެކެމުންއައި ހުވަފެނެއް ހަޤީގަތަކަށް ވީދުވަހެވެ. އެކުދިންގެ މައިންބަފައިންނާއި އާއިލާއަށް 30 އަހަރުގެ ހުދުމުހުތާރު ވެރިކަމެއްކުރި މައުމޫނުގެ ވެރިކަމުގައި ނުހައްގުން ދިން އަނިޔާގެ ބަދަލު ލިބިގެންދިޔައީއެވެ. ހަށިފުރާ ނޭވާއެއް އެފަދަ ކޮންމެ ޒުވާނަކު ލާނޭކަން ކަށަވަރެވެ. " މިތުރުންގެ ހިތަށް […]\nއަޅުގަނޑަކީވެސް ތަނެއް އޮތީޔާއި ބޯކޮއްފާލާ މީހެކެވެ. ދަތުރުފަތުރުކޮއް ތަފާތު ތަޖުރިބާތަށް ކުރުމަށް ޝައުގުވެރިވާ ޒުވާނަކީމެވެ. މިގޮތުން މާފުއްޓަށް ކުރެވުނު ދަތުރެކެވެ. ހެނދުނު ސަޔައްފަހު ނިކުމެ ރަށުތެރެ ބަލައިލަން ހިނގައިގަތީ ރަށުތެރޭގެ ކަންކަން ހުރިނެތްގޮތް ހޯދައިލާ އަތޮޅުތެރޭގެ ރަށަކުން ލިބެދޭ ހިތްގައިމުކަން ހޯދައިލުމުގެ ނިޔަތުގައެވެ. މަޑު ހިނގުމެއްގައި އަތިރިމަށްޗަށް މިސްރާބު ހިފާލިތަނުން ދިމާވީ މާފުށީ ޖަލުގެ އޮފިސަރަކާއެވެ. ޒަމާންވީ ނަމަވެސް ގެއްލިފައިހުރި ރައްޓެއްސަކާއިއެވެ. އޮލަ ވާހަކައަކަށްފަހު ޖަލުތެރެ ބަލައިލުމަށް އަހަރެން އޮފިސަރު ކައިރިން އެދުނީމެވެ. ވަރަށް ފަސޭހައިން އޮފިސަރު މިކަން ހަމަޖައްސައިދީފިއެވެ. އަދި މެންދުރުގެ ކެއުމަށްވެސް ޖަލު އޮފިސަރުންނާއިއެކު ޖަލަށް ދައުވަތު އެރުވިއެވެ. ބުނި ގަޑިޔަށް އަހަރެން މާފުށީ ޖަލަށް ޒިޔާރާތް ކޮށްފީމެވެ. އޭރު އަހަރެންގެ އިސްތިގުބާލުގައި އޮފިސަރަކު މަޑުކޮށްލައިގެން ހުއްޓެވެ. އެކުވެރިގާތް މީހަކަށް ދުލެއް ނުކުރެއެވެ. ރީތިކޮން ބުނާނަމަ އަނގަ ހުއްޓައި ނުލައެވެ. ޖަލުގެ އެކަމެއް ޖަލުގެ މިކަމެއް ކިޔާދެމުން ދިޔައީ އަހަރެންގެ ބޮލަށް އުނދަގޫވާހާ ވަރަށެވެ. ފުރަތަމަ އަހަރެމެންގެ ބައްދަލުވުން އޮތީ ޖަލުގެ އިސްވެރިން ތަކަކާއިއެކު މާފުށީ ޖަލުގެ ކަމޭޒު ދޮށުގައިއެވެ. މިއީ އަހަރެންގެ އަމަޔަށް ބުނާ ކުޑާމިސް ބަހެއް ނޫނެވެ. އެކަމަކު ޖަލުން ކޭހާ މީރު ދިވެހި ރަހަތަކެއް އަހަރެންގެ ހަޔާތުގައި އަދި ނުކަމެވެ. އެހާމެ ފުރިހަމައެވެ. ކެއުމަށްފަހު ރަހުމަތްތެރިޔާ އާއިއެކު ޖަލުގެ ތަންތަން ބަލާލުމަށް އަހަރެން ހިނގައިގެންފީމެވެ. ފުރަތަމަވެސް ލޮލުގައި އަޅައިގަތީ ރާނަންތިބި ބައެކެވެ. މި ބަންގާޅިންގެ ކަންތަށްވެސް ބޮޑޭ ބުނެލީ ހަގީގަތުގައިވެސް ކަންބޮޑުވާތީއެވެ. ނަމަވެސް އަހަރެންނަސް ރަހުމަތްތެރިޔާގެ ކިބައިން ލިބުނީ ހީކުރި ޖަވާބެއް ނޫނެވެ. އެއީ ދިވެހިންނެވެ. އެކި ކުށްތަކުގައި ޖަލަށް ލާފައިތިބި ކުއްވެރިންގެ ތެރެއިން އަހުލާގު ރަނގަޅު މީހުންނަށް އާދައިގެ ދިރުއުޅުމެއް އިހްސާސްކޮއްދިނުމަށް މޯލްޑިސް ކަރެކްޝަނަލް ސާރވީސް އިންދޭ ފަސޭހައެކެވެ. އުފާވެރިކަމެއް އިހްސާސް ކުރުވީ ދެންތާއެވެ. ވަކިހިސާބަކުން އަނެއްކަވެސް ދިމާވީ މިރުސް ގަސްތަކަކަށް ފެންދޭން ތިބި ދެމީހަކާއިއެވެ. އެކުވެރިޔާގެ ފަރާތުން މައުލޫންމާތު ލިބުނުގޮތުގައި ޖަލުގައި ގައިދީން މިރުހާއި ކިއުކަންބާގެ އިތުރުން ކޮޕީފަތް ފަދަ ފަސޭހައިން ހެއްދޭ ތަރުކާރީގެ […]\nރައީސް ޔާމީންގެ ސިޔާސަތުތަކުގެ ތެރެއިން އުފާވެރި ދިރިއުޅުމެއް ރަށްޔިތުންނަށް ހޯއްދަވައިދެއްވުމަކީ އެމަނިކުފާނު ނުހަނު އިސްކަމެއް ދެއްވާ ކަމެކެވެ. މިކަން އެންމެ ރަނގަޅަށް ހާމަވެގެންދަނީ މާލެއާއި އަތޮޅުތެރޭގައި ހިތްފަސޭހަ ކޮއްލުމަށް ގާއިމްކޮއްދެއްވަމުން ގެންދަވާ ޕާކްތަކާ ފަންނު ތަކުންނެވެ. ރަސްރަނި ބަގީޗާ އަކީ ރައީސް ޔާމީންގެ ވެރިކަމުގައި މާލޭގައި ދިރިއުޅޭ އަދި މާލެ ޒިޔާރަތްކުރާ ކުދި ބޮޑު ލޮލުގައި އެންމެ ފަސޭހައިން އަޅާގަންނާނޭ އެއްތަނެވެ. ޖައްގައްޔެއްހެން އޮތް ރަސްރަނި ބަގީޗާ މިސަރުކާރުގައި ޒަމާނީ ފެންވަރަށް ތަރަށްޤީ ކޮއްދެއްވާފައި ވަނީ ކުޅިވަރާ މަޖަލުގެ ތެރެއިން އުގެނުމުގެ ފުރުސަތު ލިބޭނެހެނެވެ. ދިވެހިންނަށް އައު އެތަށް ކަމަކާއި އެކުއެވެ. ދިވެހިން އާސޯހުކޮއްލާފަދަ ރީތި ތަނެއްގެ ގޮތުގައެވެ. ފިޔަވަހިތަކަކަށް ބަހާލާގެން ކުރިޔަށް ގެންދާ މި ޕްރޮޖެކްޓްގެ މަސައްކަތް އަދި އެއްކޮން ނިމުނީކީ ނޫނެވެ. ފުރަތަމަ ފިޔަވަހީގައި ނިންމާ ރައްޔިތުންނަށް ހުޅުވާލީ ބަގީޗާ އައީ ކުޅިވަރާ އުނގެނުމަށް ހާއްސަ ކުރެވިފައިވާ ތަންތަނެވެ. ފެން އަރުވާ ވަޑާމާ، މަސް ފެންގަޑުގެ އިތުރުން ހަނދުފަޅި އުދޯލިތަކަކީ މިހާރުގެ ޒުވާނުންގެ "ސެލްފީ"ތަކުގެ ބެކްރައުންޑަށް މިވަނީ ވެފައެވެ. ބަލާލަން ހިތް ގައިމެވެ. ސަޅިއެވެ. ރަސްރަނި ބަގީޗާ ހުޅުވިގެން ދިއުމާއިއެކު އިދިކޮޅު ފަރާތްތަކުގެ އެންމެ ބޮޑު ފާޑުކިޔުމެއް އަމާޒުވެގެން ދިޔައީ ވިންޓަރ ޕާކު ނުހުޅުވުމުންއެވެ. އެފަދަ ފަތާރްތަކުންދިޔައީ ދިވެހިންގެ ހިތްތަށް މަރާލައި ސަރުކާރުން ރައްޔިތުންނަށް ދައްކަނީ ދަޅަކަމުގައި ބުނަމުނެވެ. ރަނގަޅު ވާހަކައެކެވެ. ފުރަތަމަ ހުޅުވަން ކަނޑައެޅި ތާރީހަށް ވިންޓަރ ޕާކް ހުޅުވޭގޮތެއް ނުވިއެވެ. ސަބަބު ތަކެއްވެސް ހުރުމާއިއެކުގައެވެ. ސަކް ސަމިޓަށް3ދުވަހުން ކޮންވެންޝަން ސެންޓަރާ ފުވައްމުލަކު އެއާރ ޕޯޓުހެން އެއްޗަކަށް އެއްޗެއް ހަދާލައި ހުޅުވާލަން މިސަރުކާރުން ބޭނުން ނުވާތީއެވެ. ދިވެހިނަކީ އަބަދުވެސް ފިނި ތަންތަނަށް ދަތުރުކުރާހިތްވާ ބައެކެވެ. ސްނޯމަތީ މަޖާކޮއްލާ އައިސް ސްކޭޓް ކޮއްލާހިތްވާ ބައެކެވެ. ނަމަވެސް ގުދުރަތީގޮތުން ރާއްޖެ އޮންނަ ސަރަހައްދަކީ ފިނި މޫސޫން އަންނަ ސަރަހައްދެއް ނޫނެވެ. އެންމެ ކައިރިންވެސް މިފަދަ ތާކަށް ދާންބޭނުންވެއްޖެނަމަ ދާންޖެހެނީ އަވައްޓެރި އިންޑިއާގެ ޝިމްލާ އަށެވެ. އެފަދަ ތަނަކަށްގޮސް ސްކޭޓް ކޮއްލަން […]\nހިނގަމުން މިދަނީ ބަރަކާތްތެރި ރަމަޞޯން މަހެވެ. މަސްތަކުގެ ތެރެއިން އެންމެ މަތިވެރި މާތް މައްސަރެވެ. އެއްބަޔަކު އަޅުކަމައިގެން އުޅެނީ އަވަދިނެތިއެވެ. ޒައްރެއްގެ މިންވަރުވެސް ހެޔޮކަމެއް ކޮއްލުމަށް ތިބީ ފެންބޮވައިގަނެފައެވެ. ކެރި ކުޅަދާނަ ކަން ލިބިގެންވާ މީސްތަކުން މިދުނިޔެ މަތީގައި އެންމެ މާތްކުރެވިފައިވާ ކައުބަތުލްﷲ ގެފުޅުގެ ކައިރީގައި ސަޖިދައެއް ޖަހާލުމަށް ވަނީ ކެތްމަދުވެފައެވެ. ނަމަވެސް ހިތާމައަކީ މުއްސަނދިންގެ ފައިސާގައި "ބުދު ކޮއްކޮ" ހެދިގެން އުޅޭ މީހުންނަށް ޖަޒުބާތުގައި ޖެހި ކުރެވޭ ނުކުރެވޭއެއް މި ބަރަކާތްތެރި މައްސަރުގައިވެސް ނޭނގޭ ކަމެވެ. މައްކާގެ ހުރުމަތްތެރި ވެގެންވާ ބިމާއި ކައުބަތުލްﷲ ގެފުޅުގެ މާތްކަން ދެނެ ނުގަނެވޭތީއެވެ. މާތް ﷲ ކީރިތި ޤުރުއާނުގައި ވަޙީކުރައްވާފައިވާ ބަސްފުޅެއްގެ މާނާގައި ވެއެވެ. "ހަމަކަށަވަރުން، މީސްތަކުންނަށްޓަކައި ފުރަތަމަ ލެއްވި ގެޔަކީ، މައްކާގައިވާ ގެފުޅުކަން ކަށަވަރެވެ. ބަރަކާތް ލައްވާފައިވާ ތަނެއްގެ ގޮތުގަ އެވެ. އަދި، ޢާލަމްތަކަށް ތެދުމަގެއް ކަމުގަ އެވެ." ޒަމާނުންސުރެ މި ދިވެހިރާއްޖޭގެ ވެރިކަމަށް ފެންބޮވައިގެންފައިވާ ޖުމްހޫރީ ޕާޓީގެ ލީޑަރަކީ ދެއްކުންތެރި ބޭފުޅެކެވެ. "ދީލަތިކަމުގެ" ފަރުދާގައި ދިވެހިންގެ ހިތްތަށް އަތުލަމުން އަންނަ ބޭފުޅެކެވެ. ކޮންމެ އަހަރަކުވެސް އެބޭފުޅާގެ ހަރަދުގައި ކެރިފޯރުންތެރިކަން ނެތް ފަރާތްތަކުން ހައްޖާއި އުމްރާއަށް ފޮނުވައެވެ. އެގޮތުން މިއަހަރުވެސް ވީޓީވީގެ މުވައްޒަފުންތަކެއް މިވަނީ އުމްރާގެ މަތިވެރި އަޅުކަން އަދާކުރުމަށް ފޮނުވާފައެވެ. ނަމަވެސް ހިތާމައަކީ މި ޖުމްހޫރޫ ޕާޓީގެ "ބުދު ކޮއްކޮ"މެނަށް މި ތިބެވުނީ ކޮންފަދަ މާތް ބިމެއްގައި ކޮންފަދަ މާތް ތަނެއްގައިކަންވެސް ދެނެގައްނަން ނޭގުމެވެ. މަތީގައިވާ ދެ ތަސްވީރަށް ވިސްނާލަ ބައްލަވާށެވެ. ކާޑު ބޯޑުގައި މާކަރަކުން " ޔާ ﷲ ! ޔާމީން ފިރުއައުނުގެ ވެރިކަން ހަލާކުކޮއްދެއްވާންދޭވެ " ލިޔެ ކައުބަތުއްﷲ ގެފުޅަށް ފުރަގަސްދީގެން ޖުމްހޫރީ ޕާޓީގެ " އެކްޓިވިސްޓުން ނަގާފައިވާ ތަސްވީރެކެވެ. އެންމެ މާތް ބިމުގައި އަމިއްލަ އަނބިދަރިންނާ މައިންބަފައިންނަށް ހެޔޮ ދުއާކޮއް ފާފަ ފުއްސެވުމަށް އެދި ދެންނެވުމުގެ ބަދަލުގައި ކުރަން އެނގުނީ ބަދުދުއާ ހެއްޔެވެ؟ މުސްކުޅިވެ ގައިބާރުދެރަވެ "އަދުތޯ މާދަންތޯ" ވި ދުވަހު އުމްރާއެއްގެ މަތިވެރި އަލުކަމަށް ދެވުމުން ފާފަފުއްސަވާ ދަރިންނަށް […]\nމިއީވެސް ދިވެހި މަތިފުށަކުން އައިސްތިބި ދިވެހިންތަކެކެވެ. ބަލާލަން ހަމަ "ދިވެހިން" ފަދަ ބަޔެކެވެ. ދިވެހި ލޭހިނގާ ގަރުދިޔައާއި ބަތް ކައިގެން އުޅުނު ދިވެހިން ތަކެކެވެ. ނަމަވެސް ތަފާތަކީ އެއީ ކެރަފާ އާއިލާއަށް ވީތީއެވެ. ދިވެހި ފަސްގަނޑުގައި ބޮޑުވި ދިވެހިންތަކެއް ނަމަވެސް ޒަމާނުންސުރެ ކެރަފާ އާއިލާ އަކީ ޣައްދާރުން އުފަންވަމުން އައި އާއިލާޔަކަށް ވާތީއެވެ. ހިތުގައި ހުއްބުލް ވަތަނުގެ ލޯބި ނެތް ބަޔަކަށް ވީތީއެވެ. ޒަމާނުންސުރެ ކެރަފާ އާއިލާއަކީ ވެރިކަމަށް ފެންބޮވައިގެންފައި ތިބި ބައެކެވެ. ގައުމާ، ދީނިއްޔަތާއި މިނިވަންކަމާ ޖަހައިގެން ވެރިކަން ކާން ބޭނުންވާ ބައެކެވެ. ކެރަފާ ދޮންމަނިކާއި ހިސާބުން ފަށަމާއި އަންނާށެވެ. ޑިމޮކުރަސީގެ ބަފައޭ ތިޔަ ވިދާޅުވާ އަންނިގެ ކާފައެވެ. 1952 އަހަރު ވެރިކަމުގައި ހުންނެވި މުހައްމަދު އަމީން އަށް ވަޅިން ހަމަލާދީ ގަތުލިކޮއްލަން މަސައްކަތް ކުރިއެވެ. ކޮން މަޤުސަދެއްގައި ތޯއެވެ؟ އެއަށްފަހު 1976 ވަނަ އަހަރު އިބްރާހިމް ނާސިރުގެ ވެރިކަމުގައި އަންނިގެ ބައްޕަ ކެރަފާ އަބްދުއްސައްތާރު ފިސްތޯލައެއް ބޭނުންކޮއްގެން އިބްރާހިމް ނާސިރު އަވަހާރަ ކޮއްލަން މަސައްކަތް ވަނީ ކޮއްފައެވެ. ކޮން މަޤުސަދެއްގައި ތޯއެވެ؟ އޭގެފަހުން އަންނިގެ ބޮޑުބޭބެ ކެރަފާ ނަސީމް 1980 ވަނައަހަރު އަދި 1988 ވަނަ އަހަރު އަންނިގެ ތުއްތު ދޮންބެ ބޮޑު ސިއްކަ ވަނީ އޭރުގެ ރައީސް މިހާރުގެ އަންނިގެ އެކުވެރިޔާ މައުމޫނު މަރާލަން މަސައްކަތްކޮއް ބޭރުގެ ބަޔަކާއިގުޅިގެން ކުށެއްނެތް އެތަކެއް ދިވެހިންނެއް ޝަހީދުކޮއްލާފައެވެ. ކޮން މަޤުސަދެއް ހާސިލް ކުރުމަށްތޯއެވެ؟ ވެރިކަމުގެ ދަހިވެތިކަމުގައިކަން މިއީ ދިވެހިން ޝައްކުކުރާ ކަމެއް ނޫނެވެ. އޭގެ ފަހުން 2008 ވަނަ އަހަރު ކެނެރީގޭ ނަޝީދެވެ. މިފަހުން ދިވެހި ގައުމަށް ފާވި " ބޮޑު ބާޣީ" އެވެ. މިއީ ޓެކްނޮލަޖީގެ ޒަމާންކަމުން ބާޣީ ނަޝީދު ގަސްތުކުރީ ކަނޑި ބަޑިން ހަނގުރާމަ ކުރާކުރުމުގެ ބަދަލުގައި ޒަމާނުގެ ޓެކްނޮލަޖީގެ އެއީގައި ދިވެހި ގައުމަށް ގެއްލުންދީ އިހާނެތިކުރުމަށެވެ. ދިވެހިންގެ ސިކުނޑިތަކަށް ވިހަލާ މަރާލުމަށެވެ. ރާއްޖެއަކީ މީސްކޮޅު މަދު ކުޑަ ގައުމަކަށް ވުމުން އިރު ހުޅަގު އުތުރު ދެކުނުން ދުނިޔޭގެ ބޮޑެތި […]\nމިއީ އުފާވެރި ހަބަރެކެވެ. އިސްލާމްދީނަށް ލިބިގެންދިޔަ ވަރުގަދަ ނަސްރެކެވެ. އެތަކެއް ބައެއްގެ ދުވަސްވީ ޖިހާދެކެވެ. އެ ވަބާއަކުން ދިވެހިން މިންޖު ނުވެވިގެން އުޅުނު ރީނދޫ ފިކުރުން މިގައުމު އަދު ސަލާމަތްވެއްޖެއެވެ. ރާއްޖޭގައި އަސުރުމަލުގެ ރީތި ފިޔާތޮށިކުލައިގެ ސާލެއް ފަތުރާލާފިއެވެ. ތަރައްޤީގެ އައު ބާބެއް ދިވެހިން ލިޔަންފަށައިފިއެވެ. އެމްޑީޕީއާއި ދިވެހިން ދެކޮޅުވީ ކީއްވެ ؟ ރީނދޫ ފިކުރަކީ ލާދީނީ ފިކުރެއް ކަމަށް ދިވެހިން މިއަދު ކަނޑައަޅާފިއެވެ. ރަނގަޅެވެ. ދިވެހި ބަހުގައި "ލާދީނީ" މިއީ އޮތް ބަހެއް ނޫން ނަމަވެސް "ލާދީނީ" އޭ ބުނުމުން ކޯންޗެއްކަން ދިވެހިންނަކަށް އޮޅުވައެއް ނުލެވޭނެއެވެ. އެއީ "އެމް ޑީ ޕީ" އެވެ. އެމްޑީޕީ އަކީ މާތްވެގެންވާ އިސްލާމްދީނާއި ފާޅުގައި ގޮންޖަހާ އެތަކެއް ވާހަކަތަކެއް ދެއްކި ރީނދޫ ފިކުރެވެ. އެއީ ބަނގުރަލާ މަސްތުވާ ތަކެތީގެ ވަބައިގައި ދިވެހިން ޖެއްސުމަށް މަސައްކަތް ކުރި ލާދީނީ އެމްޑީޕީއެވެ. އެއްޖިންސުން ގުޅުން ހިންގުމަށް ހިއްވަރުދިން އެމްޑީޕީއެވެ. އަރަބި އިސްލާމީ ތައުލީމު މި ފަސްގަނޑުން ފޮހެލަން މަސައްކަތް ކުރި އެމްޑީޕީ އެވެ. މިސްކިތްތަކާއި އިމާމުންގެ ބޭނުން ކަނޑުވާލައި ރާއްޖޭގައި ފައްޅި އެޅުމަށް ފޫގަޅާލި އެމްޑީޕީ އެވެ. ދީނީ މިނިވަންކަމަށް ގޮވާ ރާއްޖޭގައި ބުދު ބަހައްޓާ ރަސޫލާއަށް ފުރައްސާރަކުރި އެމްޑީޕީއެވެ. މި ކަންކަމާއި ހުރެ ދިވެހިންގެ ހިތްތަކުން ރީނދޫ ފިކުރު ފޮހެވިއްޖެއެވެ. ދިވެހިން ބަނޑަށް ޖައްސާލުން ދިވެހިންނަކީ ޒަމާނުންސުރެ ސާދާ ދިރިއުޅުމެއް އުޅެމުން އަންނަ ބައެކެވެ. ދިވެހިންގެ ސާދާ ދިރިއުޅުން އެފުއް މިފުށައް ޖަހައިލީ ރީނދޫ ފިކުރެވެ. ވެރިކަމަށް ފާވުމަށްފަހު ފުރަތަމަވެސް ޑޮލަރުގެ އަގު ކޮއްލީ ބޮޑެވެ. އެއާއިއެކު ރާއްޖޭގެ އިންފްލޭޝަން އަރައިގެން ދިޔައީ ފަތު އަޑު ކިޔާފައެވެ. ދިވެހިން އުޅެން ޖެހުނީ އަނގަޔާއި އަތާ ދިމާ ނުވެގެނެވެ. ދެން ފެނިގެން ދިޔައީ ސިވިލް ސާރވިސް މުވައްޒަފުންގެ މުސާރަ ކުޑަކޮއްލިތަނެވެ. ރީތިކޮން ބުނާނަމަ ދިވެހިން ބަނޑަށް ޖައްސާލިތަނެވެ. އެވަރުން ފުއްދާލީ އެއް ނޫނެވެ. ގައުމު ދަރުވާލާ ދިވެހިންގެ ލޭ " ޓެކްސް " ގެ ނަމުގައި ބޯންފެށީއެވެ. މިއާއިއެކު ދިވެހިންގެ […]\nއަހަރެންގެ ބައްޕައަކީ މުސްކުޅިވުމުގެ ސަބަބުން ވަރަށް ބަލި މީހެކެވެ. އުތުރުގެ ރަށަކަށް ނިސްބަތްވާ އަހަރެމެންގެ އާއިލާއާކީ ވަރަށް ފަގީރު އާއިލާއެކެވެ. ބައްޕަގެ ބަލި ބޮޑުވެ އިތުރު ފަރުވާޔަށް ހދ. ކުޅުދުއްފުއްޓަށް ގެންދަން ޖެހުނީ ކުއްލިޔަކަށެވެ. އާއިލާގެ ފެންވަރުން މިފަދަ ކޮންމެ ހާލަތެއްގައި ބޮޑެތި ހަރަދުތަކެއް ކުރަންޖެހެއެވެ. މާޔޫސް ކަމާއިއެކު ރަށު ހަސްފަތާލުން ނުކުމެ އާއިލާގެ ފޯރުންތެރި މީހުން ކައިރިޔަށް "ސަލާން ޖަހަން" ނުކުތީ ކަރު އެލުވާލައިގެންނެވެ. ބައްޕަކައިރީ އަންހެނުންނާއި ކުޑަ ދަރިފުޅު ބައިންދާފައެވެ. ވަކި ހިސާބަކުން ކުއްލިޔަކަށް އަހަރެންގެ "އައިފޯން" ރިންގުވާން ފެށުމާއިއެކު ނަގާ ބަލާލީމެވެ. ގުޅަނީ ހޮސްޕިޓަލުންއެވެ. ސީ އެންބިއުލާސް ހަމަޖެހުން ހާސްވެ ކަންބޮޑުވުމާއިއެކު އަހަރެން ކޯލް އަށް ޖަވާބު ދިނީމެވެ. ދަތުރަށް ފުރަން ލޯންޗް އޮތީ ރެޑީގައި. ފުރަންދާން ތައްޔާރުވެގެން ހޮސްޕިޓަލަށް އައުމަށް އެދުނެވެ. ޖަވާބުގައި އަހަރެން ލޯންޗަށާއި ޓިކެޓަށް ދައްކަންޖެހޭ ފައިސާ އަދި ހަމަ ނުޖެހޭ ކަމަށް ބުނީމެވެ. ހޮސްޕިޓަލުން ވާހަކަ ދެއްކި ކުއްޖާ ވަރަށް އޯގާތެރިކަމާއިއެކު އެކަންތައްތައް ވަނީ ހަމަޖެހިފައިކަމަށް ބުންޏެވެ. ކޮންމެސް "އާސަންދަ" ކިޔާ މީހެއްގެ ވާހަކަވެސް ބުންޏެވެ. ގައިމުވެސް ރަށު މީހެއް ނޫންކަން ކަށަވަރެވެ. މަދަދުވެރިއެއްގެ ދީލަތި އެހިއެއް ހަމަޖެހުނީކަމަށް ޝުކުރުކުރާ ހާލު ދަބަސްގަނޑަށް ދެ މުންޑާއި ގަމީހެއްލައިގެން ކުޑަސޮރު ހިތާނަކުރަން ވާއިރަށް އެއްކުރި ލާރިކޮޅު މުންޑަށް ޖަހާގެން އަޅާ "އިތިކޮށް" ހޮސްޕިޓަލަށް ދިޔައީމެވެ. އެއާއިއެކު ހަސްފަތާލުގެ އެމްބިއުލާންސްގައި އަހަރެމެން ބަނދަރުގައި އޮތް ލޯންޗަށް ގެންގޮސްފިއެވެ. އަހަރެން އަކީ މާމޮޅަކަށް ކިޔަވާގެން ހުރި މީހެއް ނޫންކަމުން ލޯންޗުގައި ހަނިމާދޫއަށް ދާންވާއިރު ބައްޕަޔަށް ކަމެއް ވެދާނެތީ ހުރީ ވަރަށް ދެރަވެ ކަންބޮޑުވެފައެވެ. ނަމަވެސް އަހަރެންގެ މާޔޫސްކަމަށް ލުޔެއް ލިބިދިނީ ހޮސްޕިޓަލުން "ސޮރެއް" އަހަރެމެންނާއިއެކު ދާކަން އެނގުމުން އެވެ. ވަދާއުގެ ސަލާމަށްފަހު އަހަރެމެންގެ ދަތުރު ހަނިމާދޫއަށް ފަށައިފިއެވެ. މޯލްޑިވިއަންގެ އިޖްތިމާއީ ހިދުމަތް ބާރުދުވެލީގައި އަހަރެމެން ގޮސް ހަނިމާދޫއަށް ބަނދަރު ކުރުމާއިއެކު އެންބިއުލާންސްގައި އެއާރޕޯޓަށް ގެންދިޔައެވެ. އޭރު މަތިންދާބޯޓު އޮތީ ރެޑީގައެވެ. މިއީ އަހަރެން ވައިގެމަގުން ކުރާ ފުރަތަމަ ދަތުރަށް […]\nޒަމާނުންސުރެ އެއީ ފެންމީރު ރީތި ރަށެކެވެ. ރީތި ގޮނޑުގޮށަކާއި ފުން ރީތި ވިލެއް އޮތް ރަށެކެވެ. ރައްޔިތުން އެކަކު އަނެކަކަށް ކުރާ އިހްތިރާމަކާ އޮންނަ އެކުވެރިކަމެއްގެ ބޮޑުކަމުން އެއީ އެއްބައިވަންތަ ބަޔަކު ދިރިއުޅޭ ރަށެކެވެ. ތަރައްޤީގެ ރޮނގުގައި އެއީ ކުރީސަފުގައި ފައިތިލަ ސާބިތުކުރާ ހަވަރުބޭކުލުން އުޅުއްވި ތިނަދޫއެވެ. މިއީ ތިނަދޫގެ ދުލުން ތިނަދޫ ސިފަކުރާ ގޮތެވެ. ނަމަވެސް ޒަމާނުންސުރެ އެރަށަކަށް ހާއްސަ ގަދަރެއް ރައީސް އަބްދުލްﷲ ޔާމީން އަބްދުލް ޤައްޔޫމު ދެއްވާ ތިނަދޫ އެމަނިކުފާނު ސިފަކުރަން ބޭނުންފުޅުވަނީ މިއާއި ހިލާފަށެވެ. އޭރުވެސް މިހާރުވެސް އެމަނިކުފާނު ތިނަދޫއަށް ކުރާ ތަސައްވަރު އެޔަށްވުރެ އުހެވެ. މިކަން ރަނގަޅަށްވެސް އޮތީ ހާމަޔަށް ފެންނާށެވެ. އެމަނިކުފާނުގެ ވެރިކަމުގައި ރަށަކަށް އެންމެ ބޮޑެތި މަސައްކަތްތަކެއް ކޮއްދެއްވި ތަނަކީ ތިނަދޫ ކަމަށް ވާތީއެވެ. އާބާދީގައި 12000 މީހުން ދިރިއުޅޭ ތިނަދޫއަށް ދިމާވެފައިވާ އެންމެ ބޮޑު މައްސަލައަކީ ތިނަދޫ ބިމުގެ ޖާގައިގެ ދަތިކަމެވެ. ތިނަދޫގެ ހާލުގެދުލުން މިކަމަށް އެދި ކުރީގެ ހަތަރުވެރިންގެ ފައިބުޑަށް ވެއްޓި އާދޭސް ދެއްނެވެމުންވެސް ކަހާތަން ހިރުވާނުލިތާ އިސްއުފުލާ އެއިން ވެރިޔަކު ތިނަދޫއަށް ބަލާވެސް ނުލިއެވެ. ނަމަވެސް ރައީސް ޔާމީން އެންމެ އިސްކަމެއް ދެއްވީ ތިނަދޫގެ ބިންހިއްކުމުގެ މަސްރޫއަށެވެ. އެގޮތުން ތިނަދޫ ދެކުނު ފަރާތުން4ހެކްޓަރު އަދި އުތުރު ފަރާތުން 51 ހެކްޓަރުގެ ބިމާއި އެކު މުޅި އެކު 55 ހެކްޓަރުގެ ބިންވަނީ ހިއްކާ ނިންމާފައެވެ. ބިންހިއްކުމުން އަދި ތިނަދޫފަދަ އާބާދީ ބޮޑު އަދި ކުރިއަރަމުން އަންނަ ރަށަކަށް ނުފުދެއެވެ. ގެދޮރުނެތް އެތަކެއް އާއިލާތަކަކަށް ފަސޭހައިން ބޯހިޔާވަހިކަން ހޯއްދަވައިދެއްވުމަށް ރައީސް ހަނދުމަފުޅު ނައްތަވައެއް ނުލައްވައެވެ. އެގޮތުން ތިނަދޫގައި ވަނީ އެންމެ ޒަމާނީ ފެންވަރަށް 120 ފްލެޓް އިމާރާތް ކޮއްދެއްވާފައެވެ. މީގެ އިތުރުން މި 120 ފްލެޓާއި މުޅި ރަށުގެ ނަރުދަމާއާއި ފެނުގެ ނިޒާމް އެންމެ ޒަމާނީފެންވަރަށް ވަނީ ތަރައްޤީކޮއްދެއްވާފައެވެ. ތިނަދޫ އަކީ ޒަމާނުންސުރެ ފަރިވެލާގެން ފިނިބުރުޖަހަން ދިއުމުގެ ސަޤާފަތެއް އޮންނަ ރަށެކެވެ. ރައީސް ޔާމީންއަށް މިއީ ވަންހަނާވެފައި އޮތްކަމެއް ނޫންކަމުން […]\nމިއީ ވަރަށް ގިނަފަހަރަށް ހިތަށްއަރާނޭ ސުވާލެކެވެ. މަށާ މަގޭ ރަށައް މިހާރު ވެރިކަމުގައި ހުރި ކާމިނީގޭ ޔާމީން އަބްދުލްﷲ ޔާމީން އަބްދުލް ޤައްޔޫމް ކޮއްދިނީ ކޮންކަމެއްތޯއެވެ؟ ޝައުޤުވެރި ސުވާލެކެވެ. އެހެންކަމުން ޝައުޤުވެރި މި ޖަވާބުވެސް އަހާލާށެވެ. ތިޔަ ދުއްވާލާ ހިތްގައިމު މަގު ތަކުގެ މަތިން ފުރަތަމަ ހިޔާލުކޮއްލައްވާށެވެ. އަތޮޅުތެރޭގެ9ރަށެއްގެ މަގުތައް ޒަމާނީ ފެންވަރަށް ވަނީ ހަދައި ނިންމައިފައެވެ. ހިތްގައިމު ތޯއެވެ؟ 13 ރަށެއްގެ މަގުތައް ޒަމާނީ ފެންވަރަށް ހެދުމުގެ މަސައްކަތް ރައީސް ޔާމީންގެ ވެރިކަމުގައި އެގެންދަވަނީ ކުރަށްވަމުންއެވެ. މިކަމަށް އެކަނިވެސް ސަރުކާރުން 760 މިލިޔަން ރުފިޔާ ޚަރަދުކުރައްވަމުން ގެންދަވާއިރު، މިއަހަރު އެކަނިވެސް 13 ރަށެއްގެ މަގުހެދުމުގެ މަސައްކަތް ނިންމާލެވޭނެއެވެ. މިއީ މޫސުން ގޯސްދުވަސްވަރެކެވެ. އެހެނަސް އޮޑިދީނިފަހަރު " ވާ " ކަނޑާގެން ގޮސްދާނެތީ ހާސްވާކަށް ނުޖެހެއެވެ. 2017 ވަނަ އަހަރު އެކަނިވެސް 50 ރަށެއްގެ ބަނދަރު ހަދައި ދެއްވާފައިވާއިރު، މިހިނގާ 2018 ވަނަ އަހަރު އެކަނިވެސް އިތުރު 30 ބަނދަރެއް ނިމިގެން ދާނެއެވެ. މީގެ އިތުރުން 88 ރަށެއްގެ ލަފާފުރުމުގެ ދަތިކަން ހައްލުކޮށްދެވާފައި ވާއިރު މިއަހަރު 118 ރަށެއްގެ ލަފާފުރުމުގެ ދަތިކަން ހައްލުކޮށްދެވިގެން ދާނެއެވެ. އަދި 8 ރަށެއްގެ ޖެޓީގެ މަސައްކަތް ކުރެވެމުން ދާއިރު 1 ރަށުގެ މަސައްކަތް ވަނީ ނިންމާލާފައެވެ. މިކަމައް އެކަނިވެސް 64 މިލިޔަން ރުފިޔާ ހަރަދުވެގެން ދާނެއެވެ. ރަށުގައި ބިންނެތިގެން ގެވަޅު ނުލިބިފައިތިބި މީހުން އަވަހަށް އިންނަން ފޯމުލާށެވެ. މިހާރު މީހުންނާ ނީދެވެގެން މަޑުކުރަން އެއްވެސް އުޒުރެއް ނެތެވެ. ސަރުކާރުން މިވަނީ 14 ރަށެއްގެ ބިންހިއްކުމަށް 103 ބިލިޔަން ރުފިޔާ ހަރަދުކުރަށްވާފައެވެ. އަދި 11 ރަށެއްގެ ހިއްކި ސަރަހައްދުގައި ބޮޑުހިލަ ޖެހުމަށް 422 މިލިޔަން ރުފިޔާ ވަނީ ޚަރަދުކުރަށްވާފައެވެ. އެހެންވީއިރު ކަންބޮޑުވާނެ ކަމެއް ނެތްތާއެވެ. ނަރުދަމާ އަކީ ޒަމާނުންސުރެ އެކަމުގެ ޝަކުވާ ބޮޑު އެއް މައްސަލައެވެ. ރައީސް ޔާމީންގެ ސަރުކާރުން މިކަމަށްވެސް ގެންދަވަނީ ފުރިހަމަ ހައްލެއް ހޯއްދަވާ ދެއްވަމުން އެވެ. އެގޮތުން 21 ރަށެއްގައި ނަރުދަމާ ޤާއިމުކޮއްދިނުމުގެ […]


India Furabandhu Kuran Govaalaifi - Vaguthu\nއިންޑިއާ ފުރަބަންދު ކުރަން ގޮވާލައިފި\nއިންޑިއާ އިން އިއްޔެ ހަތަރު ލައްކަ އަށް ވުރެ ގިނަ މީހުން ކޮވިޑް-19 އަށް ފައްސިވެފައިވާ އިރު، މިއީ ރިކޯޑެކެވެ. އިންޑިއާގެ ހެލްތް މިނިސްޓްރީއިން ހާމަކޮށްފައިވާ ގޮތުގައި އެގައުމުން އިއްޔެ ކޮވިޑް-19 އަށް ފައްސިވެފައިވަނީ 401,993 މީހުންނެވެ. ސިއްހީ އިދާރާގެ އޮފިޝަލުން ލަފާކުރަނީ ރަސްމީ އަަދަދަށް ވުރެ ކޮވިޑަށް ފައްސިވެފައިވަާ މީހުންގެ އަދަދު ފަސް ގުނަ އިތުރުވާނެ ކަމަށެވެ.\nއިންޑިއާގެ ހާލަތު ވަރަށް ބޮޑަށް ގޯސްވެފައިވާތީ އެކި ގައުމުތަކުގެ ވެރިން ދަނީ ކަންބޮޑުވުން ފާޅުކުރަމުންނެވެ. އަދި ގިނަ ގައުމުތަކުން ދަނީ އިންޑިއާ އަށް އެހީތެރިކަން ފޯރުކޮށްދެމުންނެވެ. އޭގެ ތެރޭގައި އޮކްސިޖަނާއި ސިއްހީ ގިނަ ސާމާނުތައް ހިމެނެއެވެ.\nވައިޓްހައުސްގެ ޗީފް މެޑިކަލް އެޑްވައިޒަރު އެންތޮނީ ފައުޗީ ވިދާޅުވީ ކޮވިޑް-19 ދޭހަކޮށްދެނީ އަމިއްލަ އަށް ވާނެ ގޮތެއް ވާން ދޫކޮށްލައިފި ނަމަ، މުޅި ގައުމަށް އޭގެ އަސަރު ކުރާނެ ވަރު ކަމަށެވެ. އޭނާ ވިދާޅުވީ ވައިރަހާއި ގުޅިގެން އެކަށީގެންވާ ފިޔަވަޅެއް ނާޅައި ދޫކޮށްލެވިއްޖެނަމަ، ނުރައްކަލާއި ކުރިމަތިލާން ޖެހޭނެ ކަމަށެވެ.\nއިންޑިއަން އެކްސްޕްރެސް ނޫހަށް ދިން އިންޓަވިއު އެއްގައި ފައުޗީ ވިދާޅުވީ ބޭނުންވަނީ އިންޑިއާ ފުރަބަންދު ކުރަން ކަމަށެވެ.\nއެއްވެސް މީހަކު ގައުމު ފުރަބަންދު ކޮށްފައި އޮންނަން ބޭނުން ނުވި ނަމަވެސް، ހަފްތާއަކަށް ފުރަބަންދު ކޮށްލާއިރަށް ވެސް ނަތީޖާ ފެނިގެންދާނެ ކަމަށް ފައުޗީ ވިދާޅުވިއެވެ.\nއިންޑިއާގައި ގިނަ ބަޔަކަށް ވެކްސިން ދެވިފައި ނެތުމާއެކު، ގައުމުގެ ހާލަތު ގޯސްވެ، ކޮވިޑަށް ފައްސިވެފައިވާ މީހުންނަށް ފަރުވާ ނުލިބޭ ހާލަތްތައް ގިނައެވެ. އެގޮތުން 18 އަހަރުން މަތީގެ އެންމެންނަށް ވެކްސިން ދޭން ނިންމާފައި ވާއިރު ގައުމުގެ ގިނަ ސްޓޭޓު ތަކުން ރިޕޯޓު ކުރަމުން އަންނަނީ ވެކްސިން ހުސްވެފައިވާ ކަަމަށެވެ.


Bidheysee "bodun" deport nukoh moolaafai huri varu balan jehey: Fayyaz | Mihaaru\nމިނިސްޓަރު ފައްޔާޒް: އޭނާ ވިދާޅުވަނީ މަގާމް ގުރުބާން ކުރައްވައިގެން ނަމަވެސް މައްސަލަ ހައްލު ކުރައްވާނެ ކަމަށް. --ފޮޓޯ/މިހާރު\n"ބޮޑުން" ޑީޕޯޓްނުކޮށް މޫލާފައި ހުރި ވަރު ބަލަން ޖެހޭ: ފައްޔާޒް\n29 ސެޕްޓެމްބަރ 2019 - 12:11 33 comments\nބިދޭސީންގެ ކަންބޮޑުވުންތަކާ ގުޅޭ ގޮތުން ރާއްޖެ ޓީވީގައި މިނިސްޓަރު ރޭ މިހެން ވިދާޅުވި އިރު މަނީ ލޯންޑާކޮށް، ގަވައިދާ ހިލާފަށް މީހުން ރެކްރޫޓް ކުރުމާއި ހުއްދަ ނެތި ވިޔަފާރިކުރުމުގައި އުޅުނު ދެ ބިދޭސީއަކު، ތަހުގީގަކާ ނުލައި އިމިގްރޭޝަނުން ދާދި ފަހުން ވަނީ ޑިޕޯޓްކޮށްފަ އެވެ. މި މައްސަލައިގައި އެތަނަށް ވަނީ ފާޑުކިއުން އަމާޒުވެފަ އެވެ.\nފައްޔާޒްގެ ވާހަކައިގައި، ބިދޭސީންނާ ގުޅުން ހުރި މޫތައް ކަމަށް އިޝާރާތް ކުރެއްވީ ދިވެހިންނަށް ކަމަށް ބެލެވެ އެވެ. އެއީ، ކޯޓާ ހޯދައި ބިދޭސީން ރާއްޖެ އެތެރެކުރުމަކީ ބިލިއަން ރުފިޔާގެ ވިޔަފާރިއެއް ކަމަށް މިނިސްޓަރު ސިފަކުރެއްވުމުންނެވެ.\nމިނިސްޓަރު ވިދާޅުވީ ޑިޕޯޓްކޮށްލީ ގާނޫނާ ޚިލާފު އަމަލުތަކެއް ފުޅާދާއިރާއެއްގައި ހިންގަމުން ދިޔަ ދެ ބިދޭސީން ނަމަ، އެ މީހުންނާ ގުޅުން ހުރި މައްސަލަތައް ތަހުގީގުކުރަން ޖެހޭ ކަމަށް ދެކެވަޑައިގަންނަވާ ކަމަށެވެ. އެ މީހުން ހިންގާ ކަންކަމާ ގުޅުން ހުރީ ކޮން ބައެއްތޯ ވެސް ހޯދަން ޖެހޭ ކަމަށް މިނިސްޓަރު އެއްބަސްވެވަޑައިގެންނެވި އެވެ.\n"ހަމަގައިމު ވެސް ބިދޭސީއަކަށް ރާއްޖެ އައިސް 20 އަހަރު ނޫނީ، 10 އަހަރު އެ ކަހަލަ މަސައްކަތެއް ކުރަމުންދާ އިރުގައި އެކަނިމާއެކަނި އެކަމެއް ނުކުރެވޭނެ. އަސްލުގައި ވަރަށް ރަނގަޅުވީސް އެ މީހުން ހައްޔަރުކޮށްގެން އެ މީހުންނާ ގުޅުން ހުރީ ކޮން ބިދޭސީންނެއްތޯ ނުވަތަ ކޮން ދިވެއްސެއްތޯ ބަލާލެވުނު ނަމަ،" ފައްޔާޒް ވިދާޅުވި އެވެ.\nމިނިިސްޓަރު ވެސް ވިދާޅުވި ގޮތުގައި ދެ ބިދޭސީން ޑިޕޯޓް ކުރުމުން އެ ފުރުސަތު އޮތީ ގެއްލިފަ އެވެ.\nއެ ދެ ބިދޭސީން ޑިޕޯޓްކޮށްލީ މިނިސްޓަރަށް އެނގިވަޑައިނުގެންތޯ "މިހާރު" އިން މިއަދު ސުވާލު ދެންނެވުމުން ވިދާޅުވީ ގަވާއިދާ ޚިލާފުވާ ބިދޭސީންނާ މެދު ފިޔަވަޅު އެޅުމުގެ ބާރު އޮންނަނީ އިމިގްރޭޝަނަށް ކަމަށެވެ. މިނިސްޓަރަށް އެނގިވަޑައިނުގެން ވެސް އެ ޒިންމާ އަދާކުރައްވަން ޖެހިވަޑައިގަންނަވާނެ ކަމަށް ވިދާޅުވި އެވެ.\nއެކަމަކު ބިދޭސީންގެ މައްސަލަތައް ގިނަވެފައިވާތީ ޓާސްކްފޯހެއް އުފައްދައިގެން މަސައްކަތް ކުރަން ރައީސް އިބްރާހިމް މުހައްމަދު ސޯލިހް ނިންމަވާފައި ވުމާ އެކު ކުރިއަށްވުރެ ބޮޑަށް އެ މައްސަލައިގައި ހަރުދަނާ ފިޔަވަޅުތަކެއް ހުރިހާ އިދާރާތައް ގުޅިގެން އަޅަމުން އަންނަ ކަމަށް ފައްޔާޒް ވިދާޅުވި އެވެ.\nރާއްޖޭގައި މަނީ ލޯންޑާކުރަމުން ދިޔަ ކަމަށް ތުހުމަތުކޮށްފައި ވަނިކޮށް ފޮނުވާލި ހަނީފް (ވ).\nމިނިސްޓަރުގެ ވާހަކައިގައި ރޭ ވިދާޅުވީ އާދައިގެ ކުށަކަށް އަރައިގަންނަ ބިދޭސީއަކު ރާއްޖެ ނާދެވޭ ގޮތަށް ފޮނުވާލުމަކީ މައްސަލައެއް ނޫން ކަމަށެވެ. އެކަމަކު "ބޮޑުން"ގެ މައްސަލަތައް ބަލަންޖެހޭ ކަމަށާއި ބިދޭސީންނަށް ރާއްޖޭގައި 10 އަހަރު، 20 އަހަރު ވިޔަފާރި ކުރެވޭނީ ދިވެހިންގެ ބައިވެރިވުން އޮވެގެން ކަމަށް ވިދާޅުވި އެވެ.\nމިނިސްޓަރު ވިދާޅުވި ގޮތުގައި ބިދޭސީން ރާއްޖޭގައި ވިޔަފާރިކުރަމުން ދިއުމަކީ "ދަތި" މައްސަލައެކެވެ. އެއްވެސް ހުއްދައެއް ނެތި ހިންގާ ވިޔަފާރި ފަސޭހަ އިން ހުއްޓުވުނު ނަމަވެސް ގޮންޖެހުން ބޮޑީ ދިވެހިންގެ ހިއްސާއާ އެކު ކުރާ ވިޔަފާރިތައް ހުއްޓުވަން ކަމަށް ވިދާޅުވި އެވެ.\nރިޓެއިލް ވިޔަފާރި ރާއްޖޭގައި ކުރެވޭނީ ދިވެހިންގެ ނަމުގައި އެކަންޏެވެ.\nބިދޭސީންގެ ވިޔަފާރިތަކާ މެދު ފިޔަވަޅު އަޅަން ބަލާއިރު، އެ ވިޔަފާރިތައް ހިންގަނީ ދިވެއްސެއްގެ ނަމުގައި ކަން މިނިސްޓަރު ވެސް ފާހަގަކުރެއްވި އެވެ. މިކަން ހިނގާ ކަން އެނގުނަސް ހީވާ ހީވުމަކަށް ގާނޫނީ ފިޔަވަޅު ނޭޅޭނެ ކަމަށް މިނިސްޓަރު ވިދާޅުވި އެވެ.\n"އެއްކޮޅުން މިއޮތީ ދިވެހި ރައްޔިތެއްގެ ހައްގެއް. އަޅުގަނޑަށް ހީވިއަކަސް ނުކުރެވޭނެއެއް ނޫންތޯ؟ މިއީ އެންމެ ދައްޗަކީ އަޅުގަނޑުމެންނަށް،" ފައްޔާޒް ވިދާޅުވި އެވެ.\nގަވާއިދާ ހިލާފަށް އުޅޭ ބިދޭސީންތަކެއް އަތުލައިގެންފައި.-- ފޮޓޯ: އިމިގްރޭޝަން\nމިނިސްޓަރު ވިދާޅުވީ ބިދޭސީން ގާނޫނީ އިމުގެ ތެރެއަށް ވެއްދުމާ އެކު ގާނޫނާ ޚިލާފު އަމަލުތައް ވެސް ހުއްޓުވާނެ ކަަމަށެވެ. އެކަމަށް އޭނާގެ މަގާމް ގުރުބާން ކުރައްވަން ޖެހިވަޑައިގެންފި ނަމަ އެކަމަށް ވެސް ތައްޔާރު ކަަމަށް ވިދާޅުވި އެވެ.\nއިތުރު ލިޔުންތައް ބިދޭސީން އިމިގްރޭޝަން މުވައްޒަފުން އިކޮނޮމިކް މިނިސްޓްރީ ފައްޔާޒް އިސްމާއިލް، އިކޮނޮމިކް މިނިސްޓަރު


Ras Online - ރައީސް ނަޝީދު ފަރުވާއަށް ވަޑައިގެންނެވިފަހުން ރައީސް ޞާލިހު ނުގުޅުއްވާ: ދޮންބިލެއް\nރައީސް ނަޝީދު ފަރުވާއަށް ވަޑައިގެންނެވިފަހުން ރައީސް ޞާލިހު ނުގުޅުއްވާ: ދޮންބިލެއް\nއަހުމަދު މަސްނޫމް 24 ޖުލައި 2021 - 9:29\nބޮމުގެ ހަމަލާއަށް ފަރުވާ ހޯއްދެވުމަށް ކުރީގެ ރައީސް، ރައީސް މުހައްމަދު ނަޝީދު ޖަރުމަންވިލާތަށް ވަޑައިގެންނެވިފަހުން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު، އެމަނިކުފާނަށް ގުޅުއްވާފައިނުވާކަން ހާމަވެއްޖެއެވެ.\nމެއި މަހުގެ6ވަނަ ދުވަހުގެރޭ މާލޭގައި ދިން ޓެރަރިސްޓް ހަމަލާގައި ލިބިވަޑައިގެންނެވި އަނިޔާތަކާ ގުޅިގެން އިތުރު ފަރުވާ ހޯއްދެވުމަށް ރައީސް ނަޝީދު ޖަރުމަންވިލާތަށް ވަޑައިގެންނެވީ މޭމަހުގެ 13 ވަނަ ދުވަހުއެވެ. އަދި ޖަރުމަންވިލާތުން ފަރުވާ ހޯއްދެވުމަށްފަހު ރައީސް ނަޝީދު މިހާރު ހުންނެވީ އިނގިރޭސިވިލާތުގައެވެ.\nރައީސް ނަޝީދުގެ އަރިސް ބޭފުޅެއްކަމަށްވާ، ބިލެއްދޫ ދާއިރާގެ މެމްބަރު އަހުމަދު ހަލީމް (ދޮންބިލެއް) ވިދާޅުވީ ރައީސް ނަޝީދު ފަރުވާއަށް ރާއްޖެއިން ބޭރަށް ވަޑައިގެންނެވިފަހުން އެމަނިކުފާނުގެ ހާލުކޮޅު ބައްލަވާލަންވެސް، ރައީސް ޞާލިހު ގުޅުއްވާފައިނުވާކަމަށް ރައީސް ނަޝީދު ވިދާޅުވިކަމަށެވެ. އަދި އެވާހަކަ އަޑުއިވުމުން ހައިރާންވެ ވަޑައިގެން، ވަރަށް ބޮޑަށް ދެރަވެއްޖެކަމަށްވެސް ދޮންބިލެއް ވިދާޅުވިއެވެ.\nރައީސް ނަޝީދުގެ ހާލުކޮޅު ބައްލަވާލައްވަން ރައީސް ޞާލިހު ނުގުޅުއްވާކަމަށް ދޮންބިލެއް ވިދާޅުވެފައި މިވަނީ ރައީސް ޞާލިހާއި ރައީސް ނަޝީދުގެ ގުޅުން ވަރަށް ބޮޑަށް ގޯސްވެފައިވާ ދަނޑިވަޅެއްގައެވެ. އަދި އެކަމުގެ ސަަބަބުން އެމްޑީޕީގެ ތެރޭގައި ރައީސް ޞާލިހަށް ތާއީދުކުރާ ފެކްޝަނަކާއި ރައީސް ނަޝީދަށް ތާއީދުކުރާ ފެކްޝަނެއް ވަނީ އުފެދިފައެވެ. އަދި ސަރުކާރާއި ދެކޮޅަށް އެމްޑީޕީގެ ތެރެއިން ބަޔަކު މަސައްކަތްކުރަމުންދާއިރު، އެ ފަރާތްތަކާއި ދެކޮޅަށް ފިޔަވަޅު އެޅުމަށްވެސް ބައެއް ފަރާތްތަކުން ދަނީ ގޮވާލަމުންނެވެ.\nރައީސް ނަޝީދު ދާދިފަހުން ވަނީ ރައީސް ޞާލިހާއެކު އޮތް ސިޔާސީ ގުޅުން ކަނޑުއްވައި ލެއްވިކަން ވެސް އިޢުލާން ކުރަށްވާފައެވެ. އަދި އެމަނިކުފާނު ހުންނެވީ ސަރުކާރާ ދެކޮޅު ފަރާތްތަކާ ގުޅިވަޑައިގެންވެސް މަސައްކަތް ކުރަށްވާން ކަމަށް ވެސް ހާމަކުރަށްވާފައި ވެއެވެ.


Lanka Gai2Fuluhakah Badin Hamalaa Dheefi - Vaguthu\nލަންކާގައި ދެ ފުލުހަކަށް ބަޑިން ހަމަލާދީފި\nއަވައްޓެރި ސްރީލަންކާގައި ދެ ފުލުހަކަށް ބަޑިން ހަމަލާދީފިއެވެ.\nމި ހަމަލާ ދީފައި ވަނީ ލަންކާގެ ދެކުނު ޕްރޮވިންސުގެ ޕަނަތުގަމާ ނަމަކަށްކިޔާ ސަރަޙައްދެއްގައި ރޭ ދަންވަރުގެ ވަގުތެއްގައެވެ.\nނޫސްތައް ބުނާގޮތުގައި އެ ދެ ފުލުހުންނަށް ބަޑިން ހަމަލާ ދިނުމުގެ ސަބަބުން އެ ދެމީހުން ޒަޚަމްވެގެން މިހާރު ފަރުވާދެމުންދާ ކަމަށެވެ. ނަމަވެސް އެމީހުންގެ ހާލާއި ބެހޭ ގޮތުން އިދާރާއަކުން އަދި މައުލޫމާތު ހާމަކޮށްފައެއް ނުވެއެވެ. އެ ދެ ފުލުހުންނަށް ހަމަލާ ދީފައިވަނީ އެމީހުން ޑިއުޓީގައި ތިއްބައި ކަމަށް ލަންކާގެ ނޫސްތަކުގައި ބުނެފައި ވެއެވެ.\nމި ހާދިސާ އާއި ގުޅިގެން ސްރީލަންކާ ފުލުހުންގެ ތަރުޖަމާނުގެ އޮފީހުން ބުނެފައިވަނީ، ހާދިސާ ހިނގީ ރޭ ދަންވަރުގެ 1:00 ހާއިރު ކަމަށެވެ. އަދި ފުލުހުން ޑިއުޓީގައި ތިއްބައި އެމީހުންނަށް ބަޑިން ހަމަލާ ދިނީ، ސައިކަލެއްގައި ދިޔަ ދެމީހެއް ކަމަށް އެ އޮފީހުން ބުނެފައި ވެއެވެ.\nމި ހަމަލާގައި އަނިޔާވި ފުލުހުންނަށް ފަރުވާދެމުން ދަނީ ލަންކާގެ މާވައްތައިގައި ހުންނަ މަތަރާ ހޮސްޕިޓަލުގައެވެ. މި ހާދިސާގެ ތަހުޤީޤެއް އިދާރާތަކުން މިހާރު ފަށާފައިވާއިރު އަދި ހާދިސާ އާއި ގުޅުންހުރި މީހަކު ހައްޔަރުކޮށްފައެއް ނުވެއެވެ. ފުލުހުން ބުނެފައިވަނީ، ރޭ ދެ ފުލުހަކަށް ހަމަލާދިން މީހުން ހޯދުމުގެ މަސައްކަތް ކުރަމުންދާ ކަމަށެވެ.


Mi Aharuge Emme Agu Bodu5Film - Vaguthu\nމި އަހަރުގެ އެންމެ އަގު ބޮޑު ފަސް ފިލުމު\nކޮންމެ އަހަރެއްގައި ވެސް ގާތް ގަނޑަކަށް 150 ވަރަކަށް ފިލުމު ރިލީޒް ކުރެއެވެ. އަދި އޭގެ ތެރެއިން ބައެއް ފިލުމުތަކަކީ މަޝްހޫރު ތަރިން ފެނިގެންދާ ފިލުމުތަކެކެވެ. ބައެއް ފިލުމުތަކަކީ މޮޅެތި ޑައިރެކްޓަރުންގެ ފިލުމުތަކެވެ. ބައެއް ފިލްމުތައް ވަރަށް ބޮޑެތި ހަރަދުކޮށްގެން ހަދައެވެ.\nކޮރޯނާ ވައިރަސްގެ ސަބަބުން މިދިޔަ އަހަރުގެ ގިނަ ފިލުމުތައް އަަޅުވާފައި ވަނީ އޯޓީޓީ ޕްލެޓްފޯމުގައެވެ. ނަމަވެސް މި އަހަރު އިންޑަސްޓްރީން ދަނީ ސިނަމާތަކުގައި ފިލުމުތައް އެޅުވުމުގެ މަސައްކަތް ކުރަމުންނެވެ. މިގޮތުން މި އަހަރު ބައެއް ފިލުމުތައް ވެސް މިހާރު ވަނި ސިނަމާތަކުގައި އަޅުވައިފައެވެ.\nމި އަހަރަށް ތާވަލު ކުރެވިފައިވާ ފިލުމުތަކުގެ ތެރެއިން އެންމެ ބޮޑު ޚަރަދެއް ކޮށްގެން ތައްޔާރު ކޮށްފައިވާ ފިލުމު ތަކަކީ:\nމިނިވަންކަމަށް މަސައްކަތް ކޮށްފައިވާ ދެ ބަތަލެއްގެ ވާހަކަ ކިޔައިދޭ މި ފިލުމު ޑައިރެކްޓް ކޮށްފައިވަނީ އެސްއެސް ރޯޖްމޯލްއެވެ. މި ފިލުމުން ފެނިގެންދާނީ ރާމް ޗަރަން، އަޖޭ ދޭވްގަން، އާލިއާ ބަޓް އަދި އޮލިވިއާ މޮރިސްއެވެ. މި ފިލުމުގެ ބަޖެޓަކީ 450 – 500 ކްރޯރް ރުޕީސްއެވެ.\nއަޔާން މުކަރުޖީ ޑައިރެކްޓް ކޮށްފައިވާ ސްޕްރހީރޯ ކަންތައްތަކެއް ދއްކުވައިދޭ މި ފިލުމުން ފެނިގެންދާނީ އަމީތާބު ބައްޗަންއާއި ރަންބީރު ކަޕޫރު އަދި އާލިއާ ބަޓްއެވެ. މި ފިލުމުގެ ބަޖެޓަކީ 300-320 ކްރޯރް ރުޕީސްއެވެ.\nޝާހުރުކް ޚާނާއި ދީޕިކާ ޕާޑުކޯންއާއި ޖޯން އަބްރަހަމް އަދި ޑިމްޕަލް ކަޕާޑިއާ ފެނިގެންދާ މި ފިލުމުގައި ސަލްމާން ޚާންގެ ހާއްސަ ފެނިލުމެއް އޮންނާނެ ކަމަށް ފިލުމުގެ ފަރާތުން ވަނީ ބުނެފައެވެ. މި ފިލުމުގެ ބަޖެޓަކީ 250-280 ކްރޯރް ރުޕީސްއެވެ.\nޑައިރެކްޓަރ ޗަންދުރަޕްރަކާޝް ޑައިރެކްޓް ކޮށްފައިވާ މި ފިލުމުން ފެނިގެންދާނީ އަކްޝޭ ކުމާރާއި ރީތީގެ ރާނީއެއް ކަމުގައިވާ މަނޫޝީ ޗިއްލަރުއެވެ. މި ފިލުމުގެ ބަޖެޓަކީ 220-230 ކްރޯރް ރުޕީސްއެވެ.\nކޭޖީއެފް ޗެޕްޓަރ 2\nކުށުގެ ގިނަ ކަންތައްތަކެއް ދައްކުވައިދޭ މި ފިލުމުން ކަންނާޑާ ބަތަލެއް ކަމުގައިވާ ޔޭޝް އަދި ސަންޖޭ ދަތު ވެސް މި ފިލުމުން ފެނިގެންދާނެއެވެ. މި ފިލުމުގެ ބަޖެޓަކީ 180-200 ކްރޯރް ރުޕީސްއެވެ.


Car ah eruvee Rilwan, Car in fenunu isthashee gai Rilwan aa gulhey DNA\nކާރަށް އެރުވީ ރިލްވާން، ކާރުން ފެނުނު އިސްތަށީގައި ރިލްވާންއާ ގުޅޭ ޑީއެންއޭ\nކާރުން ފެނުނު އިސްތަށިން ރިލްވާން މަންމަގެ ޑީއެންއޭ\nރިލްވާން ގެއްލުނު ރޭ އޭނާއަށް ބަޔަކު މާލެއިން ފާރަލީ\nރިލްވާން ފޯން ސިގްނަލް އެންމެ ފަހުން އެރީ ފުލްމޫން ރިސޯޓް ޓަވަރަށް\nސްޕްރިންޑެންޓެންޓް އޮފް ޕޮލިސް އަބްދުﷲ ޝަތީހް މިއަދު ނޫސްވެރިންނަށް މައުލޫމާތު ދެއްވަނީ - އަވަސް ފޮޓޯ: މުހައްމަދު އަޒާން\nގެއްލިފައިވާ މިނިވަން ނޫހުގެ ނޫސްވެރިޔާ އަހްމަދު ރިލްވާންގެ މައްސަލައިގައި ބަލައި ފާސްކުރި ކާރެއްގެ ތެރެއިން ފެނުނު އިސްތައްޓަކުން ރިލްވާންގެ މަންމަގެ ޑީއެންއޭ ލިބިފައިވާ ކަމަށް ފުލުހުން ބުނެފި އެވެ.\nރިލްވާންގެ މައްސަލައާ ބެހޭގޮތުން މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ސްޕްރިންޑެންޓެންޓް އޮފް ޕޮލިސް އަބްދުﷲ ޝަތީހް ވިދާޅުވީ އެ ޑީއެންއޭ ލިބިފައިވަނީ ކާރުގެ ޑިކީގައި އަޅާފައި އޮތް ކާޕެޓެއްގެ ތެރޭގައި އޮތް އިސްތައްޓަކުން ކަމަށެވެ. ޝަތީހް ވިދާޅުވީ އޮގްސްޓު މަހުގެ އަށް ވަނަ ދުވަހުގެ ރޭގަނޑު 00:55 ގެ ފެރީއިން ރިލްވާން ހުޅުމާލެ އަށް ގޮސް ފެރީ އިން ފޭބި ފަހުން ރިލްވާން އެއްވެސް މީހަކަށް ފެނިފައި ނުވާ ކަމަށެވެ.\nޝަތީހު ވިދާޅުވީ އެރޭގެ 01:45 އެހާކަށް ހާއިރު ހުޅުމާލެ 210307 ފުލެޓް ކައިރިން ވަރަށް ބާރަށް މީހަކު ދެތިން ފަހަރު ހަޅޭއްލަވައިގަތް އަޑު ބަޔަކަށް އިވިފައިވާ ކަމަށާއި އަދި ފުލެޓު ކަންމަތިން (ނިރޮޅު މަގު، 05 ނަންބަރު ގޯޅި ކަންމަތިން) ކާނޭޝަން މަގާވީ ކޮޅަށް ރަތް ކުލައިގެ ކާރެއް ދަތުރު ކުރަމުން ދިޔަކަމަށެވެ. އަދި އޭރު އެކާރު ވައަތް ފަރާތު ފަހަތު ދޮރު ހުޅުވާފައި ހުރި ކަމަށާއި އަދި އެދޮރާއި ދިމާލުން ކާރު ތެރެއިން އަތެއް ހޫރަނިކޮށް އެނގިފައިވާ ކަމަށް ޝަތީހު ވިދާޅުވި އެވެ.\n"މިއަޑު އިތުރު ބަޔަކަށްވެސް އިވުނު ކަމަށް އެނގިފައިވޭ. މިމައުލޫމާތު އެރޭ ފުލުހުންނަށް ހުށަހެޅުމުން ގޮސް ބެލިބެލުމުން ކާރެއް ނެތް. އެހެން ނަމަވެސް ކާރު ފެނުނު ކަމަށް ބުނާ ދިމާލުން ބެނެޓް ވަޅިއެއް ފެނިފައިވޭ. މި ސީން ޕްރޮސެސްކޮށް ވަޅި ފުލުހުންގެ ބެލުމުގެ ދަށަށް ގެނެވި ފޮރެންސިކް ތަހުލީލު ތަކަށް ފޮނުވިފައިވޭ. ނަމަވެސް ވަޅިން މާއްދީ އެއްވެސް ހެއްކެއް ނުލިބޭ." ޝަތީހު ވިދާޅުވި އެވެ.\nމިމައްސަލަ ފުލުހުންނަށް ހުށަހެޅުމާއެކު ހުޅުމާލޭގައި ދުއްވާ ކާރުތައް އަދި ހާއްސަކޮށް ރަތް ކާރުތައް ބަލައި ފާސްކޮށްފައިވާނެ ކަމަށާއި ނަމަވެސް ހާދިސާ އާއި ގުޅުން ހުރި ނުވަތަ އެކަހަލަ ކަމަކަށް ތުހުމަތު ކުރެވޭ އެއްވެސް ކަމެއް ފާހަގަ ނުކުރެވޭ ކަމަށް ވިދާޅުވި އެވެ. މިމައްސަލައާއި ރިލްވާން ގެއްލުނު ހާދިސާ އާއި ގުޅުން ހުރި ކަމަށް ބެލެވޭ ކަމަށެވެ.\nއަދި ރިލްވާން ގެއްލުނު ކަމަށް ބުނާ ރޭ، ފުލުހުން ހުޅުމާލެތެރެ ޕެޓްރޯލް ކުރިއިރު ހުޅުމާލެ ފެރީ ޓާމިނަލް ކައިރިން ރަޖިސްޓްރީ ނަންބަރު AB1AP4954 ރަތް ކުލައިގެ ކާރެއް ފެނިފައިވާ ކަމަށާއި އަދި އެކާރު އޮތީ ތަޅުލާފައި ކަމަށް ޝަތީހު ވިދާޅުވި އެވެ. އަދި އޭރު އެކާރުގެ މައުލޫމާތު ނެގުން ފިޔަވައި އިތުރު އެއްވެސް ކަމެއް ފުލުހުން ނުކުރާ ކަމަށްވެ އެވެ.\n"އޭރު އެކާރާ މެދު ތުހުމަތު ކުރެވޭ އެއްވެސް ކަމެއް އޭރު ފާހަގަކުރެވިފައެއް ނުވޭ. މިކާރު ފުލުހުންގެ ބެލުމުގެ ދަށަށް ގެނެސް ކާރުގެ ވެރި ފަރާތް ކަމަށްވާ ހ. ހިލްޓަން އަހްމަދު އާލިފް ރައޫފްގެ ހާޒިރުގައި ބަލައި ފާސްކޮށް ފުލުހުންގެ ތަހުގީގަށް ބޭނުންވާ ސާމްޕަލްތައް ނަގައި އެސާމްޕަލްތައް ރާއްޖޭންނާއި ރާއްޖޭން ބޭރުގެ ލެބޯޓްރީތަކުން ތަހުލީލު ކުރެވިފައިވޭ. މިދެންނެވި ޑީއެންއޭގެ ނަތީޖާތައް ދައްކާގޮތުން ޑިކީ ތެރޭގައި އަޅާފައި އޮތް ކާޕެޓުގެ ތެރޭގައި އޮތް ފަސް އިސްތަށީގެ ތެރެއިން އިސްތައްޓަކުން ލިބުނު މައިޓޯ ކޮންޑްރިއަލް ޑީއެންއޭ ރިލްވާންގެ މަންމަގެ އެމްޓީ ޑީއެންއޭ އާއި ދިމާވޭ. ލިބިފައިހުރި ނަތީޖާއަށް ބަލާއިރު އިތުރު ޑީއެންއޭތަކެއް ހަދަން ޖެހޭކަންވެސް ފާހަގަކުރަން. އެމަސައްކަތް ދަނީ ކުރަމުން" ޝަތީހް ވިދާޅުވި އެވެ.\nޝަތީހް އިތުރަށް ވިދާޅުވީ ރިލްވާން ގެއްލިފައިވާ ކަމަށް ބެލެވެނީ އެރޭގެ 01:00 އާއި 02:00 ދެމެދުގެ ވަގުތެއްގައި ކަމަށް ބެލެވޭ ކަމަށާއި އަދި މީހަކު ކާރަކަށް އަރުވައިގެން ގެންދިޔަ މައްސަލަ ހުށަހަޅާފައިވަނީ އެވަގުތަށް ވާތީ އަދި ރިލްވާން ދިރިއުޅޭ ގޭގެ ކައިރިން ކަމަށްވާތީ ކާރަށް އަރުވައިގެން ގެންދޔަ މީހާ އަކީ ރިލްވާން ކަމަށް ވަރަށް ބޮޑަށް ބެލެވޭ ކަމަށެވެ.\nހ. ހިލްޓަން އަހްމަދު އާލިފް ރައޫފަކީ ކުޑަ ހެންވޭރު ގުރޫޕަށް ނިސްބަތްވާ މީހެކެވެ.


ކޯވިޑް-19 އަށް ޕޮޒިޓިވް ކޭސް ތަކެއް ފެނުމާ ގުޅިގެން މިވަގުތު މޮނިޓަރިންގެ ހާލަތުގައި އޮތް ށ. ގޮއިދޫ ރައްޔިތުންނަށް އެ އަތޮޅު ނަރުދޫ ރައްޔިތުން އެހީތެރިކަމެއް ފޯރުކޮށްދީފި އެވެ.\nގޮއިދޫއިން ރެންޑަމް ސާމްޕަލްތަކެއް ޕޮޒިޓިވްވުމުން ހެލްތް ޕްރޮޓެކްޝަން އޭޖެންސީ (އެޗްޕިއޭ) އިން އެރަށް މޮނިޓަރިން ހާލަތަށް ގެނައީ މިދިޔަ މެއި މަހުގެ 11 ވަނަ ދުވަހުއެވެ.\nމިހާލަތުގައި ގޮއިދޫގެ ރައްޔިތުންނަށް ނަރުދޫން މިފޯރުކޮށްދިން އެހީގެ ކަންކަން އިންތިޒާމުކުރީ ނަރުދޫ ކައުންސިލާއި އަދި އެ ރަށު ކޯވިޑް-19 ޓާސްކު ފޯސް ގުޅިގެންނެވެ.\n"ތިލަދުން" އާ ވަހަކަ ދައްކަމުން ނަރުދޫ ކައުންސިލް ގެ ރައީސް މުޙައްމަދު މުސްތަރުޝިދު ވިދާޅުވީ ގޮއިދޫއަށް އެހީތެރިވާން ނިންމައި، އެކަން ރައްޔިތުންނަށް އެންގިތާ ކުޑަ ވަގުތުކޮޅެއްގެ ނަރުދޫ ރައްޔިތުންގެ ފުރިހަމަ އެއްބާރުލުން ލިބިގެންދިޔަ ކަމަށދެވެ.\nމިގޮތުން މިއަދު ގޮއިދޫއަށް އެހީތެރިވުމަށް ހަރަދުކުރި ހުރިހާ ފައިސާ އަކީ ނަރުދޫ ރައްޔިތުންގެ ފަރާތުން ދިން އެހީ އެއްކަމަށާއި ހަަމައެކަނި ނަރުދޫ ކައުންސިލް އިދާރާއިން ހަރަދުކުރީ، އެހީގެ ސާމާނު ގެންދަން ކުރި ދަތުރަށް ކަމަށްވެސް އޭނާ ފާހަގަ ކުރެއްވިއެވެ.\n"ގޮއިދޫ ގެ ކޮންމެ ގޭބީސީ އަކަށް ނަރުދޫއިން ފޮނުވި އެހީ ޕެކޭޖުތަކުގައި ފެންކޭހަކާއި، ޕާނާއި، ބިސްކޯދު އަދި ސުޕެގެޓީ ފަދަ ތަކެތި ހިމެނޭނެ"\nމުސްތަރުޝިދު މައުލޫމާތު ދެއްވިއެވެ.\nއިތުރަށް މައުލޫމާތު ދެއްވަމުން އޭނާ ވިދާޅުވީ ށ. އަތޮޅުގެ މޮނިޓަރިން ހާލަތުގައި ތިބި ރަށްތަކަށް އެހީވާން ބެނުންވި ނަމަވެސް ގޮއިދޫ އަށް އެހީވުމަށް ނިންމެވީ ނަރުދޫގައި ހުރިހާ ރަށަކަށް އެހީވެވޭނެ ޤާބިލުކަން މިވަގުތު ނެތުމާއެކު އެ ރަށް މޮނިޓަރިންގެ ހާލަތުގައި އޮތްއިރު އެ ރަށަަށް އެންމެ ބޮޑު އެހީއެއްވެދިން ރަށްތަކުގެ ތެރެއިން މިވަގުތު މޮނިޓަރިންގަ އޮތީ ގޮއިދޫ ކަމަށްވީތީ އެވެ.\nމީގެ ކުރިން ނަރުދޫއިން ކޮވިޑް ކޭސް ތަކެއްފެނުމާއި ގުޅިގެން ފުރަބަންދުކުރުމުން ގޮއިދޫ ޒުވާނުން ވަނީ ނަރުދޫގެ ކޮންމެ ގޭ ބިސީއަކަށް4ކިލޯ ރޯމަސް ހަދިޔާ ކޮށްފައެވެ.\nމީގެ އިތުރުން ށ. ފޭދޫއިން ވެސް ވަނީ ގޮއިދޫ ރައްޔިތުންނަށް ކާބޯތަކެއްޗާއި ރޯ މަސް ހަދިޔާކޮށްފައެވެ.\nފާހަގަ: ށ. ނަރުދޫ, ނަރުދޫ ކައުންސިލް


vnews - Care Society ge ahareedhuvas faahagakoffi\nކެއާ ސޮސައިޓީގެ އަހަރީދުވަސް ފާހަގަކޮށްފި\nކެއާ ސޮސައިޓީގެ އަހަރީދުވަހުގެ ހަރަކާތުގައި އިންތިޚާބީ ނާއިބުރައީސް ފައިސަލް ނަސީމް ބައިވެރިވެވަޑައިގަންނަވަނީ --\nއިންތިޚާބީ ނާއިބުރައީސް ފައިސަލް ނަސީމް ކެއާ ސޮސައިޓީގެ އަހަރީދުވަހުގެ ރަސްމިއްޔާތުގައި ބައިވެރިވެވަޑައިގެންފިއެވެ.\nކެއާ ސޮސައިޓީގެ 20 ވަނަ އަހަރީދުވަހުގެ ރަސްމިއްޔާތު ބޭއްވީ މިއަދު ހަވީރު ދަރުބާރުގޭގައެވެ.\nއިންތިޚާބީ ނާއިބުރައީސް ފައިސަލް ނަސީމް ވަނީ މިރަސްމިއްޔާތު ޝަރަފުވެރި ކޮށްދެއްވާފައެވެ.\nނުކުޅެދުންތެރިކަން ހުންނަ ކުދިންނަށް ތައުލީމާއި ތަމްރީން ދިނުމަށް ކެއާ ސޮސައިޓީން ހިންގަމުންދާ ކެއާ ޑިވެލޮޕްމަންޓް ސެންޓަރު (ސީޑީސީ) ގެ ދަރިވަރުންނާއި ބެލެނިވެރިން ވަނީ އަހަރީދުވަހުގެ މިރަސްމިއްޔާތުގައި ބައިވެރިވެފައެވެ.\nއަހަރީދުވަހުގެ މިރަސްމިއްޔާތުގައި ވަނީ ސީޑީސީގެ ދަރިވަރުންގެ ތަފާތު ހަރަކާތްތައް ދައްކާލާފައެވެ. އަދި އަހަރީދުވަހަށް ޚާއްސަކޮށްގެން ކޭކެއް ވެސް ވަނީ ފަޅާފައެވެ. މިކޭކު ފަޅުއްވައިދެއްވީ އިންތިޚާބީ ނާއިބުރައީސް ފައިސަލް ނަސީމެވެ.\nމިރަސްމިއްޔާތުގައި ބައިވެރިވެވަޑައިގެން ފައިސަލް ވަނީ މިކުދިންނާއެކު ވަގުތު ހޭދަކުރައްވާފައެވެ. އަދި ކެއާ ސޮސައިޓީގެ ވެރިންނާ ބައްދަލުކުރައްވައި އެތަނަށް ދިމާވެފައިވާ ގޮންޖެހުންތައް އޮޅުންފިލުއްވައި، މިކުދިންގެ ބެލެނިވެރިންނާ ވެސް މިކުދިންނާ ގުޅޭގޮތުން ވާހަކަދައްކަވާފައިވެއެވެ.\nއިޖުތިމާއީ ދާއިރާގައި ފާހަގަކޮށްލެވޭ ޚިދުމަތްތަކެއް ކޮށްދެއްވަމުން ގެންދަވާ ފައިސަލް ނަސީމް ވަނީ ނުކުޅެދުންތެރިކަން ހުންނަ މީހުންނާއި ކުދިންނަށް ވެސް އެކި ގޮތްގޮތުން އެހީތެރިކަން ފޯރުކޮށްދެއްވާފައެވެ.\nއަދި ނުކުޅެދުންތެރިކަން ހުންނަ މީހުންނަށް މުޖުތަމައުން ހަމަހަމަ ފުރުސަތުތައް ހޯދައިދިނުމާއި އެމީހުންގެ ހައްގުތައް ހިމާޔަތް ކޮށްދިނުމަކީ އިންތިޚާބީ ސަރުކާރުގެ ވައުދެކެވެ.


ރިޔާސީ އިންތިޚާބު އޮޅުވައިލިކަން އެއްބަސްވާން ޔާމީންގެ ގާތް ބަޔަކު ބޮޑު އޮފާއެއް ދިން: ޝަރީފު – Dhen.mv\nއިބްރާހިމް ރަފްހާން May 26, 2022 - 5:05 pm\n2018ވަނަ އަހަރުގެ ރިޔާސީ އިންތިޚާބު އޮޅުވައިލިކަމަށް އެއްބަސްވާން ރައީސް އަބްދުﷲ ޔާމީންގެ އަރިސް ބޭފުޅުންތަކެއް ބޮޑު އޮފާއެއް ދިންކަމަށް އޭރު އިލެކްޝަންސް ކޮމިޝަންގެ ރައީސްގެ މަޤާމުގައި ހުންނެވި އަޙްމަދު ޝަރީފް ވިދާޅުވެއްޖެއެވެ.\nޕީ.ޕީ.އެމްގެ އިސް ސަފުގައި އަދި ރައީސް ޔާމީންގެ ވަރަށް ގާތް ބޭފުޅެއްގެ ގޮތުގައި ފާހަގަވި ޝަރީފަށް ޕީ.ޕީ.އެމުން ވަނީ ރިޔާސީ އިންތިޚާބު އޮޅުވައިލިކަމުގެ ތުހުމަތު ވަރަށް ބޮޑަށް ކޮށްފައެވެ. އަދި އިންތިޚާބު އޮޅުވައިލިކަމަށް ބުނެ ސުޕްރީމް ކޯޓަށް މައްސަލަ ހުށައަޅައިފައި ވެސް ވެއެވެ.\nމިކަމާ ގުޅޭ ގޮތުން ވީޓީވީގެ ބޮޑުފެންޑާ ޕްރޮގުރާމުގައި ވާހަކަ ދައްކަވަމުން ޝަރީފް ވިދާޅުވީ، އިދިކޮޅުން އޭރު ޝަރީފްގެ ބޮލުގައި އެޅުއްވީ ވަރަށް ޒާތީ ތުހުމަތުތަކެއް ކަމަށާއި އެފަދަ ތުހުމަތުތަކެއް ކުރި ނަމަވެސް އޭނާއަކީ އެފަދަ ނުފޫޒެއް ފޯރުމުގެ ބާރެއް ޤާނޫނީ ގޮތު ންވެސް ލިިބިފައިވާ މީހެއް ނޫން ކަމަށެވެ.\nމިހާރު ސްޓެލްކޯގެ މެނޭޖިންގ ޑިރެކްޓަރުގެ މަޤާމުގައި ހުންނެވި ޝަރީފް އިތުރަށް ވިދާޅުވީ، އޭނާ ޣައްދާރެއްގެ ގޮތުގައި އިދިކޮޅުން ލޭބަލް ކުރީ އެ ހުށައެޅުން ޤަބޫލު ނުކުރުމުން ކަމަށް ވެދާނެކަމަށެވެ. ނަމަވެސް ޝަރީފަށް ލިބުނީ ކޮން ކަހަލަ ހުށައެޅުމެއް ކަމެއް އޭނާ ވިދާޅެއް ނުވެއެވެ.\nރައީސް ޔާމީންގެ ކައިރީގައި އަރިސްކޮށް ތިއްބެވި ބޭފުޅުން އަޅުގަނޑަށް އޮފާސްތަކެއް ކުރަމުންދިޔަ. އެއީ އަޅުގަނޑު އިންތިޚާބުގައި ގާނޫނާ ހިލާފު ކަންތައްތަކެއް ކުރި ކަމަށް އަޅުގަނޑު ހަމައެކަނި މީޑިއާގައި ބުނެލަން ޖެހެނީ. ޝަރީފް ވިދާޅުވިއެވެ.\nސްޓެލްކޯގެ މެނޭޖިންގ ޑިރެކްޓަރުގެ މަޤާމާއި ހަވާލުވެލެއްވުމަށް ފަހު ޝަރީފްވަނީ އެމް.ޑީ.ޕީއާ ގުޅެން ޖެހިދާނެ ފަދަ އިޝާރާތެއް ވެސް ކުރައްވައިފައެވެ. އެގޮތުން ކުރީގައި އެމް.ޑީ.ޕީގެ ފިކުރު ނުދިޔަ ނަމަވެސް މިހާރު އެމް.ޑީ.ޕީގެ ވިސްނުމާ އޭނާގެ ވިސްނުމާ ދިމާވާކަމަށް ވިދާޅުވިއެވެ.\nއެއަށްވުރެ ބޮޑު އޮފާއެއް އިންތިހާބު އޮޅުވާލަން ދިނޭ\nކީއްވެތޯ ތެޅިގަނެގެން ވޯޓުކަރުދާސްތައް އަންދާލީ؟\nކަލެއަކީ އިތުބާރު ގެއްލިފަ ހުރި މީހެއް އަގަ ހިމޭނުން ލައިގެން ހުރެވޭތޯ ބަލާ ދެންވެސް. ވާހަކަ ގިނަވި ވަރަކަށް ބޭޒާރުވަމުން ދާނީ .\nޥޯޓު އޮޅުވާ ނުލާނަމަ ތިޔަހުރި މަގާމެއް ކަލެއަކަށް ނުދިނީސް އެކަން ގަބޫލުކުރާނެ އެމްޑީޕީ ސަޕޯޓަރުންވެސް.\nއެއަށްވުރެ ބޮޑު އޮފާއެއް ލިބިގެން ތިހިރީ. އައްޑޫ އަނބީގެ ގެ ހެދިގޮިތްވެސް އެނގޭ.އަދިވެސް އެނގޭ ކަންކަން ބައިވަރު\nހުސްދޮގު ވޯޓް ވަގު\nއަނިޔާވެރި ޖައްބާރުންގެ ގާތުގައި ޢަދުލުވެރި ޚިދުމަތްތެރިންނަކަށް ނޫޅެވޭނެ،، ރައީސް ޔާމީނަކީ ދުނިޔެމަތީގައި އެންމެ އަނިޔާވެރި ޖައްބާރު އިންސާނާ އަހަރެން ސުފަކުރަނީ ދެވަނަ ފިރްޢައުނުގެ ގިތުގައި\nމިހާރު ތިޔަދައްކާ ވާހަކައިން އިގެނީ މިސަރުކާރުން މާބޮޑު އޮފާ އެއް ލިބިގެން ވޯޓް އޮޅުވާލިކަން މިސަރުކާރުން މަގާމު ދީފި އެހެންވީމަ ސައްކެއްނެއް މިންވަރަށް އިގޭ އޮފާ ދިނީ ކާކުކަން\n"ރޯދަ ސާފު" ޕްރޮގްރާމަކީ މުހިންމު ޕްރޮގްރާމެއް: ޝަރީފް\nއިންތިހާބުގެ ވަގުތީ ނަތީޖާ އީސީން މިރޭ އިއުލާނު ކުރަނީ\nއިންތިހާބުގެ ނަތީޖާއަށް ބަދަލެއް އަންނަވަރުގެ ޝަކުވާއެއް އަދި އައިސްފައެއް ނުވޭ: ޝަރީފް\nއަތޮޅު ތެރޭގައި ދިރިއުޅޭ މީހުން ވޯޓުލުމަށް އެއް ރަށުން އަނެއް ރަށަށް ދިޔުމުގެ ހުއްދަ އެޗްޕީއޭއިން ދީފި


70 ah vure gina rashakah SG in hamanuvegen ekamah kurimathi lumuge muddhathu ithuru koffi - One Online\n14 ނޮވެމްބަރު 2020 ރައްޔިތުންގެ މަޖިލީހުގެ މަޖެޓް ކޮމިޓީގައި ސީއެސްސީގެ މެންބަރުން މައުލޫމާތު ދެއްވަނީ--- ފޮޓޯ: މަޖިލިސް އިދާރާރިފަ\n70 އަށްވުރެ ގިނަ ރަށަކަށް އެސްޖީން ހަމަނުވެގެން އެކަމަށް ކުރިމަތިލުމުގެ މުއްދަތު އިތުރު ކޮށްފި\nއިދާރީ ދާއިރާތައް ލާމަރުކަޒީ އުސޫލުން ހިންގުމަށް ކައުންސިލްތަކަށް ބޭނުންވާ ސެކްރެޓަރީ ޖެނެރަލް (އެސްޖީ) އިން 74 ރަށަކަށް އަދިވެސް ހަމަ ނުވާތީ އެ ކައުންސިލްތަކުގެ އެސްޖީންގެ މަގާމަށް ކުރިމަތިލުމަށް ހުޅުވާލި މުއްދަތު ސިވިލް ސާވިސް ކޮމިޝަނުން އިތުރު ކޮށްފި އެވެ.\nސިވިލް ސާވިސް ކޮމިޝަނުން މީގެ ކުރިން ބުނެފައިވަނީ ކައުންސިލްތަކަށް އެސްޖީން އައްޔަން ކުރުމުގެ ކަންކަން މި މަސްތެރޭގައި ނިމޭނެ ކަމަށެވެ. އެކަމަކު މި މަސް ނިމުނު އިރުވެސް ބައެއް ކައުންސިލްތަކަށް އެސްޖީން ހަމައެއް ނުވެ އެވެ.\nސިވިލް ސާވިސް ކޮމިޝަނުން އިއްޔެ ކުރި އިއުލާނެއްގައި ބުނެފައިވަނީ 74 ރަށެއްގެ ކައުންސިލްގެ އިދާރީ ހިންގުމުގެ އެންމެ އިސްވެރިޔާގެ މަގާމަށް ކުރިމަތިލާން އަންނަ މަހުގެ 11 ވަނަ ދުވަހާ ހަމައަށް މުއްދަތު އިތުރު ކޮށްފައިވާ ކަމަށެވެ.\nސިވިލް ސާވިސްގެ ގާނޫނު ބުނާ ގޮތުން ކައުންސިލް އިދާރާތަކުގެ ސިވިލް ސާވިސްގެ އެންމެ އިސް ވެރިއަކީ އެސްޖީ އެވެ.\nރަށު ކައުންސިލްގެ އެސްޖީގެ މުސާރައަކީ މަހަކު 9،300ރ. އަދި އެގްޒެކެޓިވް އެލަވަންސްގެ ގޮތުގައި 6،800ރ. އެވެ. އަތޮޅު ކައުންސިލްގެ އެސްޖީގެ މުސާރައަކީ މަހަކު 12،130ރ. އަދި އެގްޒެކެޓިވް އެލަވަންސްގެ ގޮތުގައި 8،870ރ. އެވެ. އަދި ސިޓީ ކައުންސިލްގެ އެސްޖީގެ މުސާރައަކީ މަހަކު 20،500ރ. އަދި އެގްޒެކެޓިވް އެލަވަންސްގެ ގޮތުގައި 15،000ރ. ލިބޭނެ އެވެ.\nގުޅޭ ޓެގު ލާމަރުކަޒީ ނިޒާމް


“ޕްރައިމަރީ ރެސްޕޮންސް ޓީމް ޓްރޭނިންގ” ނިމުމުގެ ރަސްމިއްޔާތު ބާއްވައިފި\nމޯލްޑިވްސް ކަރެކްޝަނަލް ސަރވިސް (އެމްސީއެސް) އިން “ޕްރައިމަރީ ރެސްޕޮންސް ޓީމް ޓްރޭނިންގ” (ޕީ.އާރް.ޓީ.ޓީ) ގެ ހަ ވަނަ ބެޗްގެ ނިމުމުގެ ރަސްމިއްޔާތު މާފުށީ ޖަލުގައި ރޭ ބާއްވައިފިއެވެ.\nމި ރަސްމިއްޔާތުގެ ޝަރަފްވެރި މެހެމާނަކީ މިނިސްޓަރ އޮފް ހޯމް އެފެއަރޒް އޮނަރަބަލް އިމްރާން ޢަބްދުﷲއެވެ. މިނިސްޓަރގެ އިތުރުން ކޮމިޝަނަރ އޮފް ޕްރިޒަންސް އަޙްމަދު މުޙައްމަދުފުޅު، ޑެޕިއުޓީ ކޮމިޝަނަރ އޮފް ޕްރިޒަންސް އަލްއުސްތާޛް އިބްރާހިމް މުޙައްމަދު ދީދީ، އެސިސްޓަންޓް ކޮމިޝަނަރ އޮފް ޕްރިޒަންސް މުޙައްމަދު އާޞިފް އާއި ކޮމިޝަންޑް އޮފިސަރުންނާއި ސީނިއަރ ރޭންކުގެ އޮފިސރުންނާއި ސިވިލް މުވައްޒަފުން އަދި ދައުވަތު ދެއްވި މެހެމާނުން މި ރަސްމިއްޔާތުގައި ބައިވެރިވެލެއްވިއެވެ.\n45 ފަސް ދުވަހަށް ކުރިއަށް ގެންދިޔަމި ޓްރޭނިންގެ ހަވަނަ ބެޗްގައި އެމްސީއެސްގެ އެކި ޖަލުތަކުންނާއި ހެޑް އޮފީހުން 46 އޮފިސަރުން ބައިވެރިވި ނަމަވެސް، މި ޓްރޭނިންގ ފުރިހަމަކޮށްފައިވަނީ 42 އޮފިސަރުންނެވެ.\nޕީއާރްޓީޓީ ފުރިހަމަކުރި އޮފިސަރުންނަށް ސެޓްފިކެޓް ހަވާލުކޮށްދެއްވީ ޑީސީޕީ ޢަލްއުސްތާޛް އިބްރާހިމް މުޙައްމަދު ދީދީ، އޭސީޕީ މުޙައްމަދު އާޞިފް އަދި އެސްޕީ މުޙައްމަދު ޝާހީން ޢަލީއެވެ. މި ޓްރޭނިންގގެ ފެސިލިޓޭޓަރުންނަށް ސީޕީ ސެޓްފިކެޓް ހަވާލުކޮށްދެއްވިއިރު، މި ޓްރޭނިންގގެ ބެސްޓް ކޮލަމް، ބެސްޓް އޯލް ރައުންޑް އޮފިސަރާއި އަދި ފިޓެސްޓް އޮފިސަރަށް ސެޓްފިކެޓް ހަވާލުކޮށްދެއްވީ ހޯމް މިނިސްޓަރެވެ. މިގޮތުން ބެސްޓް އޯލް ރައުންޑަށް ޕްރައިވެޓް ހަމްދޫން އަޙްމަދު ހޮވިފައިވާއިރު، ފިޓެސްޓް އޮފިސަރ ލިބިފައިވަނީ ޕްރައިވެޓް މުޙައްމަދު ޢަލީ ރަޝީދަށެވެ.\nމީގެ އިތުރުން މި ރަސްމިއްޔާތުގައި އެމްސީއެސްގެ 50 ވަނަ އަހަރީ ދުވަހަށް ޚާއްސަ ލޯގޯ އާއި އެމަޖެންސީ ސަޕޯޓް ގްރޫޕް (އީއެސްޖީ)ގެ ދިދަ ވަނީ ރަސްމީކޮށް އިފްތިތިޙްކޮށްފައެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ކޮމިޝަނަރ އޮފް ޕްރިޒަންސް އަޙްމަދު މުޙައްމަދުފުޅު، މި ޓްރޭނިންގ ކާމިޔާބުކަމާއެކި ނިންމާލި ހިތްވަރުގަދަ އޮފިސަރުންނަށް ޝުކުރު އަދާކުރައްވައި މަރުހަބާ ދެންނެވިއެވެ. އަދި ރަސްމިއްޔާތު ޝަރަފްވެރިކޮށްދެއްވީތީ މިނިސްޓަރ އޮފް ހޯމް އެފެއަރޒް އޮނަރަބަލް އިމްރާން ޢަބްދުﷲއަށް އިޙްލާސްތެރިކަމާއެކު ޝުކުރުއަދާކުރެއްވިއެވެ. އެމްސީއެސް ހަރުދަނާކުރުމަށާއި މުވައްޒަފުން ބިނާ ކުރުމަށް އަބަދުވެސް އިސްކަންދެއްވާކަމަށާއި ކޮވިޑް-19 ގެ ހާލަތާއި ގުޅިގެން ތަރުތީބުކުރެވިފައިވާ ހުރިހާ ކަމެއް ކުރިއަށް ނުގެންދެވުނު ނަމަވެސް، މުވައްޒަފުން ބިނާ ކުރުމަށް ކުރަންޖެހޭ ހުރިހާކަމެއް ކުރައްވަމުން ގެންދަވާކަމަށް ސީޕީ ވިދާޅުވިއެވެ. އެގޮތުން ވޭތުވެ ދިޔަ ތިން އަހަރަށް ބަލާއިރު، މުވައްޒަފުން ތާޒާ ކުރުމަށާއި އެކި އެކި ގޮތްގޮތުން ހުނަރާއި މަޢުލޫމާތު ހިއްސާކޮށް ބިނާކުރުމުގެ ގޮތުން 20 ތަމްރީން ޕްރޮގްރާމެއް ހިންގާފައިވާކަމަށާއި މި ތަމްރީން ޕްރޮގްރާމްތަކުގެ ސަބަބުން 788 އޮފިސަރުންނަށާއި މުވައްޒަފުންނަށް އެކިއެކި ހުނަރާއި ތަމްރީނު ދަސްވެފައިވާކަމަށް ސީޕީ ވިދާޅުވިއެވެ. އަދި މުވައްސަސާގެ ހިންގުން ހަރުދަނާކުރުމުގެ ގޮތުން ތަފާތު ދާއިރާތަކުން ޢިލްމީ، ޤާބިލު މުވައްޒަފުން ހޯދުމަށްޓަކައި؛ އެޑިއުކޭޝަނަލް ޕޮލިސީއެއް ޑްރާފްޓްކުރެވި، ދާދި އަވަހަށް އެންޑޯސްކުރައްވާނެކަމަށްވެސް ސީޕީ ވިދާޅުވިއެވެ. މި ޕޮލިސީގެ ސަބަބުން މުވައްސަސާއަށް ބޭނުންވާ ދާއިރާތަކުން މަތީ ތަޢުލީމް ހާޞިލްކުރަން އެދޭ ފަރާތްތަކަށް ވަޒީފާއަދާކުރަމުން ލުއި ފަސޭހަކަމާއެކު ކިޔެވޭނެ ފުރުޞަތު ލިބިގެންދާނެކަމަށް ކޮމިޝަނަރ ވިދާޅުވިއެވެ.\nއަދި ޕްރައިމެރީ ރެސްޕޮންސް ޓީމެއް އޮތުމުގެ މުހިއްމުކަމަށް އަލިއަޅުއްވާލައްވައި، އެކި އެކި ސަބަބުތަކާހުރެ އީއެސްޖީގެ އޮފިސަރުންގެ ނިސްބަތް މަދުވެފައިވާކަމާއި އޭގެ ސަބަބުން ޖަލުތަކުގައި ދިމާވާ ގޮންޖެހުންތަކަށް، ޕީއާރްޓީޓީ ފުރިހަމަކުރި މި ބެޗްގެ ސަބަބުން ހައްލު ލިބޭނެކަމަށް އުންމީދުކުރައްވާކަމަށް ސީޕީ ވިދާޅުވިއެވެ. އަދި ޕީއާރްޓީޓީއަށް ގެނެވުނު ބަދަލުތަކާއެކު އެހާ ފުރިހަމައަށް ހިންގިފައިވަނީ އިންސްޓިޓިއުޓް ފޯ ކަރެކްޝަނަލް ސްޓަޑީޒްގެ މުވައްޒަފުންނާއި ޑައިރެކްޓަރުގެ ހީވާގިކަމުންނާއި ދެއްވާ އެއްބާރުލުމުގެ ސަބަބުންކަމަށް ކޮމިޝަނަރ ވިދާޅުވެ، އެ ފަރާތްތަކަށް ޝުކުރު ދެންނެވިއެވެ.\nމީގެ އިތުރުން މި ޓްރޭނިންގ ޕްރޮގްރާމްގެ ދަސްވެނިންނަށް ބާރު ބޭނުންކުރުމުގައި ހާލަތާ ބައްދަލު މިންވަރަށް ބާރު ބޭނުންކުރުމަށާއި، އެއްވެސް ބާރެއް ބޭނުންކޮށްފިކަމަށް ވާނަމަ، އެކަމަށް ޖަވާބުދާރީ ވާންޖެހޭނެކަން އަބަދުމެ ހަނދާން ބަހައްޓަންޖެހޭނެކަމުގައި ސީޕީ ހަނދާންކޮށްދެއްވިއެވެ.


Mireyge "Super Pink Moon" Aadhayaa Hilaafah Reethi Vaane - Vaguthu\nމިރޭގެ "ސުޕަރ ޕިންކް މޫން" އާދަޔާއި ޚިލާފަށް ރީތިވާނެ\nމިރޭގެ ހަނދު ފެނިގެންދާނީ އާދަޔާހިލާފަށް ބޮޑުވެފައި ރީތިކޮށް ކަމަށް ދުނިޔޭގެ އެކި ގައުމުތަކުގެ މޫސުމާބެހޭ އިދާރާތަކުން ބުނެފިއެވެ.\nމިރޭގެ ސުޕަމޫން އަލިގަދަވެފައި ބޮޑުވާނެކަމަށް ލަފާކުރެވެނީ މިހާރު މި ފެތުރެމުންދާ ކޮވިޑް-19 އާއި ގުޅިގެން ޖައްވު ސާފުވެފައިވުމާއި ގުޅިގެންނެވެ. މިއީ ކޮންމެ އަހަރެއްގެވެސް މާޗު މަހު އަންނަ ވޯމް މޫންއާ މެއި މަހު ފެންނަ ފުލާވާ މޫންގެ ދެމެދުން އަންނަ މޫންއެކެވެ.\nމިރޭ މެންދަމު 3:35 ގައި މި ހަނދު ދުނިޔޭގެ އެކި ހިސާބުތަކަށް ފެންނާނެއެވެ. މި ހަނދަށް "ޕިންކް މޫން" އޭވެސް ކިޔާ އުޅެއެވެ. ނަމަވެސް އެއީ ހަނދު ފިޔާތޮށި ކުލައިގައި ފެންނާތީއެއް ނޫނެވެ. ޕިންކް މޫން އޭ މި ހަނދަށް ކިޔައި އުޅެނީ ބަހާރު މޫސުމުގައި އުތުރު އެމެރިކާގައި ފޮޅޭ ޕިންކް ނުވަތަ ފްލޮކްސް މަލާއި ގުޅުވައިގެންނެވެ.\nމި ދުވަސް ވަރަކީ ހަނދު ބަލާލަން ވަރަށް ރަނގަޅު ދަނޑިވަޅެކެވެ. ޖައްވުގެ ވައި ސާފުވުމުގެ ސަބަބުން ކުރިއަށް ވުރެ ރީއްޗަށް ހަނދުގެ ހިތްގައިމުކަން ފެންނާނެއެވެ. ރިޕޯޓުތައް ބުނާ ގޮތުގައި މިރޭ އުޑުމަތިން ވަރަށް ރީތިކޮށް އެތައް ހާސް ތަރިއެއް ވެސް ފެންނާނެއެވެ. އެގޮތުން ގައުމުތަކުގެ މޫސުމާއި ބެހޭ އިދާރާތަކާއި ހަވާލާދީ ބުނެފައިވަނީ މިރޭ 3000 އަށްވުރެ ގިނަ ތަރި ފެންނާނެ ކަމަށެވެ.\nނަމަވެސް މި ހުރިހާ ތަރިތަކަށް ވުރެ ބޮޑަށް އިންސާނުން ސަމާލުކަން ދޭނީ ހަނދަށެވެ. ހަނދަކީ ލޯބިވެރިން އެކަކު އަނެކަކުގެ ރީތީގެ ނުވަތަ ލޯބީގެ މިސާލު ނަގާ އުޅޭ އެއްޗެކެވެ.\nއޭޕްރީލް 7, 2020 17:22\nޕީޕީއެމް ހަނދެއްތާ.. ރީނދޫ ހުންޖެހިފަތިބޭ މީހުން ހަނދުބޮޑުވާ ވަރަލައް މޮޔަވާންވެސް ފަށާފާނެ.\nއޭޕްރީލް 7, 2020 17:49\nއޭޕްރީލް 7, 2020 21:21\nކޮވިޑް އާ ގުޅިގެން ޖައްވު ސާފުވި ގޮތަކާ މި ވިސްނަނީ\nއޭޕްރީލް 8, 2020 09:54\nޖައްވު ނުސާފުވަނީ އެކި ޒާތްޒާތުގެ ކާރުހާނާތަކާއި ދުއްވާ އުޅަނދުފަހަރުގެ ސަބަބުން އަރާ ދުމުގެ ސަބަބުން. ގޭގަ ތިބީމަ ނާރާނެއްނު ދޯ. ޖޮއިން ދަ ޑޮޓްސް.\nއޭޕްރީލް 7, 2020 21:52\nމިހުންނަނީ ކިތަންމެ ބާރުގަދަ ކުރިއަރާފައިވާ ގައުމަކަށްވެސް ބާރުފޯރުވެވޭ ކަންކަމެއް ނޫން.\nއޭޕްރީލް 8, 2020 06:20\nހަނދާއި އެއްޗެއްސަށް މިއަންނަ ބަދަލުތަކަށް މިމީހުން ވިސްނާ ކުޅަދުންވަންތަ ﷲއަށް އީމާން ވާނެނަމަ ކޮންފަދަ.\nއޭޕްރީލް 8, 2020 11:58\nކުޅަދުންވަންތަ ކަން އެނގެނީ ހަނދަށް ފިޔާތޮށި ކުލައަރައި ވައިރަސް އެއް އައިސް ބަޔަކު މަރުވީމަތަ؟ ކަލޭ އުފަންވީ ގޮތަށް ވިސްނާލިޔަސް އެކަން އެނގެންވާނެއެއްނު؟


Ethah Baehge Vazeefaa Gellunee "Spelling Mistake" Ge Sababun - Vaguthu\nއެތައް ބައެއްގެ ވަޒީފާ ގެއްލުނީ "ސްޕެލިން މިސްޓޭކް"ގެ ސަބަބުން\n8 މަސް ކުރިން ( މެއި 26, 2018 )\nއިންޑިޔާގެ މަގުމަތީގައި ހުންނަ ކާނުތަކާއި ނަޖިސް ވަޅުގަނޑުތަކާއި އަދި ކުނިގޮނޑުތައް ބެލެހެއްޓުމުގެ މަސައްކަތް ކުރަމުންދާ އިދާރާއަށް ނެގި ގިނަ އަދަދެއްގެ މުވައްޒަފުންތަކެއް، އެމީހުންގެ ނަމުގައި ސްޕެލިން މިސްޓޭކް އެއް އިންކަމަށް ބުނެ ވަޒީފާއިން ވަކިކޮށްފިއެވެ.\nސްޕެލިން މިސްޓޭކް އެއްގެ މައްސަލައިގައި 1400 އެއްހާ މުވައްޒަފުން، ވަޒީފާއިން ވަކިކޮށްފައިވެއެވެ.\nބްރިހަންމުމްބާއީ މުނިސިޕަލް ކޯޕަރޭޝަން ގެ ވަޒީފާތަކަށް މި މުވައްޒަފުން ނަގާފައިވަނީ، ކުރިން މި މީހުން ވަގުތީ މުވައްޒަފުންގެ ގޮތުގައި ގެންގުޅުމަށްފަހުކަމަށްވެސް މައުލޫމާތު ލިބެއެވެ. އަދި، އެމީހުންގެ ވަޒީފާތައް ދާއިމީކޮށްފައިވަނީ، ކޯޓުން އަންގައިގެންކަމަށްވެސް މައުލޫމާތު ލިބެއެވެ.\nމިކަމާ ގުޅިގެން، މި މުވައްޒަފުން ތަމްސީލުކުރާ ޔޫނިއަން އިން ބުނެފައިވަނީ މައްސަލައެއްގެ ސަބަބުން މުވައްޒަފުން ވަކި ކުރިކަމުގައިވިޔަސް، ޢަމަލު ކުރަން ޖެހޭ އުސޫލުތަކުގެ ދަށުން އަމަލުކޮށްފައި ނުވާކަމަށެވެ. އެހެންކަމުން، މިއީ މުވައްޒަފުންނަށް ލިބުނު ބޮޑު ގެއްލުމެއްގެ ގޮތުގައި އެފަރާތުން ފާހަގަކޮށްފައިވެއެވެ.\nމުނިސިޕަލް ކޯޕަރޭޝަން އިން ބުނެފައިވަނީ ސްޕެލިން މިސްޓޭކް ތަކުގެ ސަބަބުން އެމީހުން ދޭ މައުލޫމާތާއި އެމީހުން ހުށަހަޅާފައިވާ ލިޔެކިޔުންތައް ސާފުނުވާކަމަށެވެ.\nއިންޑިޔާގައި، މި މަސައްކަތްތަކުގެ ހަރަކާތްތެރިވާ ފަރާތްތަކަކީ، މަސައްކަތުގެ މާހައުލުން ދިމާވާ ގޮންޖެހުންތަކުގެ އިތުރުން، އެހެން ގިނަ ގޮންޖެހުންތަކާ ކުރިމަތިލާން ޖެހިފައިވާ ބައެއްކަމަށް، އެޤައުމުގެ ނޫސްތަކުން ފާހަގަކުރެއެވެ.\nމެއި 27, 2018 - 00:14\nދުނިޔޭގެ ކޮންމެ ތަނެއްގައިވެސް ނިކަމެތިންނަށް އިހާނެތިކޮށް ހިތުން ހައްދު ފަހަނައަޅާފަ.


Verikamuge nizaam badhalukuran jehey sababeh nei: MP Saneef\nބަރުލަމާނީ ނިޒާމަކަށް ބަދަލު ކުރަން ޖެހޭ ސަބަބެއް ނެތް: ސަނީފް\nތިނަދޫ ދެކުނު ދާއިރާގެ މެންބަރު އަބްދުﷲ ސަނީފް، އަވަސްގެ މިއަދުގެ ހެނދުނު ޝޯގައި ބައިވެރިވެވަޑައިގެން ވާހަކަފުޅު ދައްކަވަނީ -- އަވަސް ފޮޓޯ\nރާއްޖޭގެ ވެރިކަން ހިންގުމުގެ ނިޒާމު ބަރުލަމާނީ ނިޒާމަކަށް ބަދަލު ކުރަން ޖެހޭ އެއްވެސް ސަބަބެއް މިވަގުތު ނެތް ކަމަށް ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް (ސަންނަ) ވިދާޅުވެއްޖެ އެވެ. އޭނާ މިހެން ވިދާޅުވީ އަވަސްގެ މޯނިން ޝޯ "ފަށަމާ" ގައި ބައިވެރިވެވަޑައިގެން މިއަދު ދެއްކެވި ވާހަކަފުޅު ގައެވެ.\nރާއްޖެއަށް އެންމެ ފައިދާ ހުރި ނިޒާމަކީ ބަަރުލަމާނީ ކަމަށް ވިދާޅުވެ ނިޒާމު ބަދަލު ކުރެއްވުމަށް އެމްޑީޕީގެ ރަައީސް އަދި މަޖިލީހުގެ ރައީސް މުހައްމަދު ނަޝީދު ގެންދަވަނީ މަސައްކަތް ކުރައްވަމުންނެވެ. އަދި އެ ނިޒާމު ބަދަލު ކުރަން ކުރައްވާ މަސައްކަތް ކާމިޔާބުވާނެ ކަމަށް ފެނިވަޑައިގަންނަވާ ކަމަށް ވެސް އެމަނިކުފާނު ވަނީ ދާދި ފަހުން ވިދާޅުވެފަ އެވެ.\nއެކަމާ ގުޅޭ ގޮތުން ސުވާލު ކުރުމުން އެމްޑީޕީ ތަމްސީލު ކުރައްވާ މެންބަރު ސަނީފް ވިދާޅުވީ 2007 ވަނަ އަހަރު ވެރިކަމުގެ ނިޒާމު ކަނޑައެޅުމަށް ނެގި ވޯޓްގައި އެމްޑީޕީން ބޭނުންވީ ބަރުލަމާނީ ނިޒާމެއް ގެންނަން ކަމަށެވެ. އޭރު އެ ކެންޕޭން ވަރަށް ފުޅާކޮށް ތިނަދޫގައި ވެސް ހިންގި ކަމަށާ ޒުވާނެއްގެ ހައިސިއްޔަތުން އޭރު ވަރަށް ބޮޑަށް ބައިވެރިވެ ބަރުލަމާނީއަށް ތާއީދު ހޯއްދެވުމަށް ވެސް މަަސައްކަތް ކުރެއްވި ކަމަށެވެ.\nސަނީފް ވިދާޅުވީ އޭރު އެގޮތަށް ކަންކުރީ ބަރުލަމާނީ ނިޒާމެއްގައި ވަރަށް ގިނަ ފައިދާތައް ހުރިކަން ވިސްނިވަޑައިގަތުމުން ކަމަށާ ނަމަވެސް ރާއްޖެއަށް ދިމާވެގެން އުޅެނީ ނިޒާމުގެ މައްސަލަ ނޫންކަން މިހާރު ހުރި ހުރިހާ މައްސަލަތަކަށް ރަނގަޅަށް ވިސްނާލުމުން އެނގިވަޑައިގަންނަވާ ކަމަށެވެ. ކޮންމެ ފަހަރަކު ވެސް ވެރިކަމަށް ބޭފުޅަކު ވަޑައިގަންނަވަނީ ކޯލިޝަނަކާއެކު ކަމަށްވީ ނަމަވެސް އެއީ އެ ނިޒާމު އަދި މިހާރު އޮތް ގާނޫނު އަސާސީ ވެސް ދަންނަ ކަމެއް ނޫން ކަމުން ނިޒާމު ބަދަލު ކުރުމުގެ ބަދަލުގައި ގާނޫނުތައް އިސްލާހުކޮށް ހަރުދަނާ ކުރުން މާ ރަނގަޅު ކަމަށް ވެސް ސަނީފު ވިދާޅުވި އެވެ.\nއޭނާ ވިދާޅުވީ ނިޒާމުގެ ބަހުސްގެ ކުރިން ރަނގަޅު ކުރަން ޖެހޭ އަދި ގައުމާއި ރައްޔިތުންނަށްޓަަކައި ކުރަންޖެހޭ އެއަށްވުރެ މާގިނަ މަސައްކަތްތައް އެބަހުރި ކަމަށެވެ. އެހެން ކަމުން މިއީ ނިޒާމު ބަދަލު ކުރަން ޖެހޭ ވަގުތެއް ނޫން ކަމަށެވެ. ސަނީފް ވިދާޅުވީ ގައުމުގެ ވެރިކަމަށް ވަޑައިގަންނަވާ ބޭފުޅުން ރައްޔިތުންނާއި ގައުމަށް ވަފާތެރިވެ އިހުލާސްތެރިވެއްޖެނަމަ ނިޒާމުވެސް ރަނގަޅުވެ، މައްސަލަތައް ވެސް ހައްލުވީ ކަމަށެވެ.\nސަރުކާރު އުވާލާ ރާއްޖޭގެ ހިންގުން ބަރުލަމާނީ ނިޒާމަށް ބަދަލުކޮށް ބޮޑުވަޒީރުކަން ބޭނުންފުޅުވާ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ދަންނަވާފަ އެވެ.\nރައީސް ނަޝީދު، ރައީސް ސޯލިހަށް ފޮނުއްވެވި މެސެޖުގައި އެމަނިކުފާނު ވަނީ ވެރިކަމުގެ ނިޒާމު ބަދަލު ކުރަން ޖެހޭ ކަމަށް ވިދާޅުވާ ވިދާޅުވުން ތަކުރާރު ކުރައްވާފަ އެވެ. އަދި އެ މަޝްވަރާތައް ކުރިއަށް ގެންދަވަން ބޭނުންފުޅުވާ ކަމަށް ވެސް ވިދާޅުވި އެވެ. ނަޝީދުގެ އެދިވަޑައިގެންފައިވަނީ ސަރުކާރު އުވާލައްވާ، 2023 ގައި ރިޔާސީ އިންތިހާބު ނުބާއްވާށެވެ. ވެރިކަން ހިންގުމުގެ ނިޒާމު ބަރުލަމާނީ ނިޒާމަކަށް ފުރޮޅާލައި ބޮޑުވަޒީރަކަށް ވެވަޑައިގަތުމުގެ ޝައުގުވެރިކަން ވަނީ ފާޅުކުރައްވާފަ އެވެ.\nރައީސް ނަޝީދު ވަނީ ވެރިކަމުގެ ނިޒާމު ބަރުލަމާނީ އަށް ބަދަލު ކުރެއްވުމަށް ފެނިވަޑައިގަންނަވަނީ 2023 ވަނަ އަހަރުގެ ފެބްރުއަރީ މަހު ކަމަށްވެސް ވިދާޅުވެފަ އެވެ. އަދި އޭގެ ފަހުން 2024 ވަނަ އަހަރު އޮންނަ ރައްޔިތުންގެ މަޖިލީހުގެ އިންތިހާބާ ހަމައަށް ރައީސުލްޖުމްހޫރިއްޔާގެ މަގާމުގައި ހުންނަވާނެ ބޭފުޅަކު އެމްޑީޕީގެ ސުޕަމެޖޯރިޓީ އޮތް ރައްޔިތުންގެ މަޖިލީހުން ކަނޑައެޅުއްވުމަށެވެ.\nއެ ފަހުން މިމަހުގެ ފަސްވަނަ ދުވަހުގެ ރޭ އޮތް "އާސްކް ސްޕީކާ" ޕްރަގްރާމްގައި ރައީސް ނަޝީދު ވަނީ އިދިކޮޅު ލީޑަރާއި އިދިކޮޅު ޕާޓީއާ ގުޅިގެން ނިޒާމު ބަދަލުކުރަން މަސައްކަތް ކުރައްވާނެ ކަމަށް ވަރަށް ސާފުކޮށް ވިދާޅުވެފައެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު ބަރުލަމާނީ ނިޒާމް ރިޔާސީ ނިޒާމް ޕޮލިޓިކްސް


Imran Khan aai Avantika ge kaiveni nimumakah\nއިމްރާން ޚާނާއި އަވަންތިކާގެ ކައިވެނި ނިމުމަކަށް\nއިމްރާން ހާނާއި އަވަންތިކާ\n"ޖާނޭ ތޫ ޔާ ޖާނޭ ނާ" އިން ޖެނީލިއާ ޑިސޫޒާ އާއެކު ބޮލީވުޑަށް ތައާރަފްވި އިމްރާން ޚާނާއި އަންހެނުން އަވަންތިކާގެ ކައިވެނި ރޫޅިއްޖެ އެވެ. މި ދެ މީހުން ކައިވެނިކުރީ ނުވަ އަހަރު ރައްޓެހިވެގެން އުޅެފަ އެވެ. އަދި ކައިވެންޏަށް މިހާރު ގިނަ ދުވަސްތަކެއް ވެފައިވާއިރު ފަސް އަހަރުގެ ކުއްޖެއް ވެސް އެބަހުއްޓެވެ.\nއާމިރު ޚާނަށް ބޮޑުބޭބެ ކިޔާ އިމްރާންގެ ކައިވެނީގައި މައްސަލަ ޖެހެން ފެށީ އިމްރާންގެ ބޮލީވުޑް ކެރިއަރު ފުނޑުފުނޑުވީ ހިސާބުންނެވެ. އޭގެ ކުރިން އެ ދެމަފިރިން އުޅުނީ ވަރަށް ލޯބިން ކަމަށް އެމީހުންގެ ގާތް ބައެއް މީހުން ވަނީ ބުނެފަ އެވެ.\nއިމްރާންގެ ބޮލީވުޑް ފެށުން ރަނގަޅު ނަމަވެސް އޭނާ ފަހުން ކުޅުނު ފިލްމުތައް ފްލޮޕްވަމުން ދިއުމުގެ ސަބަބުން އޭނާއަށް ފިލްމު ލިބުން މަޑުމަޑުން ގޮސް މުޅިން ހުއްޓުނީ އެވެ. އެހެންވެ ފިލްމު ކުޅުމުގެ މަސައްކަތް އިތުރަށް ނުކުރަން އިމްރާން ނިންމި އެވެ. ކުރާނެ ކަމެއް ނެތި އަބަދާ އަބަދު އިމްރާން ގޭގައި އިންނަން ފެށި އެވެ. އޭނަގެ އަންހެނުންނަކަށް މިގޮތެއް ކަމަކު ނުދިޔަ އެވެ. އެމީހުންގެ މެދުގައި މައްސަލަތައް ޖެހެން ފެށީ އެހިސާބުންނެވެ.\nފިރިމީހާ އެއްވެސް ކަމެއް ނުކޮށް ގޭގައި އިންނަ ތަން ފެނުމުން އަވަންތިކާގެ ރުޅިގަނޑު އިންތިހާއަށް ދިޔައީ އެވެ. މި ދެ މީހުން ސުލްހަ ކުރެވޭތޯ އަވަންތިކާގެ މަންމަ ވަރަށް މަސައްކަތް ކުރި އެވެ. ނަމަވެސް ކުރި ހުރިހާ މަސައްކަތެއް ނާކާމިޔާބުވެ މިހާރު ވަރީގެ މައްސަލަ ވަނީ ކޯޓަށް ވައްދާފަ އެވެ.\nނަމަވެސް މި ވާހަކަތައް މާބޮޑަށް ދައްކާކަށް އިމްރާން އާއި އަވަންތިކާ ބޭނުމެއް ނޫނެވެ. އެމީހުންގެ ފަސް އަހަރުގެ ދަރިފުޅުގެ ހައްގުގަ އެވެ.


ބޮއްސުންލާފައިވާ ކުނިގޮނޑު ހަމައަކަށް އަޅުވައިފި — Ihavandhoo.com\n31 އޮކްޓޫބަރު 20180ޢަބުދުﷲ ޙަމީދު\nއިހަވަންދޫގެ ކުނިގޮނޑު ފުރި، ކުނިގޮނޑަށް ކުނި އެޅޭނެ ގޮތެއް ނެތިފައި ވަނިކޮށް ކުނިގޮނޑު ހަމައަކަށް އަޅުވައިފިއެވެ.\nކުނިގޮނޑު މެނޭޖު ނުކުރެވި، ކުނިގޮނޑަށް ކުނި އެޅޭނެ ފަދަ ގޮތެއް ނެތި ކުނިގޮނޑަށް ދާ މަގާ އެއްކޮށް ކުނި އަޅަމުން ދާތާ މަސްދުވަހަށް ވުރެ ގިނަ ދުވަސް ފަހުން އިހަވަންދޫ ކައުންސިލުން ކުރި މަސައްކަތުން މިހާރު ވަނީ މަގަށް އަޅާފައިވާ ކުނިތަކާއި ކުނި ގޮނޑުގައި ހުރި ކުނިތައް އެއްފަރާތަކަށް ޖައްސާ ކުނިގޮނޑަށް ކުނި އެޅޭނެ އިންތިޒާމު ހަމަޖައްސަދީފައެވެ.\nނިމިދިޔަ އޯގަސްޓު މަހުތެރޭ ކުނި ކޮއްޓަށް އުކާލަމުންދިޔަ ކުނި ގިނަވެ، ތަރުތީބެއް ނެތި ކުނި އަޅަމުން ދިޔުމުގެ ސަބަބުން ކުނިގޮނޑު މެނޭޖުނުކުރެވި، އިހަވަންދޫގެ ގެތަކުން ކުނިކޮއްޓަށް ކުނި ގެންދާ ފެނަކަ އިހަވަންދޫ ބުރާންޗުންވެސް ވަނީ ސެޕްޓެމްބަރު މަހުގެ ތެރޭގައި ގެތަކުން ކުނި އުކައިދިނުން މެދުކަނޑާލައިފައެވެ.\nކުނިގޮނޑުގެ މައްސަލަ ހައްލުކުރުމަށް ބައިލައްކަ އެއްހާ ރުފިޔާ ހަރަދުވި ކަމަށް އިހަވަންދޫ ކައުންސިލް އިން މައުލޫމާތު ދެއްވަ އެވެ. ރާއްޖެ ޓީވީގެ ހަބަރުފީތާ އަށް ދެއްވި ބަސްދީގަތުމެއްގައި އިހަވަންދޫ ކައުންސިލްގެ ރައީސް އަލްފާޟިލް މުޙައްމަދު ރަޝީދު ވިދާޅުވީ، އިހަވަންދޫ ކައުންސިލްގެ ސަސްޕެންޝަނަށްފަހު މަސައްކަތައް ނުކުތްއިރު ކުނިގޮނޑު ބޮއްސުންލާފައިވާ ކަމަށާއި، ކުނި މެނޭޖު ކުރުމަކީ ކައުންސިލްގެ ޒިންމާއެއް ކަމަށާއި ފެނަކައިން ކޮށްދޭ މަސައްކަތަކީ އިހަވަންދޫގެ ގެތަކުން ކުނި ނަގައިގެން ކުނިގޮނޑަށް ގެންދިއުމުގެ މަސައްކަތް ކަމަށެވެ. ކުނިމެނޭޖު ނުކުރެވި އޮވެ ވިއްސާރަ މޫސުމާ ދިމާވެ، ކުނިގޮނޑަށް ވަދެވެން ހުރި ހުރިހާ މަގުތަކެއް ކަހަލަ ގޮތަކަށް ބަންދުވެގެން ދިޔަކަން ރައީސް ފާހަގަ ކުރެއްވި އެވެ.\nމުޙައްމަދު ރަޝީދު ވިދާޅުވީ، ހައުސިންގ މިނިސްޓުރީ، އެންވަޔަރަންމެންޓު މިނިސްޓުރީ، އަދި ހެލްތު މިނިސްޓުރީ އަދި އެންވަޔަރަންމެންޓަލް ޕުރޮޓެކުޝަން އެޖެންސީ (އީޕީއޭ) އަށް މިކަމުގެ ހުރި ނުރައްކަލާއި ކަންބޮޑުވުންތަކުގެ ވާހަކަ ސިޓީއަކުން ދެންނެވި ކަމަށާއި ކުނިގޮނޑު ސާފުކުރުމުގައި ވެމްކޯގެ އެހީތެރިކަމެއް ލިބޭތޯ އެފަރާތައްވެސް ދެންނެވި ކަމަށެވެ. "މިދެންނެވި ވުޒާރާތަކަށް ފޮނުވި ސިޓީތަކުގެ ތެރެއިން ހަމަ އެކަނި އަޅުގަނޑުމެންނަށް ޖަވާބެއް އަނގަބަހުން ދެއްވީވެސް ވެމްކޯ އެކަނި" ކަމަށް ރައީސް ވިދާޅުވިއެވެ. ކުނި ގޮނޑު ހަމައަކަށް އެލުވުމަށްޓަކައި އެމަސައްކަތް ބިޑަށް ލައިގެން ކާމިޔާބު ކުރި ފަރާތް މިހާރު މަސައްކަތް ނިންމާފައި ވާއިރު، ރައްޔިތުންގެ އާމްދަނީގަ ހުރި ފައިސާއިން މިފަދަ ހަރަދެއް ކުރަން ޖެހުނުކަން ރައީސް ފާހަގަ ކުރެއްވިއެވެ.\nއިހަވަންދޫ ކައުންސިލުން ރަށުގެ ކުނިގޮނޑަށް ކުނިއެޅޭނެގޮތް ފަހިކޮށްދީފައިވާއިރު، ކުނިގޮނޑު ބެލެހެއްޓުމަށް މިހާރު ވަނީ އިޢުލާނުކޮށްގެން މުވައްޒަފަކުވެސް ނަގާފައި ކަން ފާހަގަ ކުރެވެއެވެ.


އަންދާސީ ހިސާބު ހުށަހެޅުމުގެ ދަޢުވަތު | 2017\nކޮންފިގަރޭޝަން އެންޑް އިމްޕްލިމެންޓޭޝަން އޮފް އެސް.އޭޕީ ބިޒުނަސް އޮބްޖެކްސް ކޮންސަލްޓަންސީ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/205 | ތާރީހް:\nޓަރމްސް އޮފް ރިފަރަންސް\nކޮންސަލްޓަންސީ ސަރވިސް ސްވަރޭޖް ވާރކްސް\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/197 | ތާރީހް:\nށ.ފޯކައިދޫ، ބ.ދަރަވަންދޫ، ހދ.ނޮޅިވަރަންފަރު އަދި ރ.މަޑުއްވަރީގައި ފެނުގެ ނިޒާމުގެ އަމަލީ މަސައްކަތް ކޮށްދޭނެ ފަރާތެއް ހޯދުމާއި ބެހޭ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/190 | ތާރީހް:\nޓެންަޑަރ ޑޮކިޔުމަންޓް - ބ.ދަރަވަންދޫ\nޓެންަޑަރ ޑޮކިޔުމަންޓް - ހދ.ނޮޅިވަރަންފަރު\nޓެންޑަރ ޑޮކިޔުމަންޓް - ރ.މަޑުއްވަރި\nޓެންޑަރ ޑޮކިޔުމަންޓް- ށ.ފޯކައިދޫ\nޕަބްލިކް ޕްރޮކިއުމަންޓް ޕޯޓަލް ޑެވެލޮޕްކުރާނެ ފާރާތެއް ހޯދުން\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-PFMU/13/2017/180 | ތާރީހް:\nޓާރމްސް އޮފް ރިފަރެންސް ޕަބްލިކް ޕްރޮކިއުމަންޓް ޕޯޓަލް ޑެވެލޮޕްކުރާނެ ފާރާތެއް ހޯދުން\nކ.ގިރިފުށީގައި ތިއްބަވާ މޯލްޑިވްސް ނެޝަނަލް ޑިފެންސް ފޯސްގެ ބޭފުޅުންނަށް ކޮއްތު ކައްކާ ތައްޔާރުކޮށްދޭނެ ފަރާތެއް ހޯދުން\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/181 | ތާރީހް:\nމޯލްޑިވްސް ރިޓަޔަރމަންޓްޕެންޝަން ސްކީމްގެ އިންފޯރމޭޝަން ޓެކްނޮލޮޖީ ސިސްޓަމުގެ އޮޑިޓެއް ކުރާނެ ފަރާތެއް ހޯދުން\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)179-3.2/1/2017/14 | ތާރީހް:\nގދ. ކާޑެއްދޫގައި ތިއްބަވާ ސިފައިންނަށް ކައްކާ ކާން ތައްޔާރުކޮށްދޭނެ ފަރާތެއް ހޯދުމާއި ބެހޭ- ރީޓެންޑަރ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/173 | ތާރީހް:\nސަރުކާރުން ތަކެތި ފޯރުކޮށްދިނުމުން ހަތަރު ރަށެއްގައި ނަރުދަމާ ނިޒާމުގެ މަސައްކަތްކޮށްދޭނެ ފަރާތެއް ހޯދުމުގެ މަސައްކަތް\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K1/13/2017/153 | ތާރީހް:\nސަރުކާރުގެ ސޯޝަލް ހައުސިންގ ސްކީމްގެ ދަށުން ޅ.ހިންނަވަރު، ޅ.ނައިފަރު އަދި ސ.ފޭދޫގައި ޤާއިމުކުރާ ހައުސިން ޔުނިޓުތައް (ކޮންމެ ރަށެއްގައި 100 ހައުސިންގ ޔުނިޓުގެ މަގުން ޖުމްލަ 300 ހައުސިން ޔުނިޓު) ޑިޒައިން، ބިލްޑް އަދި ކޮންޓްރެކްޓަރ ފައިނޭންސް އުޞޫލުން ތ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/166 | ތާރީހް:\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K1/13/2017/65 | ތާރީހް:\nހުޅުމާލެ ޑިޓެންޝަން ސެންޓަރގައި މަސައްކަތްކުރާ މުވައްޒަފުންނާއި ބަންދުގައި ތިބޭ ޤައިދީންނަށް ކޮއްތު ކައްކާ ތައްޔާރުކޮށްދޭނެ ފަރާތެއް ހޯދަން\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/152 | ތާރީހް:\nRANDOX EVIDENCE ANALYSER EV3600 މެޝިނަށް ބޭނުންވާ ރީއެޖެންޓްސް އަދި އެހެނިހެން ކޮންސިއުމަބަލްސް ސަޕްލައި ކޮށްދޭނެ ފަރާތެއް ހޯދުމުގެ މަސައްކަތް\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/151 | ތާރީހް:\nޏ. ފުވައްމުލައް ސަދަން އޭރިއާ ޕޯސްޓުގައި މަސައްކަތްކުރާ ސިފައިންނަށް ކައްކާ ކާން ތައްޔާރުކޮށްދޭނެ ފަރާތެއް ހޯދުމާ ބެހޭ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/142 | ތާރީހް:\nޓެންޑަރ ޑޮކިއުމަންޓް ޕާރޓް2-ޏ. ފުވައްމުލައް ސަދަން އޭރިއާ ޕޯސްޓުގައި މަސައްކަތްކުރާ ސިފައިންނަށް ކައްކާ ކާން ތައްޔާރުކޮށްދޭނެ ފަރާތެއް ހޯދުމާ ބެހޭ\nޓެންޑަރ ޑޮކިއުމަންޓް ޕާރޓް3-ޏ. ފުވައްމުލައް ސަދަން އޭރިއާ ޕޯސްޓުގައި މަސައްކަތްކުރާ ސިފައިންނަށް ކައްކާ ކާން ތައްޔާރުކޮށްދޭނެ ފަރާތެއް ހޯދުމާ ބެހޭ\nޓެންޑަރ ޑޮކިއުމަންޓް- ޏ. ފުވައްމުލައް ސަދަން އޭރިއާ ޕޯސްޓުގައި މަސައްކަތްކުރާ ސިފައިންނަށް ކައްކާ ކާން ތައްޔާރުކޮށްދޭނެ ފަރާތެއް ހޯދުމާ ބެހޭ\nޝައުޤު ވެރިކަން ހުށަހެޅުމުގެ ދަޢުވަތު- ސަރަޙައްދީ ފެންވަރުގައި ކުނިމެނޭޖްކުރުމުގެ ނިޒާމެއް ޤާއިމުކުރުމަށް ސާފު ރާއްޖެ (މުލަކަތޮޅު (މ)، ނިލަންދެއަތޮޅު އުތުރުބުރި (ފ) އަދި ނިލަންދެއަތޮޅު ދެކުނުބުރި (ދ) ހިމެނޭ ޒޯން4ގެ ސަރަޙައްދާއި، ކޮޅުމަޑުލު (ތ)، އަދ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL) 13-K/13/2017/138 | ތާރީހް:\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/129 | ތާރީހް:\nމެރިކަލްޗަރ އެންޓަރޕްރައިސް ޑިވެލޮޕްމެންޓް ޕްރޮޖެކްޓްގެ ދަށުން އެކުއެޓިކް އެނިމަލް ކަރަންޓިން ފެސިލިޓީއަށް ބޭނުންވާ އިކުއިޕްމަންޓްތައް ސަޕްލައި ކޮށްދޭނެ ފަރާތެއް ހޯދުމުގެ މަސައްކަތް- ރީ-ޓެންޑަރ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/124 | ތާރީހް:\nހުޅުމާލެ އަދި ހުޅުލޭ ޕޯސްޓުގައި މަސައްކަތްކުރާ ސިފައިންނަށާއި ޢާއްމު މުވައްޒަފުންނަށް ކައްކާ ކާން ތައްޔާރުކޮށްދޭނެ ފަރާތެއް ހޯދުމާ ބެހޭ\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/132 | ތާރީހް:\nހުޅުލޭ ޕޯސްޓުގައި މަސައްކަތްކުރާ ސިފައިންނަށާއި ޢާއްމު މުވައްޒަފުންނަށް ކައްކާ ކާން ތައްޔާރުކޮށްދޭނެ ފަރާތެއް ހޯދުމާ ބެހޭ\nޓެންޑަރ ޑޮކިޔުމަންޓް - އިސްލާޙުކުރެވިފައި\nކޮންސަލްޓަންސީ ސަރވިސަސް ފޮރ ދަ ކޮންސްޓްރަކްޝަން ސުޕަރވިޝަން އޮފް ޕްރޮވިޝަން އޮފް ވޯޓަރ ފެސިލިޓީޒް އަންޑަރ ޕްރޮވިޝަން އޮފް ވޯޓަރ ސަޕްލައި، ސެނިޓޭޝަން އެންޑް ސޮލިޑް ވޭސްޓް މެނޭޖްމަންޓް ޕްރޮޖެކްޓް (ލޯން ނަންބަރު 1669B)\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/128 | ތާރީހް:\nޓާރމްސް އޮފް ރެފަރެންސް (ޓީ.އޯ.އާރ)\nކ.ގިރިފުށީގައި ތިއްބަވާ މޯލްޑިވްސް ނެޝަނަލް ޑިފެންސް ފޯސްގެ ބޭފުޅުންނަށް ކޮއްތު ކައްކާ ތައްޔާރުކޮށްދޭނެ ފަރާތެއް ހޯދަން\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/125 | ތާރީހް:\nޑޮކިއުމަންޓް 1 އޮފް 2\nޑޮކިއުމަންޓް2އޮފް 2\nކ.ދޫނިދޫގައި ޖުވެނައިލް ޑިޓެންޝަން ސެންޓަރެއް އިމާރާތް ކޮށްދޭނެ ފަރާތެއް ހޯދަން\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/126 | ތާރީހް:\nކަސްޓަމްސް ނޯތް ހެޑް އޮފީސް ޢިމާރާތް (ހދ. ކުޅުދުއްފުށީ)\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K1/13/2017/123 | ތާރީހް:\nޓެންޑަރ ޑޮކިޔުމަންޓް- ބީ.އޯ.ކިޔު\nއާރް.އޯ ޕްލާންޓް އަދި ސްޓޯރޭޖް ޓޭންކްސް – ޕެކޭޖް2(ނ.ހޮޅުދޫ، ނ.މާފަރު، ރ.މާކުރަތު އަދި ރ. އިނގުރައިދޫ)\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/122 | ތާރީހް:\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/121 | ތާރީހް:\nކޮންސަލްޓަންސީ ސަރވިސަސް ފޮރ ދަ ކޮންސްޓްރަކްޝަން ސުޕަރވިޝަން އޮފް ޕްރޮވިޝަން އޮފް އާރޯ ޕްލާންޓް އެންޑް ސްޓޯރޭޖް ޓޭންކްސް އިން 12 އައިލެންޑްސް\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K1/13/2017/118 | ތާރީހް:\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/116 | ތާރީހް:\nމެނޫ އެންޑް އެމެންޑްމެންޓް 1\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/115 | ތާރީހް:\nމެރި ކަލްޗަރ އެންޓަރޕްރައިޒް ޑިވެލޮޕްމެންޓް ޕްރޮޖެކްޓްގެ ދަށުން އެކުއެޓިކް އެނިމަލް ކަރަންޓިން ފަސިލިޓީއައް ބޭނުންވާ އިކުއިޕްމެންޓްތައް ސަޕްލައި ކޮށްދޭނެ ފަރާތެއް ހޯދުމުގެ މަސައްކްތް\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K1/13/2017/114 | ތާރީހް:\nޓެންޑަރ ޑޮކިޔުމަންޓް (TES/2017/G-15)\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K1/13/2017/107 | ތާރީހް:\nް މ.ވޭވަށް ބަނދަރު ރީކޮންސްޓްރަކްޓް\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/110 | ތާރީހް:\nކ. ވިލިމާލެ އެމް.އާރް.ސީ.ސީ އަދި ފަޔަރ ޓްރޭނިންގ ސްކޫލްގައި މަސައްކަތްކުރާ ސިފައިންނަށް ކައްކާ ކާންދިނުމުގެ މަސައްކަތް\nއަންދާސީ ހިސާބު ހުށަހެޅުމުގެ ދަޢުވަތު | Ref: (IUL)13-K/13/2017/108 | ތާރީހް:


Sinamale, Male hiya flat thakaa medhu vanee ihumaalu vefai: Minister Muizzu | Mihaaru\nސިނަމާލެ ފްލެޓުގެ ސީލިންގުން ފެން ލީކުވަނީ: ސިނަމާލެ، މާލޭހިޔާ ފްލެޓްތަކާމެދު ކައުންސިލުން އިހުމާލުވެފައިވާ ކަމަށް މިނިސްޓަރު ތުހުމަތު ކުރެއްވި-- މިހާރު ފޮޓޯ\nސިނަމާލެ، މާލޭހިޔާ ފްލެޓްތަކާ މެދު ވަނީ އިހުމާލުވެފައި: މިނިސްޓަރު\n23 ޖޫން 2018 - 12:40 24 comments\nސިނަމާލެ އާއި މާލޭހިޔާ ފްލެޓްތަކުގައި ދިރިއުޅޭ މީހުންނާ މެދު މާލޭ ސިޓީ ކައުންސިލުން ވަރަށް ބޮޑަށް އިހުމާލު ވެފައިވާ ކަމަށް، ހައުސިން މިނިސްޓަރު ޑރ. މުހައްމަދު މުއިއްޒު ތުހުމަތު ކުރައްވައިފި އެވެ.\nރައީސް އަބްދުﷲ ޔާމީންގެ ރިޔާސީ ކެމްޕޭންގައި، މާލޭގެ ބައެއް ގެ ތަކަށް އިއްޔެ ޒިޔާރަތް ކުރެއްވުމަށް ފަހު، މުއިއްޒު ކުރެއްވި ޓްވީޓެއްގައި ވިދާޅުވީ ސިޓީ ކައުންސިލުން، ފްލެޓްތަކުގެ މީހުންނާ މެދު އިންތިހާ ދަރަޖަ އަށް އިހުމާލުވެފައިވާ ކަން، އެ ތަންތަނަށް ވަޑައިގަތުމުން އެނގިވަޑައިގެންފި ކަމަށެވެ.\nއަދި އިދިކޮޅު އެމްޑީޕީީގެ ބާރުގެ ދަށުގައި އޮތް ކައުންސިލަކުން، ރައްޔިތުންނާ މެދު އެހާ އިހާނެތިކޮށް ކަންތައްތައް ކުރަނީ ކީއްވެތޯ މިނިސްޓަރު މުއިއްޒު ސުވާލު ކުރެއްވި އެވެ.\nSinamale,Male Hiyaa flat thakuge rayyithun arihah ziyaarai kurumun engigen dhanee MaleCityCouncil ge belumuge dhashugaivaaeflat thakah CityCouncil in ihmaal vefaivaa inthihaa dharaja. Rayyithunnah ehaa ihaanethikoh MDPge baarhdhashugai oi Council in kanthah kuranee keevvebaa?\n— Dr.Mohamed Muizzu (@MMuizzu) June 23, 2018\nއޭނާގެ އެ ޓުވީޓަށް ރައްދު ދެއްވަމުން، ސިޓީ ކައުންސިލްގެ ޑެޕިއުޓީ މޭޔަރު ޝަމާއު ޝަރީފް ކުރެއްވި ޓުވީޓެއްގައި ވިދާޅުވީ، ފްލެޓްތަކަށް އަލަށް ވަޑައިގަތުމުން މިނިސްޓަރު މުއިއްޒަށް ލައްކަ ކަންކަން ފެނިވަޑައިގެންފި ކަމަށެވެ. އެކަމަކު، އެތަނުގެ ފުރާޅާއި ވެއްޓެން ކައިރިވެފައި ހުރި ބެލްކަނިތަކާއި ތަނބުތައް ވެސް އަދި ބަލަން ޖެހޭ ކަމަށް ޝަމާއު ވިދާޅުވި އެވެ.\nއޭނާ ވިދާޅުވިގޮތުގައި، ފްލެޓާ ގުޅޭގޮތުން ވަރަށް ގިނަ ސިޓީތައް މިނިސްޓަރު މުއިއްޒަށް ވަނީ ފޮނުވައިފަ އެވެ. އެކަމަކު، އެކަމާ އެއްވެސް ވަރަކަށް އަޅާނުލެއްވި ކަމަށް ޝަމާއު ވިދާޅުވެ އެވެ.\n"ބާރުތައް މުށަށް ލައިގެން އެމްސީސީ [މާލޭ ސިޓީ ކައުންސިލް] އޮބި އެޅީ ސަރުކާރުން،" އެމްޑީޕީގެ އަޣުލަބިއްޔަތު އޮންނަ މާލޭ ސިޓީ ކައުންސިލްގެ ގިނަ މަސައްކަތްތައް ހައުސިން މިނިސްޓްރީގެ ދަށަށް ބަދަލުކޮށްފައިވާކަން ފާހަގަ ކުރައްވައި އޭނާ ވިދާޅުވި އެވެ.\nބޮޑެތި މަރާމާތުތަކެއް ބޭނުންވާ މާލޭ ހިޔާ އާއި ސިނަމާލޭ ފްލެޓްތައް ބެލެހެއްޓުން ސިޓީ ކައުންސިލާ ހަވާލު ކޮށްފައިވާއިރު، އެ ފްލެޓްތަކުގެ މެއިންޓަނަންސް ކަންތައްތައް ވަނީ އަމިއްލަ ކުންފުންޏަކަށް ދޫކޮށްފަ އެވެ.\nAlah dhiyaima lakka kankan fenijje dhehthoa.Adhi furaalhaa,ehen thanthanves bahlavaalaathi.Vehten kairi vefahuri balcony thakaa, thanbuthahves eba jehey balan. Manikufaanah flat aa gulhey varah gina sitee fonuvin.Alhaaves nuli. Baaruthah mushah laigen MCC obi elhy mi sarukaarun👹 https://t.co/iqB0jSam36\n— Shamau Shareef (@schamau) June 23, 2018\nމާލޭހިޔާ ފްލެޓްތަކުގެ ލިފްޓު ހަލާކުވުމާއި ވިއްސާރަ ދުވަސްވަރު ސީލިންގުން ފެން ލީކުވުން ފަދަ މައްސަލަތައް ވަރަށް ގިނައިން ދިމާވެ އެވެ.\nއެ ކަންކަމާ ގުޅޭގޮތުން ސިޓީ ކައުންސިލުން ކުރިން ބުނެފައި ވަނީ ފުލެޓްތައް މަރާމާތު ކުރުމަށް އެކަށޭނަ ބަޖެޓް ނުލިބުމާއި ސަރުކާރުގެ ކަމާބެހޭ އިދާރާތަކުގެ އެއްބާރުލުން ނުލިބުމުގެ ސަބަބުން މައްސަލަތައް ހައްލު ކުރުމަށް ދަތިވެފައިވާ ކަމަށެވެ.\nއިތުރު ލިޔުންތައް ފްލެޓް މާލެ ސިޓީ ކައުންސިލް ހައުސިން މިނިސްޓްރީ ޑެޕިއުޓީ މޭޔަރު ޝަމާހު ކުރީގެ މިނިސްޓަރު ޑރ. މުހައްމަދު މުއިއްޒު ހައުސިން މިނިސްޓަރު މާލެ ޕީޕީއެމް ރައީސް އަބްދުﷲ ޔާމީން ޕީޕީއެމް ކެމްޕޭން\nފްލެޓްގެ ނުދައްކާ ހުރި ކުލި، މަސްތަކަކަށް ބަހާލަދެނީ\nސިޓީ ކައުންސިލްގެ ރައްދު: މުޅިން އެޅުވީ ދޮގު އިލްޒާމް\n"ފްލެޓްތަކުގެ މީހުންނަށް ކައުންސިލުން އިހުމާލުވެއްޖެ"\n19 hours ago 93


Riyaz Ge Massalaige Adu Ehunthah Ninmaalaifi - Vaguthu\nޖުމްހޫރީ ޕާޓީގެ ޑެޕިއުޓީ ލީޑަރު އަބްދުﷲ ރިޔާޒުގެ މައްޗަށް ދައުލަތުން ކޮށްފައިވާ ގާނޫނު ތަންފީޒު ކުރާ މުވައްޒަފަކަށް ގަސްދުގައި ހުރަސް އެޅުމުގެ ދައުވާގެ އިސްތިއުނާފު މައްސަލައިގެ އަޑުއެހުންތައް ނިންމާލައިފިއެވެ.\nރިޔާޒުގެ ފޯނު ފުލުހުންނަށް ހުޅުވައި ނުދިން ކަމަށް ބުނެ ކޮށްފައިވާ އެ ދައުވާ ސާބިތު ނުވާ ކަމަށް ކްރިމިނަލް ކޯޓުން ވަނީ ހުކުމްކޮށްފައެވެ. އެ ހުކުމް ވަނީ އިސްތިއުނާފަށް ހުށަހަޅާފައެވެ.\nމި މައްސަލައިގެ އަޑު އެހުންތައް ނިންމާލާފައި ވާއިރު މައްސަލަ ބެލި ބެންޗަށް ވަނީ ބަދަލު ގެނެސްފައެވެ. ރިޔާޒުގެ މައްސަލަ އަބްދުﷲ ދީދީއާއި އަބްދުއްރައޫފް އިބްރާހިމާއި އަލީ ސަމީރު ކުރިން ބެއްލެެވި ނަމަވެސް އެ މައްސަލަ މިއަދު ބެއްލެވީ ރައޫފާއި ސަމީރުގެ ބަދަލުގައި ސުޖާއު އުސްމާނާއި އަބްދުލް ޣަނީ މުހައްމަދެވެ.\nރިޔާޒުގެ މައްޗަށް އިތުރު ޖިނާއީ ދައުވާތަކެއް މިހާރު ވެސްް ދަނީ ކުރަމުންނެވެ. އެގޮތުން ސަރުކާރު ވައްޓާލަން އުޅުމުގެ ތުހުމަތުގައި ޓެރަރިޒަމްގެ ދައުވާ އޭނާގެ މައްޗަށް ވަނީ އުފުލާފައެވެ. އެ މައްސަލައިގެ ޝަރީއަތް ނިމެންދެން ރިޔާޒު ބަންދު ކުރުމަށް ކޯޓުން ވަނީ އަމުރުކޮށްފައެވެ.\nރިޔާޒް ބަންދުގައި ބަހައްޓާފައި ވަނީ މާފުށީ ޖަލުގައެވެ. ރިޔާޒް ހައްޔަރު ކުރީ އިދިކޮޅު ފަރާތްތަކުން މާލޭގައި ބޭއްވި މުޒާހަރާގެ ތެރެއިން މާޗް މަހުގެ ދެވަނަ ދުވަހުއެވެ.\nއޭޕްރީލް 3, 2018 13:01\nމިއީ ރައީސުލްޖުމްހޫރިއްޔާއަކަށްވުމުގެ ހުވަފެންފެނި ޤާސިމުގެ ބޮލަށް ޗިޕްޖެހޭތޯ އުޅޭ ބާޣީއެކެވެ. ކަފީތުބުލް މަޙުރޫމިއްޔާ އަހުރެމެން ކިޔާނީ!


September 20, 2020 98\n250 މިލިއަން ޑޮލަރުގެ ލޯނު އިންޑިއާ އިން ދީފި\nބަޖެޓް ސަޕޯޓަށް ދޭން އިންޑިއާ އިން ބުނި 250 މިލިޔަން ޑޮލަރުގެ ލޯނު ޗެކް މިއަދު ރާއްޖެ އަށް ދީފި އެވެެ.\nރާއްޖެ އާއި އިންޑިއާއާ ދެމެދު އޮތް ގާތް ގުޅުމަށް ފާޑުކިޔައި އެ ގުޅުން ބަލައިނުގަނެވިގެން އުޅެނީ މި ސަރުކާރުން ގެންނަ ތަރައްގީ ހަޖަމް ނުވާ ބައެއް ކަމަށް ފޮރިން މިނިސްޓްރު އަބްދުއްﷲ...\nއިންޑިއާގެ އެހީގައި ކޮޅުފުށީގައި މަގު ބައްތި ހަރުކޮށްފި\nރާއްޖެއަށް އިންޑިއާ އިން ދީފައިވާ ހިލޭ އެހީގައި މ. ކޮޅުފުށީގެ މަގު ބައްތި ހަރުކޮށްފި އެވެ.\nSeptember 07, 2020 26\nރާއްޖޭގެ އެތެރޭގައި ސިޔާސީ ޕާޓީތަކުގެ މެދުގައި އޮތް ވާދަވެރިކަމަށް ޗައިނާ ވައްދަން އުޅުނަސް އެ ގައުމުގެ ސިޔާސަތު ބަދަލު ނުވާނެ ކަމަށް ވިދާޅުވެ، ރާއްޖޭގައި ހުންނަވާ ޗައިނާގެ ސަފީރު ޖަންގް ލިޖޮންގް ދިވެހި ސިޔާސީ ބޭފުޅުންނަށް މިއަދު ރައްދު ދެއްވައިފި އެވެ.\nSeptember 02, 2020 37\nއިންޑިއާ ސަރުކާރުގެ ހިލޭ އެހީގައި އައްޑޫ ހިތަދޫގައި އިމާރާތް ކުރަމުން އަންނަ ފުލުހުންގެ ތަމްރީނުގެ މަރުކަޒުގެ އެއްބަސްވުމުގައި ސޮއިކުރައްވައި، އަދި އެއާ ގުޅޭ ކަންކަން ނިންމެވި ކުރީގެ ދެ ހޯމް މިނިސްޓަރުން ކަމަށްވާ ޑރ. މުހައްމަދު ޖަމީލް އަހުމަދާއި އުމަރު ނަސީރު އެއްބަސްވެވަޑައިގެންފައި ނުވާ ކަމެއް މި ސަރުކާރުން ކޮށްފައި ނެތް...\nSeptember 01, 2020 85\nފުލުހުންގެ ތަމްރީނުތަކަށް ޚާއްސަ ކޮށްގެން އައްޑޫގައި، އިންޑިއާގެ ސަރުކާރުގެ ހިލޭ އެހީގައި އިމާރާތް ކުރަމުން އަންނަ ޕޮލިސް އެކަޑެމީގެ މަޝްރޫއާ ގުޅުވައި ކުރީގެ ހޯމް މިނިސްޓަރު...\nފުލުހުންގެ ތަމްރީނުތަކަށް ޚާއްސަ ކޮށްގެން އައްޑޫގައި، އިންޑިއާގެ ސަރުކާރުގެ ހިލޭ އެހީގައި އިމާރާތް ކުރަމުން އަންނަ ޕޮލިސް އެކަޑެމީގެ މަޝްރޫއުގައި ކުރީގެ ނައިބު ރައީސް ޑރ....\nAugust 27, 2020 37\nހުޅުމާލެ ސެންޓްރަލް ޕާކާއި ޖެޓީ ތަރައްގީކުރަން ފަށައިފި\nހުޅުމާލެ ސެންޓްރަލް ޕާކުގެ ނުހަދާ އޮތް ބައި ތަރައްގީކޮށް، އިރުމަތީ އެރައިވަލް ޖެޓީ މަރާމާތުކުރުމުގެ މަޝްރޫއު މިއަދު އިފްތިތާހުކޮށްފި އެވެ.\nAugust 13, 2020 13\nAugust 04, 2020 5\nފަރުވާއަށް ދިއުމުގެ އިންތިޒާމުތަކަށް ޝާހިދުގެ ޝުކުރު\nމި ދަތި ދުވަސްވަރު ވެސް ޚާއްސަ ހުއްދައެއްގެ ދަށުން އިންޑިއާ އަށް ބޭސްފަރުވާއަށް ދިއުމުގެ ފުރުސަތު ދިވެހިންނަށް އެ ގައުމުގެ ސަރުކާރުން ދޭތީ ފޮރިން މިނިސްޓަރު އަބްދުﷲ ޝާހިދު ޝުކުރު އަދާކުރައްވައިފި އެވެ.\n9 މަޝްރޫއަކަށް އިންޑިއާއިން 85 މިލިއަން ރުފިޔާ ދީފި\nރާއްޖޭގެ އެކި ރަށްރަށުގައި ކުރިއަށް ގެންދަން ކަނޑައަޅާފައިވާ ނުވަ ޕްރޮޖެކްޓަކަށް ބޭނުންވާ 85 މިލިއަން ރުފިޔާ އިންޑިއާ ސަރުކާރުން މިއަދު ރަމްޒީކޮށް ހަވާލުކޮށްފި އެވެ.\nއައުޓްޑޯ ޖިމް ހަދަން ބޭނުންވާ ސާމާނު އިންޑިއާއިން ދީފި\nJuly 08, 2020 27\nބ. ފެހެންދޫ ދަރިވަރުންނަށް އިންޑިއާ ސަރުކާރުން ހަދިޔާކުރި ފެރީ، އެޑިއުކޭޝަން މިނިސްޓްރީއާ މިއަދު ހަވީރު ހަވާލުކޮށްފި އެވެ.\nކޮވިޑް-19ގެ ސަބަބުން އިންޑާގެ ބޯޑަރު ބަންދުކޮށްފައިވާތީ އެސްޓީއޯ އިން ގަނެ، ރާއްޖެ ނުގެނެވިފައި ހުރި ސިއްހީ ސާމާނު ގެނައުމުގެ ހުއްދަ އިންޑިއ ސަރުކާރުން ދީފި އެވެ.\nސްރީ ލަންކާ އާއި އިންޑިއާ އަދި މެލޭޝިއާގައި ތިބި ދިވެހިންނަށް އެ މީހުންގެ އާއިލާތަކުން ފޮނުވައިދޭން އެދުނު ޖުމްލަ 1،601 ޕެކޭޖް ފޯރުކޮށްދީފައިވާ ކަމަށް ފޮރިން މިނިސްޓްރީން މިއަދު ބުނެފި އެވެ.\nApril 11, 2020 39\nމެލޭރިއާ ބޭސް ރާއްޖެއަށް އެކްސްޕޯޓްކުރަން ހުއްދަ ދީފި\nމެލޭރިއާގެ ބަލި މީހުންނަށް ފަރުވާ ދިނުމުގައި ބޭނުންކުރާ ހައިޑްރޮކްސީކްލޮރޯކްއީން ރާއްޖެ އަށް ގެންދިއުމުގެ ހުއްދަ އިންޑިއާ އިން ދީފި އެވެ.\nކޮވިޑް-19 ފެތުރުން ކޮންޓްރޯލް ކުރުމަށް މިދިޔަ ބުދަ ދުވަހުން ފެށިގެން 21 ދުވަހުގެ މުއްދަތަށް އިންޑިއާ ލޮކްޑައުން ކުރުމާ ގުޅިގެން، ނުގެނެވި ހުރި ބޭހާއި ކާބޯތަކެެތީގެ ބާވަތްތައް ގެންނަން ފަށާފައިވާ ކަމަށް ރާއްޖޭގެ ފޮރިން މިނިސްޓްރީން މިއަދު ބުނެފި އެވެ.\nކޮވިޑް-19 ރިލީފް ފަންޑަށް ރާއްޖެއިން 2ލައްކަ ޑޮލަރު\nއިންޑިއާގެ ބޮޑުވަޒީރު ނަރެންދްރަ މޯދީގެ އިސްނެންގެވުމުގެ މަތިން އުފައްދާފައިވާ ކޮވިޑް-19 އިމަޖެންސީ ރިލީފް ފަންޑަށް ރާއްޖެ އިން ދެ ލައްކަ ޑޮލަރު (ތިން މިލިއަން ރުފިޔާ) ހަދިޔާކުރަން ނިންމައިފި އެވެ.\nMarch 14, 2020 9\nކޮވިޑް-19: ސާކްގެ ވެރިންގެ ކޮންފަރެންސެއް މާދަމާ\nކޮވިޑް-19 އާ ދެކޮޅަށް ސަރަހައްދީ ގޮތުން އެޅޭނެ ފިޔަވަޅުތަކާ ބެހޭ ގޮތުން މަޝްވަރާކުރަން ސާކް ގައުމުތަކުގެ ވެރިން ބައިވެރިވެ ވަޑައިގަންނަވާ ވީޑިއޯ ކޮންފަރެންސެއް މާދަމާ އޮންނާނެ...\nއިންޑިއާ އިން ހަދިޔާކުރި ބޭސްތައް ސަރުކާރާ ހަވާލުކޮށްފި\nކޮވިޑް-19 އާ ދެކޮޅަށް ރާއްޖެއިން ކުރަމުން އަންނަ މަސައްކަތަށް އެހީވުމުގެ ގޮތުން އިންޑިއާ އިން ރާއްޖެ އަށް ހަދިޔާކުރި، ތިން މަސް ދުވަހަށް ބޭނުންވާ ބޭސް މިއަދު ހަވާލުކޮށްފި އެވެ.\nވިސާ ދިނުމުގައި އިންޑިއާއިން ދިވެހިންނަށް އިސްތިސްނާއެއް\nކޮވިޑް-19 ރޯގާ ކޮންޓްރޯލްކުރުމަށް އިންޑިއާ އިން އަޅާ ފިޔަވަޅެއްގެ ގޮތުން، އެއްވެސް ގައުމެއްގެ މީހުންނަށް ވިސާ ނުދޭން އިންޑިއާ އިން ނިންމި ނަމަވެސް ކޮންމެހެން އިންޑިއާ އަށް ދާންޖެހޭ ދިވެހިންނަށް އިސްތިސްނާއެއް ދޭން ނިންމައިފި ކަމަށް ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nކޮރޯނާވައިރަސް ނުވަތަ ކޮވިޑް ފެތުރެން ފެށި ޗައިނާގެ ވޫހާންގައި ތިބި ނުވަ ދިވެހިންގެ ތެރެއިން ބާކީ ދެ ދިވެހިން އިންޑިއާގެ އެހީތެރިކަމާ އެކު، މިއަދު ހެނދުނު ދިއްލީ އަށް ގެންގޮސް ކަރަންޓީނު ކޮށްފި އެވެ.


Council thakuge ninmunthakah anhenunge baiverivun muhinmu: Shamaau\nކައުންސިލްތަކުގެ ނިންމުންތަކަށް އަންހެނުންގެ ބައިވެރިވުން މުހިއްމު: ޝަމާއު\nއެގޮތަށް ކަނޑައަޅަނީ ހަމަހަމަކަން ކަނޑައެޅުމަށް ކަމަށް\nކ. މާލެ | 10 އޮކްޓޯބަރ 2019 | ބުރާސްފަތި 23:55 | 2,482\nމާލޭ ސިޓީ ކައުންސިލްގެ މޭޔަރު، ޝަމާއު ޝަރީފް - ރާއްޖެއެމްވީ\nކައުންސިލްތަކުގެ ނިންމުން ތަކަށް އަންހެނުންގެ ބައިވެރިވުން ވަރަށް މުހިއްމު ކަމަށް މާލޭ ސިޓީ ކައުންސިލްގެ ޑެޕިއުޓީ މޭޔަރު، ޝަމާއު ޝަރީފް ވިދާޅުވެއްޖެއެވެ.\nޝަމާއު މިހެން ވިދާޅުވީ ބުރާސްފަތި ދުވަހު ރާއްޖެޓީވީގެ ފަލަ ސުރުހީ ޕްރޮގްރާމްގައި ވާހަކަދައްކަވަމުންނެވެ.\nޝަމާއު ވިދާޅުވީ ކައުންސިލްތަކުގައި އަންހެނުންނަށް ކައުންސިލްތަކުގެ 33 ޕަސެންޓް ހާއްސަކުރުމާއި ގުޅިގެން ވާހަކަދައްކަވަމުން ވިދާޅުވީ އެގޮތަށް ކަނޑައަޅަނީ ހަމަހަމަކަން ކަނޑައެޅުމަށް ކަމަށެވެ. ޝަމާއު ވިދާޅުވީ މި މައުލޫއަކީ ވަރަށް ބޮޑަށް ބަހުސްކުރެވޭ މައުލޫއެއް ކަމަށެވެ.\nއިންތިޚާބީ މަގާމުތަކަށް އައުމަށް އަންހެނަކަށް ވީތީ ވަރަށް ބޮޑު ގޮންޖެހުންތަކެއް ކުރިމަތިވާކަމަށް ގަބޫލުކުރައްވާ ކަމަށާއި މި މަގާމުތަކަށް ވަރަށް ގިނަ އަންހެނުން ކުރިމަތިލި ނަމަވެސް އިންތިހާބުވަނީ މަދު އަންހެނުން ކަމަށެވެ.\n"އަޅުގަނޑު ފިރިހެނަކަށް ވިޔަސް އަޅުގަނޑު ފާހަގަކޮށްލަން، އަންހެނަކަށް ވީތީ ވަރަށް ބޮޑު ގޮންޖެހުންތައް، ހާއްސަކޮށް އިންތިޚާބީ މަގާމުތަކަށް އަންނަ މީހުންނަަށް ހުންނާނެ. އިންތިޚާބުގައި ވާދަކުރާ ބޭފުޅުންނަށް ވަރަށް ރަނގަޅަށް ސާފުވާނެ. ރާއްޖޭގައި މިހާރު އިންތިޚާބުވެފައި ހުރި މާގާމުތަކަށް ބަލާއިރު އަޅުގަނޑުމެންނަށް ވަރަށް ސާފުކޮށް ފެންނަން މިއޮތީ ހަމަ ކުރިމަތިލާ އިނގޭތޯ".\n~ މާލޭ ސިޓީ ކައުންސިލްގެ މޭޔަރު، ޝަމާއު ޝަރީފް\nމި އިސްލާހު ގެނައުމުގެ ސަބަބުން އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށް އިސްލާހު ގެނައުމުގެ ބިލްގެ ސަބަބުން އަންހެނުންނަށް މި ފަދަ މާގާމުތަކަށް އަންހެނުން ކުރިމަތިލާ، އިންތިޚާބުވުމަށް ވެސް ލިބިދޭ ބާރެއް ކަމަށެވެ. ޝަމާއު ވިދާޅުވީ ރާއްޖެ ކަހަލަ ޖަޒީރާ ގައުމެއްގައި އަންހެނުންގެ ބަސް ވަރަށް މުހިއްމު ކަމަށެވެ.\nކައުންސިލެއްގައި އަންހެނުންނަށް 33 އިންސައްތަ ޚާއްސަކުރުމަކީ ރަނގަޅުކަމެއް ކަމަށް ޝަމާއު ސިފަކުރެއްވިއެވެ.


މިކޯޕަރޭޝަންގެ ފަރާތުން ރާއްޖެއިން ބޭރުގައި ބައިވެރިވާ ފެއަރ، ރޯޑް ޝޯ އަދި އެހެނިހެން އިވެންޓްތަކަށާއި ފަރާތްތަކަށް ފޮނުވާ ޕްރޮމޯޝަނަލް މެޓީރިއަލްސް ފަދަ ތަކެތި އެއަރޕޯޓަށް ގެންދިއުމާއި ފޮނުވުން، އަދި ބޭރުގެ އެކި ފަރާތްތަކުން މިކޯޕަރޭޝަނަށް ފޮނުވާ ތަކެތީގެ ކަސްޓަމް ކްލިއަރެންސްއާއި ގުޅޭ އެންމެހާ ކަންތައްތައް ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މި މަސައްކަތް ކޮށްދެއްވުމަށް ޝަޢުޤުވެރިވެލައްވާ ފަރާތްތަކުން 2019 އޯގަސްޓް 21ވާ ބުދަ ދުވަހުގެ ހެނދުނު 11:00 އަށް، ހ. ޒޮނޭރިޔާ، ދެވަނަ ފަންގިފިލާގައި ހުންނަ މި ކޯޕަރޭޝަންގެ އޮފީހަށް ވަޑައިގެން މަޢުލޫމާތު ސާފުކުރެއްވުމަށްފަހު، 2019 ސެޕްޓެމްބަރ 04ވާ ބުދަ ދުވަހުގެ ހެނދުނު 11:00 އަށް ވަޑައިގެން އަންދާސީ ހިސާބު ހުށައެޅުއްވުން އެދެމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަ މަޢުލޫމާތަށްޓަކައި ދެންނެވީމެވެ.\nނަންބަރު: (IUL)MMPRC-PRO/1/2019/59